
HALOR KA KOT ‘KA SKUD U PAKOH’ 


Haba I Bah Phylla Sing Syiem I la ong ia nga ban 
pynpeit lem ia kane ka Kot, nga sngew nga long uba donbok 
tam eh na ki Nongthoh kot. Nga la kular ban peit lem. Ynda nga 
la pule Ya kane ka kot, nga sngew long nongwei, namarba bun 
kiei kiei ki long kiba thymmai. Hooid la don katto katne ki briew 
kiba la phawer ia nga shaphang kine kiei kiei haba nga la trei ha 
Nongstoifi ha ki snem 1 969-7 1 hynrei ki nongiathuh ki shu antad. 

I Bah Phylla I la sei lut ia ki khuift pyrkhat (theory) 
kaba ki kpa tymmen ki la bseng. Nga nud ban ia nujor ia kane 
ka kot bad ka Jutang Barim hi. Ka Skud karmut ka kamra 
kyrpang ba buh ia kiei kiei kiba kordor, ki dawai, ki tiar 
lehniam, u kba bad kiwei kivvei. Ka Pyrnu dei ka ksah ba la 
thaifl da ki sai-siej barit tam ba la thaifl bad ki jingmut. Iwei pa 
iwei i Pyrnu i long kum ki floppy pynban jong ka juk komputer. 
Dei tang kito kiba la ioh jinghikai ba ki lah ban pule ha kita ki 
skul kyrpang ba la ai kyrteng ka Byrkongpar. 

Ki don 12 tylli ki Pyrnu kiba don ki jingbatai bapher 

kumne: 

1. Le Pyrnu: Kabuit stad-blei, kamane blei, ki adong 
niam (religious polity) 

2. Kyrwat Pyrnu : Ka Synshar khadar, ka imlang 
sahlang (Governance, Justice, administration and civic regula- 
tions). 

3. Ksiang Pyrnu: Ka aift shongkha shongman (Matri- 
monial regulations) 

4. Thangrong Pyrnu : Ki rukom ka niam Yap (rituals for 
the dead) 

5. Phor Pyrnu : Shaphang ka por ka samoi, jinglong 
mariang (weather, season conditions and beliefs there to). 

6. Long-Vng Pyrnu : Ka longkur iongkha (clanship 
regulations) 

7 Tang Pyrnu . Ka jer ka thoh (naming rituals) 

8. Ram-o-Pyrnu :Ki mawbri, mawpud,ka khyndew ka 
shyiap (lands boundaries regulations ) 

9. Nenglieh Nengiong Pyrnu : Ka haw-haw, met bneng, 
suinbneng (Atmosphere, stars & Planets) 

10. Kmiang Pyrnu :Ka ramew, ki khlavv ki wah (earth, 
forest environment and beliefs). 

11. Wet ne Khom Pyrnu : Ki shnong ka jaitbynrievv 
(the habitats and inhabitants) 

12. Jat Jyllu Pyrnu : Kiei kiei ki bvm kynthup ha kitei 
ki 1 1 Pyrnu. (Accounts not included in the above 1 1 Pyrnus) 

la kine ki Pyrnu la thaifi ktien ua ki 12 ngut kiba don 
ha kane ka Kitab. Nalor kine, ka Kitab ka don ruh ki khana 
parom shaphang ka Kynshi, ka dewlynnong Nongkhnum bad 
kiwei pat. Ki jingbatai ki iasyriem bha bad ki khana ba don 
sawdong ka Ri Khasi-Pnar. 

Sngewkhohfiioh ban tip ba ym don shuh kiba nang ban 
thaifi ne pule ia kitei ki Pyrnu. Toi ka por kam pat dier ba dei I 
Bah Phylla hi iba I ah ban tih biang ban wad ia ki sap-jingtip 
kumno ba lah ban thaifi ne pule ia kine ki Pyrnu. Ha ka jingshisha 
bun ki ktien ba la kren da ki riewshai hyndai ki la iap, bad dei da 
ka bor ki wad-jingtip ba la khlong na khyndew ia ki 
mawlyngkniap, bad la lah ban pule ia kito ki jingthoh. 

Kane ka Kitab dei u Mot ba I Bah Phylla I la tei dalade 
ialade.Wat kynran dien. 

Deofavente 

Lumsohra, Laitumkhrah, 

Shillong, 793003. 

Dated : 01.01.01 


L.H. Pde. 

KA SKUD U PAKOH 

J1NGLAMPHRANG : La jer kyrteng ia kane ka Kot "Ka 
Skud U Pakoh". La pynmih khnang ia kane ka kot, da ka 
jingthmu ban pynsah jingkynmaw ban iohlum jingtip ban wad 
bniah ia kiei kiei ki jingdon ha ka niariang bad khamtam ia ka 
rukom im jong ki tymmen hyndai. La lum jingtip ia kine ki 
jingthoh da kaba pule na kita ki (Ksah) Pyrnu kiba la long ki 
thymmei (clue ) ha kaba ki new hyndai lane ki longshuwa ki 
la buh jingthoh da kaba ki thaih ia ki kyntiendaki dak kiba ia 
ka jingmut jong ki la pynsah dak ha kita ki Pyrnu, kiba dei ki 
Kitab ne ki Kot sah pateng pakit. Ban pule ia kine ki Pyrnu 
donkam ka jingnang kaba da shah hikai ha kito kiba la loh 
jinghikai na ki tymmen hyndai. Ka ju long ka jingpyrkhat ha 
ki Longshuwa ba ia kiei kiei kiba la lap bad ki ioh jinghikai 
kin buh kajingiathuh bad ka jmgmaham ba ki khun pateng jong 
ki kin ioh ban tip bad khnang ban nym klet. Ki hikai kumno 
ban thain ia ki dak ha ki sicj kiba ki la pynkhreh bha ban neh 
slcm ba kito ki Longdien kin ioh ban pule ban ioh jingtip. la 
kita ki jingthaih la ki dak ha ki siej ba la shna khnang la khot ki 
Pyrnu. Dei da kaba pule na kine ki Pyrnu ia kiba bun ki jingjia 
ha ki por hyndai kulong kumah la ioh ban lum jingtip. Dei na 
kine ki Pyrnu ba la lah ban sot katto katne ia ki jingjia mynhyn- 
dai, kiba la neh haduh mynta. la kito kiba thoh ne nongai hukum 
ban thoh la ki jingjia ha ki por hyndai kiba lah ban ia kren bad 
U Blei la khot ki NONGKHIATBYLLL. Ha ki thaifl Nongstoifi 
jongngi u Nongkhiatbylle u khot ia u Le Mawpein bad ynda u 
la iapler ma u.la ia kren ia u Le Mawpein da uta u Rangbah ba 
la jied ba la suit kyrteng u KSAN NIANGRIANG. Te ia kaei 
kaba u Mawpein u bthah, la buh jingthoh ha u Pyrnu. Namarba 
ka long kaba phylla bad kaba kham jrong la bynta ia kane ka 
kot ha ki ar bynta. Ka bynta banyngkong bad ka bynta kaba Ar. 
Hynrei lada i ba ym pat biang lah ban poi shaduh ka bynta ba 
lai bad saw ter ter. 

KA SKUD : Ki tymmen hyndai ki jer kyrteng ka Skud ia kawei 
ka kamra hapoh Vng, kaba ki buh kyrpang ia ki mar ki mata 
kiba kordor ki ba ki lah ban ioh da ka jingtrei shitom bun bun 
snem. Kata ka kynthup naduh ki symbai, u kba ne ki jingthung 
jingtep, ki tiar trei lane kiwei pat ki mar kiba ki da kheifl kor 
shikatdei eh. Kane ka skud ka la long ka kamra kaba la thaw 
kyrpang kaba la ker bha bad la ju ap ia ka da kaba ki ju thiah ha 
kane ka kamra. Dei ha ka skud ba la don ruh ka thiar buh kba 
Namarkata ka skud ka dei ka kamra ba la buh ia ki mar kiba 
kordor bad kaba ki fiiewkor eh. La pynkyrteng ia kane ka kamra 
da ka Skud namar ha ka don kiei kiei kiba kordor bad kiba kynsai 
tarn kiba la lum thup naduh ki por bym lah kynmaw shuh. 

U PAKOH : U Pakoh ka dei ka ktien thaift sepngi jong kane ka 
Ri Khasi dong Sepngi. Kaba mut ban ong ne sin kyrteng ia u 
briew ba la long u kynja Kthaw, uba la tymmen, uba la long u 
Kfti Rangbah uba ju ialam bad aibuit ia baroh ki jaitkam. U dei 
u Nongsaifidur, u Nongmaitphang uba da tip thikna bad uba da 
nang bha. U dei uba nang ban kren bad uba nang bha ban sdang, 
u da kheifi thikna bha ia kaei kaba ju kren kan nym pynmong 
iano iano hynrei ka dei ban ialam beit ia ki jingshisha. Kumta la 
ju sin ruh ia uba u tip ia ka shit ka khriat, u ju pyniaid ia ka kren 
kur ne kren kha,u dei ruh u nongaibuit bad u nongbthah ia baroh 
ki kam ha la ka kur ka jait ne ha shnong ha thaw khnang ba ki 
kam kin iaid beit iaid biang khlem jingduna. la u Pakoh la ainam 
ruh ba u don ka jinglong kaba beit kaba shida la ka long ha ka 
suk ka saift ne ha ka khia ka shon ruh. Dei ma u ba lah ban ialam 
ia ka kur ka jait, ka shnong ka thaw ne ia ka It ka Hima ban kiar 
na ka sang ka ma khnang ba kan ieng rasong ka longbriew 
manbriew bad kajaitbynriew baroh kawei. U Pakoh namarkata 
u la long u Rishot baskhem jong ka ling ka sem, ka jait ka kur 
ka shnong ka thaw ka It ka Hima bad kajaitbynriew baroh kawei. 

Dei na kata ka daw nga da kwah eh ban pynneh pynsah 

ban buh kum ka jingkynmaw ban iai kynmaw ha kane ka pateng 
ka jong ngi, ia kine kiei kiei kiba nga la ioh ban lum lada ngi 
idei ba ki long kiba kordor to ngin nang pynjanai da kaba iai 
wadbniah bad ban buh nuksa ia ka pateng ka ban wan. Kawei 
pat ka jingangnud jong nga ka long, ba ngin ioh pule ia kiei kiei 
kiba la leit, khnang ba ngin ioh jingmyntoi ha ka mynta bad 
lehse kan long ruh ka buit ban plie lad ne pynmyntoi ia ngi ha 
ka Lawei. Namarkata, ka don ka jingmyntoi, haba ngi ioh ban 
lum jingtip bad ban pule ia ka buit la ha ki kam ki jam, ka 
synshar khadar, ka trei ka ktah, ka ktien ka thylliej, ka shongkha 
shongman, ka niam ka rukom, kajerkatang, lane ka jingsneng 
jingkraw kaba ki Pakoh hyndai ki la pynsah kum ka syrwet ha 
ngi ki Longdien. 

Halor kitei kiei kiei, ngam lah khlem da pynpaw ba 
nga dang long uba dang duna bad bym pat kot rynieng ban batai 
kham bha ia kajingthmu bajanai kabaki tymmenki thohhaki 
Pyrnu ba kumta la iarap da kiba bun ki Riew Tymmen kiba 
dang don ha ka snem 1 963 haduh 1 978 jong ka thaifl Nongstoifl 
jong ngi. Kumta nga kloi ban pdiang sngewbha ia kino kino ki 
jingnoh synfiiang lem jongno jongno kiba long la kloi khnang 
ban pynbha ia kane ka kot kaba nga la pyrshang ban trei ba kan 
long ka jingmyntoi lang ia baroh. 

Khadduh eh ngam lah khlem da pynpaw kyrpang ia ka 
jingsngewnguh bym lah shuh ban siew dor ia baroh kiba la 
Yarap ia nga ban pynmih ia kane ka Kot, kum ia I Kthaw Rai 
Puwein, Ma Saringham Chyne, Ma Sibsingh Syiem, Ma 
WicklifTe Syeim , Ma Hinsingh Syiem, Ma Borsingh Syiem, 
Kthaw Garland Syiem, Kthaw lartat Nong Umtynru, Ma Samuel 
Byrsat, Ma Rangma Sordar Nongjri, Ma T. Byrsat, Kthaw Saron 
roy Myntri, Kthaw Khang Basan Moheskhola, Ma Sandar 
Nongion, Kthaw Sep Myntri, Langrin, Kthaw Jangwat Basan, 
Kthaw Sor Dkhar, Kthaw Phendry Wahlang bad bun kiwei ruh. 

Ka jingsngewnguh bakyrpang ka dei ban leit sha 1 Bah Solomon 
Thongni iba la ialam ia nga ia kiba bun jait ki jaka bad ibaju im 
ju sah tang sha wah kumba shiteng rta bad ia u Bah Bowel 
Nonglang lieh uba la Yalam ia ki krem ba bunjait. Kine ki 
dangim haduh mynta bad ki dei kiba khlaifl bha.Ka 
jingsngewnguh sngewburom kaba kham kyrpang ka leit sha I 
Bah H.L. Pde, I ba la iarap ban pule ia ki Mannscript bad pynlah 
ia nga ban pyndep ia kane ka kam. U Blei un kyrkhu ia I bad ka 
ling. 

Namarkata, to ngin iai wad ia ki jingtip, khnang ba 
ngin lah ban lum ia ki jingtip kiba thikna ha la ka jong ka Ri ba 
kan long ka jingmyntoi ia baroh. Ka long kaba sngewjah burom 
lada ngin pule bad tip ia ka pyrthei katba ia la ka jong ka jaka 
ngim tip ei ei. U Myllung Soso Tham u ong, “Jingstad ngi wad 
kylleng Pyrthei, Jingstad ka Ri ngim tip ei ei.” Ka la dei namar- 
kata ba ngin it bniah bha ia ki jingbuh bad ki jingthaw ba U 
Blei u la ai ha ka Ri Khasi Jaintia jong ngi khnang ba ki Longdien 
jong ngi kin ioh ban tip bad ban pule. 

To ngin nang iaid shaphrang ban Vt jingtip Ya kiwei pat 
ki jaka kiba ngim pat tip thikna. 

Khublei Sltiburt . 


Tarik 28th November 2000. (Bah E.P. Syiem) 

Nongstoifi 

KA SKUD U PAKOH 
BYNTA BANYNGKONG 
U PYRNU 



£ “Ki - Pymu” (Ki Ksah) 3 


Katkum ka jingbatai bad iathuh markhmat U Kthaw 
Raisingh Puweift, uba la long u Nongpule Pyrnu uba tbit bha 
bad ba la kham san ha ka por jong u Syiem Sibsingh, uba da rah 
ryngkat bad ki Pyrnu ha kaba la don ryngkat U Ma S.A. Chyne 
bad U Mabah Hinsingh Syiem bad ka Kong Bliding Lyngdoh 
ha kasnem 1963. IJne u Kthaw Raisingh u la plie'ia uta u Pymu 
bad u la pule markhmat ha kaba la ap ban thoh kumne harum: 

Dei ha ka 28th u Nai wieng (November) 1 963 ha ka por 
ba nga dang khynnah bad dang pule Class III. Kaba la pynthoh 
na ba sdang da I Ma Samuel Byrsat ha ling I Kiaw Hesibon 
Marshillong ha Nongstoifl hajan Jrikohjon, ba la ap thoh katba 
U Kthaw Raisingh u dang plie bad pule ia u Pymu. Ha katei ka 

sngi la pynithuh nyngkong eh ia nga ia u Kthaw Rai uba la long 
u Nongkhiatbylle, ha ka Ting Ka Kiaw Tulashan Syiem ha 
Nongstoift, da ka jong u Kthaw Bisingh Myntri Mawkhlam, 
Kthaw Saron Roy, Myntri Nongstoift, hakhmat u Mabah Hin 
Singh Syiem. La wan lang bad u uta u Kthaw lartat Nongumtynru 
bad U Bah Tam na Nongstoift. U Kthaw lartat u dei uta u 
Nongbatai u ba ia kren bad U Le-Mawpein ha ka por ba u Kthaw 
Rai Nongkhiatbylle u la iapler, bad la ju khot bad jer kyrteng ia 
u Kthaw lartat uta u Ksan Niangriang. Ia U Bah Tam pat la 
phah ban dung Pudeh, U Pu Deh u dei u kynja khaw ba la dung 
ha u thlong ha ban da ni bha kum u Pyrsit. Kumjuh ruh la dung 
ia u Riewhadem rit uba lieh uba dei uta uba la tip paidbah u Ru- 
Sip. La pyndonkam Ta une da kaba khleh lang bad u Bakhor bad 
thep ha kata ka Nar ba la khot NARLONG. la kane la ju pynbthei 
haba don ka jingleh niam. Ha kata ka por Ia ju miien ban thang 
Ya kane ka Narlong ban pynbthei da u Kthaw Isa Kharmuslman 
bad u Bah Sop kiba na Nongstoift bad ki jong u Kthaw Mai. U 
Kthaw Rai u la wan khnang sha Nongstiift ban khot la u Le- 
Mawpein namar ka dei ka jinglehniam jong ka Kiaw Tulashan 
Syiem. Kumta la thoh kumne: 

U la iathuh shuwa ban pule Pyrnu ba la antad, la kha ia 
u ha ka snem 1885 ha ka shr.ong, Pyndengnongbah. U don ki 
tmaifl kiba jrong bad lieh bha syriem dur ia u Kthaw Muni. U 
briew uba jrong ka rynieng bad u kren ki ktien kiba khor lane 
kiba sngewma bha.U la long pat uba sngewtynnad ban iathuh 
khana, bad u da pynshisha ia kata ka jingiathuhkhana ba ka dei 
kaba da jia shisha. U la long u lok ba iajan bha bad u Mabah 
Hinsingh Syiem, ba kumta u ju wansah man ka por ba u wan 
donkam sha Nongstiift. U ju wallam ia u Ma Hinsingh da ka 
Lengje (ka Lungsiej) bad ka Iad-um (ka kiad ba la pdem da u 
khaw bad u thiat bun bun bnai bad don ruh kiba pdem da ki 
snem) . U dei u Sordar uba nangbha ban kren ha ka Dorbar 
Hima ba kumta u Syiem u donkam ia u man ka por. U don ka 

bor kynmaw kaba khlaift haduh katta katta ba u lah ban bat ha 
ka jabieng Ya kiei kiei kiba la Ya kren bad la Ya rai ha ka Dorbar. 
U dei uba kham don ka sap bakyrpang ban pule ia ka aifl ba ka 
mariang ka buh, dei na kata ka daw, u tang shu peit ia u Jyntang 
kba ne u Langprut (u jait phlang ba ju mih harud ktieh) lane na 
u sla Kynchiang lane kiwei pat ki jait jingthung kum u Pesheh 
(u kynja jingthung ba don shiah kum u thri). Mar ia peit bad 
bishar na kitei ki jait jingthung u la batai Ya ka jinglong jong ka 
snem baroh shisnem bad kaba phylla u tip ba kita ki jingjia bapher 
bapher kin jia hapoh shisnem. Ia kane ka sap kaba u don ym lah 
ban bud da kiwei pat wat lada u la hikai katno katno ruh. Kumta 
ki para rangbah ki la jied ia u ban long uta u 
NONGKHIATBYLLE jong u Le Mawpein. Te namarkata ka 
daw, u lah bha ban pule bad ban thoh dak da kaba thaift ha ki 
Pymu. Mynta ngin ai ia ka jingpule Pyrnu jong u kaba la ap 
thoh katba u nangpule ma u kumne:- 

1. Ka BYRKONGPHAR, ka dei ka skul kaba sdang ban 
hikai kumno ban ithuh ia ki Dak ba la thaift ha kita ki Pymu. 
Ha kane ka thaift jong ngi la sdang nyngkong eh na kane ka 
Byrkongphar ban ai jinghikai kumno ban tip bad ban pule ia ki 
Pymu.U Nonghikai banyngkong eh dei uta u Kthaw Khynde 
bad u Kthaw Kyrwat, kiba ki khot kita ki Maiji ki Maikan ha ka 
ktien Nongstiift, Maiji ka mut uba kham iohi jngai, Maikan ka 
mut Ya u briew uba khamnang khamstad ban batai ne ban leh 
eiei. Kumta la khot ia ki, ki Maiji ki Maikan bad la ftiew ia ki 
ba ki dei ki Riewstad jong kane ka thaift. U la batai ruh ba ka 
jingmut Byrkongphar ka dei ka ktien Nongstiift, kaba mut ha ka 
por kynjat shai lane ha ka por dang ngir ba dang lah ban iohi 
bymgut bynget. Na kata ka jingiohi byrngut byrnget u Le 
Mawpein u la phah sha u khun bynriew ia kita ki 12 (khadar) 
ngut ki Maiji ki Maikan (riewstad) ki ban ai jinghikai ia ki briew 
kumno ban buh jingkynmaw ia kino kino ki jingjia ne ki jingstad 
ba la hikai khnang ba ki Longdien kin ioh tip. Kine ki Riewstad 

(Ki Maiji ki Maikan) ki la pass ia kata ka kyrdan ba ki khot 
kyrteng Lorphar, Longkhamiavv bad Ram. Ka kyrteng jong kita 
ki 12 ngut ki riewstad ki long:- l. U Khynde. (2) U Kyrwat. 
(3) U Shangsngi, (4) U Plushoit (5) U Lang. (6) U Pior, (7) U 
Iangsngap. (8) U Siar. (9) U Ksan, (10) U Hmoot, (11) U 
Kyrhai bad (12) U Synio. la kine ki Khad-ar ngut ki Maiji ki 
Maikan la tip ba ki dei ki briew jong u Le Mawpein ha ka ktien 
Nongstiifi la khot ‘KI BRU JONG U BLE’ . Kumta la pynshong 
pynsah ia ki ha kawei ka jaka ha Nongstiifi ha kaba ia kata ka 
jaka la khot ka RUBLE kaba mut ba la pynshong ia ki briew 
jong u blei. la kane ka Skul Byrkongphar la sdang naduh hyndai 
ha kaba wat u Kthaw Raisingh ruh um lah shun ban tip, namar 
ym shym la thoh ha ki Pyrnu. Te hadien ba kita ki Maiji ki 
Maikan ki la seng ia kata ka skul, ki la thoh ia kita ki Pyrnu kiba 
long ki kot pule na ki Kitab kaba ki longdien kin pule ban ioh 
jingtip. Ia kine ki kot ne ki Kitab ba la thoh da ki kynja siej la 
khot ki Pyrnu. la kine ki Pyrnu la thaw bad thoh da kitei ki 12 
ngut ki Riewstad bad namar ba ki don khad-ar ngut, ki la thoh 
mar kawei ka Kitab ba kumta la don khad-ar tylli ki Kitab bad la 
Jer kyrteng kumne haram:- 

1 Le -Pyrnu ia kaba la thoh bad shna da u Khynde 

2 Kyrwat Pyrnu ba la thoh da u Kyrwat. 

3. Ksiang Pyrnu ba la thoh da u Shangsngi 

4. Thangrong Pyrnu ba la thoh da u Plushoit 

5. Pher Pyrnu ba la thoh da u Lang 

6. Long Ing Pyrnu ba la thoh da u Pior 

7. Tang Pyrnu ba la thoh da u Iangsngap 
Ram-O Pyrnu ba la thoh da u Siar 


8 



9. Nenglieh-Nengiong Pyrnu ba la thoh bad thaw da u Ksan. 

10. Wet ne Khom Pyrnu ba la thaw bad thoh da u Synio 

1 1 . Kmiang Pyrnu ba la thaw ne thoh da u Hmoot 

12. Jatjy Hu Pyrnu ba la thaw bad thoh da u Kyrhai. 

KI JINGBATAI LYNGKOT IA KI JINGMUT JONG 
KITEI KI KHADAR PYRNU 

Kyllum : Pyrnu ki dei ki jingbuh jingthoh ia kino kino ki jingtip 
ba la lum, ki jingjia ba mynshuwa, ki rukom im, ki riti bad dustur 
bad bun kiei kiei kiba ki *riew h\ndai ki la lum. la kine ki shna 
ki dak ban pule da u k>nja siej ba la khot ha ka ktien Nongstiifl 
u WAR ( U siej ba la pied bad shna bha) uba ki pom na ka Pro 
(Pro ka mut siej namar ki Nongstiin ia ka siej ki ong ka Pro) , 
Kumta ia u siej la pom ha ka por tlang bad ha ka por dum bha u 
bnai khnang ba kan yin bam khfliang bad ba kan neh slem. 

Rukom shna: La pom da u siejsba, ha ka por sep bnai, 
hadien katto katnc sngi na ka sngi jlah khyndo (Ngen u Bnai) 
Va katei ka siej ba la pom ki shna u War (pied l'a u siej) nangta ki 
kyllaifi bad tep ha ka kynja urn ba long ktieh bad kaba lang 9 
miet, ia kitei ki siej la pynkhuid da ka wait prat, ynda la dep 
thad ha Shyn-er(tyngir) lai miet. Mar Va dap lai miet la long ban 
shna kyntien bad shna Pyrnu. Thaifi kyntien haduh ban da biang 
khyndai pruh ka jingjrong ban rung bun kyntien lane 25 pruh 
lane 45 pruh bad kumta tar ter Ynda la dep thaifi bad shna 
kyntien la pynrung thik ba kan nym kynriah bad kan neh slem. 

RUKOM SUMAR : Buh ia kita ki Pyrnu ha ka Ktang siej 
(Tyndong siej) kaba dei ban pom ha ka per sep bnai, da kata ka 
jait siej ba la khot kyrteng ka RO-SKONG. Dei ban pom na ka 
mat kaba khadduh eh kata kaba ha trai duh na ka sla khyndew. 
Ia ki Pyrnu yn sa thep ha kane ka ktang ynda la pdem shuwa 
hapoh khyndew ktieh ba lang urn 14 miet. Hadien kata ynda la 

sei na ka ktieh thad pynrkhiang bad buh hapoh ktang Ya kita ki 
Pymu ba la dep shna. Dei ban set Ya ka shyntur jong kata ka 
ktang siej da ka jait sla ba la khot ka Sla-Ro. Ia ka sla Ro ba la 
pynrkhiang bad Yap stai bha la set bha ha ka shyntur ka ktang 
siej ba kumta ka la neh bun bun snem namar la rong ha tympan 
(Ka jaka haneng Shyn-or) . Kane ka dei ka jingbuh tyngkai Ya 
kine ki Pymu khnang ba ki longdien kin ioh ban pule bad shna 
pateng ba kan nym duh. Don pat ki jaka ha ki shnong ba kham 
jngai na Nongstiifl ki ju leit wad da ki thiew kiba ngi khot ki 
Kroh-maw bym dei slap bad ba ryngkhiang bha bad ki buh Ya 
kine ki ktang ba la thep Ya ki Pymu. Tangba haba ki leh kumta 
ki da Ya tip lang Ya ka jaka buh ban ioh leit shaw haba donkam. 
Ki Pymu namarkata ki long ki Dulir ki Longshuwa. Nalor kine 
ki Pymu kiba la long ki Kitab don ruh ki jait Pyrnu kiba la tip 
kum ki Pymu-Leng ha kaba la thain Ya ki kum ki jingpyntip ha 
ki por ba kyrkieh kum ka Yap briew ne ki kam shnong ne hima 
ba donkam bad don ruh ki Pyrnu-leng ba la pyndonkam ha ka 
Ksiang kurim. Ia kine la thaifi da ki siej ba dang lung ba neh 
tang khyndiat por ban bret noh ynda la dep kam. Ia kine ym lah 
ban ong ki Kot ne ki Kitab. 

Mynta ngin ia peit ia ki jingbatai lyngkot ia ka jingmut 
jong kitei ki jait Pyrnu bapher bapher baroh 12 jait kumne 
harum:- 


1. LE - PYRNU : U dei u Pymu ne ka Kitab kaba batai ia 
ka jingngeit blei, ka niam ka rukom mane, ki aifl ban mane, ka 
rukom ba pynshitom ki ksuid ia ki nongleh palat pud, kum kaba 
pyniap dusmon ne tuh ne klim ne aiksuid da kaba tim ba tla ia 
ka jingduna kiwei bad klet noh la ka jong ka jingduna etc lane 
lada ki briew kirn sngap ne leh pyrshah khnang ia ka jingsneng 
ki tymmen ne leh pyrshah ia kaba la tip ba ka long kaba sniew. 
La bthah bad hikai ha u ne u Pymu ia ka jingai hukum U Blei 
Trai Kynrad sha u khun bynriew ia kaba la tip kum ki jinghikai 

Shongtynrai ba shongsbai. Ki don kita ki kyntien ba sohblei. 
Kine ki dei ki kyntien bym ju kylla ne man rim lano lano ruh. La 
thoh bad shna ia une u Pymu da u Kthaw Khynde uba la long 
uwei na kita ki Maiji ki Maikan u Le-Mawpein. 

2. KYRWAT PYNRU : Ha une u Pymu la buh ia ki 
jingadong jong u Syiem ne jong ka Shnong ba dei ban iabud 
ryntih, la don ruh kita ki jait buit synshar kiba ki Longshuwa ki 
pynpaw ia la ka jingstad ha ka rukom synshar. La thoh lang ia 
ka imlang ka sahlang kaba iasnoh ia baroh ki khun shnong khun 
thaw ban iaid beit bad ryntih khlem da khnoit beifl ia u duk u 
suk. Namarkata, don ki aifi ki kanun, kiba dei ban ia bat pyrkhing 
bad ia burom da baroh. La thoh ia une u Pymu da u Kthaw 
Kyrwat uba dei uwei na ki Maiji ki Maikan u Le Mawpein. 

3. KSIANG PYRNU : U dei uba la buh jingthoh ia ki aifi 
shongkha shongman, namar ha ka shongkha dei ban don uta u 
briew uba wad bniah uba la khot u Ksiang, khnang ban lait na 
ka Sang ka Ma bad ka tyrut ka smer kaba lah ban pynjyrsieh ia 
ka longbriew hadien habud. Nangta la buh ba ka rta ka dei ban 
long kaba biang ban ia poikha, namar dei ban ia tip lang da ki 
arliang kur bad ba dei ban don ka jingiadei shilling shisem ha ki 
por ban wan. U Ksiang un batai ia ka Ying bad ka jinglong ka 
kynthei tang da ka kaba u peit bad bishar na u Rawstep 
(Langsakaw) uba dei u traw ba don ha dong tnum Ying ha kaba 
la iehnoh khnang hajrong tnum ban pynwandur ia ka Ying. Dei 
na une ba u Ksiang na ka liang u Shynrang un ithuh bad leit ban 
rah khubor sha u nongphah Ksiang. Ha shuwa ban ia kren ia ka 
kam poikha. Ha une u Pymu la thoh ruh kumno ban pynsah 
jingkynmaw ia ka rukom kren kha kren man. Ki don kita ki 
kyntien ba pynap shrip na baroh arliang khnang ban ia hap sur 
bad ban lait na ka ia wit ia wa. Nangta la thoh ia ka rukom leh- 
niam ha ka shongkha shongman. Haba ia kren kha la ong ba ka 
don kata ka jingiariam ne pynap nia na baroh arliang mamla, 
bad na kane ka kam kren kha, la lap ia kata ka buit, kumno ban 

shna SHRIT ia ka ban ngat ki Dohjei ha wah ba shisien ba la 
ngat ha kata ka Shrit ym lah shun ban dang lait hynrei la ioh ban 
kem suk. Ka Shrit ka dei ka kynja ruh ba la thaifl khnang ban 
pynap ia ki dohkha ba kin ym iohlad ban lait haba ki la kum 
rung. Ha ka kren kha pat ka dei ki nia ki jutang ban ia khlei ia 
kata ka Juban na baroh arliang kaba dei ka jingiateh kaba ym 
lah shuh ban ia khlad, kumta ka tehsong ban pynlong ka Ting ba 
thymmai jong kita ki arngut ki khun samla ba la iateh sai saw. 
Na kane ka jingiateh la lap buit kumno ban thain ia ka kynja ruh 
kaba jrong ka tdong kaba ngi khot kyrteng ka SPENG kaba la 
ju pyndonkam ha kaba pynap la ki doh urn La thoh ia une u 
Pyrnu da uta u Kthaw Shangsngi uba la pynap Speng ia ka Wah 
Kynchiang ha ka jaka ba la khot Siangpliang kaba la jer kyrteng 
ka SPENG SHANGSNGI. U Shangsngi u dei u Maiji bad u 
Maikan jong u Le-Mawpein. 



4. THANGRONG PYRNU : La thoh ha une u Pyrnu ia ka 
rukom lehniam haba iap briew, kumno ban pynriam ia uba iap, 
kiei ki jingri ba dei ban leit on ne leit lang bad u nongiap bad 
kumta ter ter. 

Na une u Pyrnu la ioh ka jingtip ba ia u nongiap la ap da ki 
nongshun ha ka lynti iaid jong u. Na kata ka daw donkam ban 
ioh ki nongleit synran bad u nongiap, kuin u syiar krad lynti l 1 
Pahja (U masi ba thoh tang shirong ba la in otdoh ha ka por ba 
Yap briew ba la ai ne pynmih na ki Kur nc ki hvmmen para u 
nongiap). Ka Siatbot (kane ruh ka dei ka masi kaba ki kur ne ki 
para ba iadei ki pyniap ban kyrshan ia kiba haiing u nongiap 
ban ai bam ia ki nongwan pyndep niam baba tap). U Ruheh u 
dei u kynja riewhadem barit bad baheh ba la ong ruh u Ru-sip) 
. Kine ki ju pyndonkam ha kata ka lehniam 1a uba iap. la ka 
mynsiem u nongiap la leit synran da ka mynsiern kiei ki nirad 
ban lait na ka jingpynjot jong uta u nongshun bakhravs tain uba 
la tip u RANGSHANGKAl . U nongiap \ nda u la lait na u 
Rangshangkat un hap ban suit khmat ha kawei ka um kaba la 
khot UMBYLLILN, khnang ba un klet noh ia ka jingim ha sla 
pyrthei bad leit belt sha Dwar U Blei. U Syiar pat un ialam 
haduh ka tyngkong hakhmat U Blei. La kynthup ha une u Pyrnu 
Ya ka pang ka shitom, ka rukom wad dawai sh na dawai na ki 
kynbat ban pynkoit. La thoh ruh 'ia ki rukom iap tyiut ne kivvei 
kiwei pat ki jingjia bapher la ka jingim jong u briew, bad ia ki 
rukom phah khubor kyrkieh haba pang ne ba simorn ban wad in 
u KHIATBYLLE ba un batai. La thoh Ya une u Pyrnu da u 
Plushoit U Maiji U Maikan U Le Mawpein. 

5. PHOR PYRNU : La buh jingkynmaw ha une u Pyrnu 
ia ki kam lehniam ha kaba iadei bad ka jmgkfiia ne ka 
jinglehniam haba shad kut snem ne haba la poi ka snem thymmai. 

Nalorkane ka Yadei ruh bad ka jingaibam ia ki tymmen 
kiba la jan iap ne ba la noh ka rta hynrei kiba dang lah ban kren 
bad ban iaid bad ba dang kynmaw ban ai jingkyrkhu kyrdoh ia 
u/ka nongaibam, kata ki nongaibam. ki thaw jingkhawai ban 
pynsngewbha khadduh ia kito ki tymmen ba dang khlaifi ha 
shuwa ba kin sa kylla tlot bor noh ne bym i don jingkyrmen ban 

dang im slem. Ia kane ka jingthaw jingkhawai, ka dei ka 
jingsngewieit, kaba jan eh ia kito ki Pakoh ne ki Mei-Iaw ba ki 
nongaibam ki iohi ba kim Iah shuh ban sah slem ha ka pyrthei. 
Ka dei ruh kaba ki thaw jingkhawai ia ka lyngkhuh sngi iap ne 
sngi kha, nangta kane ka Phor ki ju leh niam ruh ha ka por Kiew 
Yng thymmai ba la tip kata ka shad kyrsan. Ka kynthup ruh ia ka 
jingphor kaba lum shyieng ban buh ha u Mawshyieng. Ha une u 
Pymu la iohsngew ia kita ki Kyntien Phor ba ju ong Laimiet Lai 
sngi kaba don ruh ki Diengsning Khawiang bad kiwei. Ki don 
ruh ki kyntien khynde kyrwoh ne khynde kyrwat. Ka kynthup 
ruh ia ki nongtem ksing bad ki nongshad ksing ryngkat u nongput 
Tangsohma. Kaba don ki kynhun shad ksing shi kynhun ne skit, 
nangta ki nongtied mrang nongtied Mung. La thoh ia une u Pymu 
da u Thaw-lang uba dei U Maiji U Maikan jong u Le-Mawpein. 

6. Long in Pymu : La buh jingkynmaw hangne ia ka jingiadei 
shiiing shisem, shikur shiniam, ka rukom tin kur, ka rukom tait 
kur. Ka Hiarble ka Hiarksan, ka kamai ka kajih. Ka We Tyrut ka 
We Smer, Ka Bet Rulieh ka Thang Narlong kaba ka Longiing 
Longjait ka don la ka Iawbe U Thawlang ba un wan U Le-in u 
Le-sem kaba kynthup ruh ia ka jingmihing ha ka jait ka kynja 
lane ka jingphet shnong ne kynriah jaka sha uwei pat kaba dei 
ban iakhlad ba yn buh da u Mawlaikhmut ne Mawlaikhlieh ba 
long lai sur. Ka dei ruh ban don ka jingai fa u Rishotkflia ne 
Rishotsuit, u sfling ne ka Pro. Ka Pro ka dei ban shna Ryntih 
bad ki khnam ban iada ia ka In na ki nongshun. La shna bad 
thoh jingkynmaw ia une u Pymu da u Pior u Maiji u Maikan 
jong u Le-Mawpein. 

7. Tang Pyrnu : La pynrung ha une u Pyrnu ia ka rukom jer 
rukom tang kyrteng kata naduh ki briew, ki jaka puta, ki mrad 
ki mreng bad kiwei ha kaba la iathuh ruh ia ka daw balei ba la 
jer la tang kumta. Ia ka kyrteng la jied da kaba suit da u Skaw 
ha ka Lawang kaba ai jingtip ia kata ka um ka snoh ne em. 
Nalor ka suit ka shor dang donkam sa ka kren ka khana, ka ban 

pan bor ba kan neh pateng pakit. Ka kynthup ruh ban ia khot ia 
u Leksan uba long u Le-Iin ban khot da u Khiatbylle bad ban ai 
jingbatai da u Ksanfliangriang. (Nongkhlatbylle u dei u kynja 
Lyngdoh uba kflia ia u Blei ban wan kren) (Ksanfliangriang dei 
u nongYakren u ban sngap ia ka jingbthah ki blei bad ban batai 
ha ki briew kiba ia don lang hangta, namar u Khiatbylle u iapler 
noh haba wan u blei ba kumta um nang kren shuh. Hadien kane 
donkam da ki BEKHAN, ban shat bad ban kheifl ia ka lup ia ka 
Lah. La thoh Ya une u Pymu da u Iangsngap u maiji u maikan u 
Le Mawpein. 

8.RAM - O - PYRNU : La iathuh ha une u Pyrnu ia kiei kiei 
kiba don shapoh khyndew. Kata naduh ki krem ki pubon, ki 
kroh, ki thlu ia kaba la khot kita ki Ram-o-bah ne ki Ram-o- 
Lang. Nangta ki rukom thung mawbri, mawpud kiba ki ai kyrteng 
ki Ksan-Mawbri, ki Muit-Mawbri, nangta ki Rpe-Sangkhni kiba 
Ya donlang ka Iaw-Niangriang, ki Puri ki Aifi Tongmah bad kiwei. 
Hangta la thoh ruh hangne ia u Mawsawa, uba pyrthuh bud lada 
ngi pyrta ne kynkaw. La batai ruh ha une u Pyrnu ba don ki lei 
khyndew ba la tip kyrteng kum u Jumai, ki Sangkhni, ka 
Niangriang, ki Ar-K>n-E bad kiwei. (Arkyn-E.. ka mut ki 
jingthaw kiba lah ban im hapoh um bad halor khyndew kiba 
kha da ki pylleng ym da ki khun). (Iawfiiangriang ka dei ka 
kynja bor ba la pynkup ba ym lah ban iohi, hynrei kaba paw ha 
ki dur kiba har rukom, kum kata ka thapbalieh kaba airong ia ki 
Maw ha ki bnai sawkba (synrai) ban pyni dak ba ka Umsaw 
kaba khadduh kan poi thik ha kata ka dak ba ki la airong ha ki 
maw ba don ha ki wah. Kumta barobor ka um ka poi thik ha 
kata ka dak ba la airong. Ka rong ba la ju lap ka long stem bad 
rong saw blad bad ynda ka um ka la pynkhuid ia kata ka rong, 
hadien katei ka por kam poi umsaw ne umbah kaba heh shuh 
hadien katei ka aiom hynrei yn ioh sa ka por khriat ne ka tlang 
(kaba hap thah) . Ha une u Pymu la batai ruh Ya ka jingjia ba har 
rakom kiba ki riewhyndai ki ju wad bniah, kat haduh ban lap ia 
ki kynja mawkordor, ki mawlynnai bseifl bad bun kiwei kiwei. 

Don kiba pynjot, don kiba ai jingmyntoi ia u briew bad na une 
u Pyrnu lah ban lap ia ki Par Mawshun, Par Dewiong bad lah 
ban ioh ia kiwei pat ki jingstad ba lah ban pule ia ki jinglong ka 
mariang kaba shapoh ramew. La thoh ia une u Pyrnu da Siarpa 
u ba dei u Maiji u Maikan u Le Mawpein. 

9. NENGLIEH NENGIONG PYRNU : La huh jingthoh ha 
une u Pyrnu ia kiei kiei ki jingmaian kiba don halor suiflbneng. 
Ki don ki jinghikai ia ka jingtip shalor suifl kum kaba pule ia ki 
khlur, u bnai, ka sngi bad kiwei La thoh ia kita ki Longkhamiaw, 
ki Lorphar, Lorphapsyiar, Lorkhmot ki Umtongmneng, na kine 
lah ban pule ia ka jingbatai ia ka bok ne ka nusip jong ki briew 
kiba ini ha ka sla khyndevv La thoh ruh hangne ia ka jingpom 
pyndkut ia u Sohpetbneng da uta u Khangkawet Khangkajang 
ha kaba ki jong ka Sonbri ka la sahkut shalor suinbneng bad ka 
Seifttyndoh ka la sah noh ha sla khyndew. La batai ruh ba ki 
briew kiba don sha bneng kum u Rangbne, u Rangsngi, u 
Shangsngi, u Wan ne Kyrwat Lyer, ka Phoi nam, ka Wieh bad 
kiwei. La batai ruh ia ka jmghap u slap, u phna, u pyrthat, u 
thah, ka umjer bad kita ki Wiehbneng. Nangta la buh 
jingkynmaw ia ka daw ba bam Hynroh ka sngi ne u bnai, ka 
jingdon u Dpei ha u bnai. Nangne sa mih kata ka jinglehniam 
hyndai kaba ki ong ka Shadsngi, tangba kane ka jinglenniam ka 
Vapher na kawei ka jaka bad kawei pat. La don ruh kata ka Shad 
temksing ha ka por bam hynroh Dei na une u Pyrnu la iathuh ia 
ka jingwan kata ka Ngilong ka Doifilong bad kiwei kiwei kiba 
bun rukom. La thoh ia une u Pyrnu da u Ksan uwei na ki Maiji 
ki Maikan u Le-Mawpein. 

10. KMIANG PYRNU: La thoh hangne ia ka jinglong ki 
khlaw ki btap ha kaba la don u Nongsynshar khlaw ba la tip 
kyrteng u Le-Khlaw uba ki jer u SHANGKMIANG. Dei une 
uba la supiar ia ki jingthaw kiba don hapoh khlaw kaba kynthup 
naduh ki mrad ki mreng ki sim ki doh lane ki jingthaw hapoh 
urn ia ki wah ki um Lukyrphoh (Umpohliew). Dei hangne ba la 

ai ka jingbatai ia ki Lawkyntang, Lawlyngdoh, Lawsynhe, 
Lawksan, bad kiwei. Hangne ngi ioh ban tip ia ki aifi khlavv 
tang na ki jingsawa ki um, jingjier ia ki jingjngut ka um. 
jingkynud ka Iyer, jingpah ki siej ha kaba la lap ia kita ki 
Mawlynnai siej ba la khot ha ka ktien phareng ki Pearl. Dei ha 
une u Pyrnu, ba la batai ia ki jail dieng bakordor kum ki Dieng 
Akor, Sehblei, kynbat dawai, diengleh jadu ne ki jait dieng ban 
Yada na ka Shwar ne na ki Bseifi bad kiwei Don hapoh ki khlaw 
ki jait kynbat kiba don ka bor ban pynbieij 1a ki briew ne ki 
marad, bad ban pyniapler la ki jingthaw ba im Na kine ki kynbat 
la ioh ban him jingtip la ki Boit, ki Rukhlaw, ki Aifi tongmah, 
ki Basa khlaw, ki thabalong ki Bangjang, ki Bangkarkse, bad 
kiwei kiwei Don shibun ki jingmaian kiba dang buhrieh na ka 
jingtip jong ngi ki briew namar ba ngim lah ban aiti hit da kaba 
trei shitom ban lai wad ia ki, la thoh ia line u P\nm da u I Imoot 
u Maiji u Maikan jong u l.e Mawpein 

II. WET ne KHOOM PYRMJ : La batai h a une u Pyrnu ia 
kata ka jingialong kawci ka shnong ka thaw' ne ka Yt ka ffima 
kaba lah ban pvnlong kawei ka jaitb>nricw. Wet ne Khoom ka 
dei ka ktien Nongstiifi, kaba mut ka jingshah tch shah khum ha 
kata ka aifi ba la ia mynjur lang ban bud ryntih da baroh kynthei 
bad sh\nrang, khvnnah ne tymmen. Kane ka aifi ka teh salonsar 
Ya baroh kaba ym dei ban shim kabu dano re dano ym lah ruh 
ban pynkheifi mano mano ruh. Ka teh ryntih ia baroh khlem 
fiiew shiliang bad khlem shah liang iano iano ruh. IJba pynkheifi 
un hap kit ia ka jingleh palat kaba yn pynshitom da ki bleL 
Halor kane ka aifi la pynkup bor ia ki Nongpeit Nongsynshar ba 
kin pyntrei kam hok bym dei ban shah liang iano iano, hynrei 
ban trei naphang ia kito kiba pynkheifi. Dei na une u Pyrnu ba 
la iasoh lang ki bynriew kat haduh ban pynlong ia ka shnong ne 
ka Hima ba ka sa wan mih ka synshar Syiem, Lyngdoh, Myntri 
ne Sordar. Kumta ka wallam ia ka jingiasngewjan ka da weng ia 
kata juk Rkot ne juk Bamne pyniap para briew ki por hyndai. 
Nangne la mih kata ka jinghikai kaba ki sdang na la ling ia kiei 

kiei kiba bha tarn ban pynpaw pyrthei. Kane suki suki ka wanrah 
ia ka jingshai jingmut jingpyrkhat kat haduh ba la ia fiiewburom 
iwei ia iwei pat. Kumta suki suki ki la lah ban pynlong ia kaei 
kaei kaba kordor kaba la tip ka IMLANG-SAHLANG. La thoh 
ia une u Pymu da u Kyrwat u ba dei u Maiji u Maikan jong u Le 
Mawpein. 

12. JATJYLLU PYRNU : Ha une u Pymu pat la kynthup ia 
kiwei kiwei ki jingjia kiba ym shym la don ha kitei ki khadwei 
tylli kiba la kdew shakhmat. JAT JYLLU ka dei ka ktien 
Nongstiifi, kaba thew bad pynsyriem ia u khun bynriew u ba 
nang bha ban pyrkhat sani bad ngam jylliew ia kiei kiei baroh 
kat haduh ban kot rynieng ba u la lah ban ai ka jingbatai kaba 
biang ryngkat ki jingpynshisha kiba sngewdei bad ia hap dur 
bad ka kam kaba u la wad bniah ne la pule bin pa bin da ki phew 
snem kat ban wanrah ka jingmut kaba dei bad ba skhem. Kumta 
la pynsyriem ia u ba kum uta u briew ba wad jingtip bniah bad 
uwei u jait kynbat uba ngi khot kyrteng ha ki thaifi Nongstoiifi 
jong ngi u Bat Jat jyllu. Une u kynbat u dei u ba don ki thied 
kiba la pynngam jylliew bha sha trai khyndew bad lada phut 
jubor yn ym lah namar un shu dkut noh, hynrei uta u thied un 
sah hapoh khyndew kumba u la ngam pynskhem. Don kiba ong 
ia une u kynbat da ka kyrteng Sohbyrthit. Nga ngeit ki trai shnong 
ki ithuh bha ia une u kynbat. Dei na kata ka daw ia u Pymu 
Jatjyllu la pynmih pyrthei naduh hyndai, kaba mut ki Parad 
hyndai ki da ngam jylliew ia kiei kiei. 

Ki da wad bniah bin pa bin man ki por ha kaba ki la ong 
bad batai ba u dei u Pymu ne ka Kitab kaba khraw tam na baroh 
kitei kiba la kdew haneng. Kumta ia kino kino kiba la wanjia ha 
kane ka pyrthei la ka long na ka jingkylla ka mariang ne ka dei 
ka jingjia ha ki briew lane kino kino kiba long pher naduh hyndai 
kulong kumah la thoh ha une u Pymu. Kita ki jingjia kiba don 
ha une u Pymu ki long kum ki jingiap khlam, ka jingphet shnong, 
ki jingkhynfiiuh jumai, ki jingialehthma, ki jingwan iuhroit na 

kino kino ki bor ba maian, kiba iah ban jia ha kane ka pyrthei. 
Kine ki jingjia bapher ki kynthup halor suifl duriaw bad ha 
ryngkew ruh. Kumta ngi sngewthuh ba dei ha une u Pymu ba 
kiei kiei ki bym don ha kitei kiwei pat ki Pymu la pyndap ne 
pynrung noh hangne. La thoh ia une u Pymu da u Kyrhai uwei 
na ki Maiji ki Maikan u Le-Mawpein. 

Kumta kitei baroh ba la kdew bad ai jingbatai haneng ki 
dei kita ki Pymu kiba long ki Kitab jong ki Pakoh hyndai ban 
pyniaid shakhmat ia ka Ri bad ka jaitbynriew baroh kawei. Dei 
kitei ki riewstad kiba la khot kyrteng ki Maiji ki Maikan jong u 
Le Mawpein kiba la pynmih ia kine ki Pymu sha ki bynrievv ha 
sla khyndew ba la ai jingbit u Le Mawpein kiba dangsah syrwet 
ha kane ka thaift jong ngi. Hynrei ka long kaba sniewbok palat 
ba ngim don shuh mynta kita ki nongthoh bad mynta lei lei wat 
ki nongpule ruh ym don shuh. 

Ia kitei ki Pyrnu ruh naduh ba la pynmih ia ki Alphabet 
ha ka spah snem kaba khadphra-khadkhyndai, la ialeh ban 
pynduh noh ia ki Pyrnu ba kumta ym don ba iah ban sumar shuh 
ia ki bun bun ki la shu jah noh. Wat la katta ruh nga sngew 
donbok ba lyngba kajingthaifl pyrthuh jong u Parad Raisingh 
la lah ban buh kum ki jingkynshcw ia ki nuksa kita ki Pymu 
baroh 12 tylli.U Parad Rai u la bthah ruh ba ka jingduh noh ia 
kine kiei kiei kiba ki Longshuvva ki la iehnoh ha ngi ki Longdien 
ka dei ruh ka jingklet noh bad jingbymkheifikor shuh jong ki 
briew ha kine ki juk ban pvndep ia kata ka TAP-SHNONG. 
Lada lah ban leh ia kane ka jingaibor na u Le-Mawpein kan 
urlong ban aibor biang ban ioh ia katei ka jingstad ba la duhnoh. 
Ka long kaba eh haduh katta katta ban wad Ya kata ka skul ba ai 
jinghikai hyndai kaba la tip kyrteng ka BYRKONGPHAR kaba 
dei ka jingsdang bad ka Nongrim jong kane ka jingthoh bad 
jingshna Pymu. Mynta kaba sah ka long ban aiti ha kita ki stad 
Wad jingtip (Researchers) kiba lah lehse ban wallam pat Ya ki 
jingbatai ha ngi Ya katei ka jingstad ba la dep pruid dak da ki 
tymmen hyndai. 

3. KA JINGIATHUH BA LA PULE NA U PYRNU 
DA U PARAD RAI SINGH IA KA 
JINGPYNLONG BAD KA JINGWANSAH U 
LE-MAWPEIN (LE-TAP SHNONG NONGSTIIN) 


U LE - MAWPEIN 



U \J Mawpein” “Ba short# u Le-Mawpein” 


Mynta ngin la poi sha kawei pat ka jingshisha ba la pule 
na U Jatjyllu Pyrnu kaba dei shaphang u Le-Mawpein kaba long 
kuumne harum: 

Naduh ki por bymlah kynmaw shuh, kata naduh dang 
long ka pyrthei la don u Mawlong ba la wan shong ki blei ban ia 
jan bad ki briew bad uta u blei la tip da ka kyrteng U Le-Mawpein 
.Ha kaba u la wansah ha Line u Mawlong da ka jingkhot jingtang 
ba un long U Le-Tapshnong jong ka Shnong Nongstiin. Une u 
don harud ka lynti (surok) ba leit na Nonbah sha Nongstiin. U 
dei hapoh ki pud shnong ka Shnong Nongstiin. Une u maw u 

dangneh bad dangsah haduh mynta ha Nongstiin. Kat kum ka 
jingiathuh ba la pule na u Jat-jyllu Pyrnu, ba la thoh da u Kyrhai 
jaid Mariangbri uba dei u Maiji u Maikan (riewstad) jong u 
Le-Mawpein la iathuh ia ka daw balei ba U Le Mawpein u la 
wan shong hangne ha u Mawlong ha Shnong Nongstiin. 

Hyndai kulong ka la don ka jingjia ha kaba ka la poi ha 
ka jingiapher jingmut kaba jur tang namar ka daw kaba la mih 
na ka jingiakop pyni bor. Kata ka jingiakop pyni bor ka la jia 
long tang na ka jingbym ia sngewthuh ktien ha ka rukorn ia 
kren namar la pom pvndkut ia u Saiteh Jingieit ba ia kiew ia 
hiar na khyndew sha bneng uba ki la sin kvrteng u 
Saisohpetbneng La pom pvndkut ia une u saisohpetbneng da 
uta uba ki tang kyrteng u KHANGKAWE T KHANGKAJANG. 
Ka dei ha ka por u Thaw Samtho ha kaba la pynmih ia kata ka 
jingiapait iapra kaba la jcr kyrteng ka DWAR-IAPAIT. Ha kata 
ka por la batai ba ka la jia long ka jingsah dum, ka jingduh 
jingkyrmen bad ka jingsheptieng kaba khraw namar bun kiba ia 
knieh bor ban long u Nongsynshar lahbor ne uba hehduh (Su- 
preme Power). Kumta ka la poi ha ka kutlad. Donbok shikatdei 
ba ka dang thaw ban dang pynsah ia ka mariang la plie ia ka 
lynti ban poi sha ka jingiasuk ba ka la mih da ka bor jong uwei 
u blei ba kyrteng u Mawpein. Une u la pynpaw la ka borbah kat 
haduh ba baroh ki la sheptieng bad ki la kohnguh ban shakri 
bad burom ia u. Ka daw jong ka jingpynkohnguh ha u ka dei ba 
baroh ki tip ba u dei uba khamlah khamnang khamstad bad kham 
hok ia ki baroh. Dei une uba leh beit khlem ia shah liang iano 
iano baroh hynrei u ai ia ka rai kaba beit bad kaba baroh ki 
iamynjur lang. Dei kane ka sap jinglong jong u kaba u la pynpaw 
paidbah ha kaba la ia mon lang ba u long uba bit ban long u 
Khliehduh ia baroh. Kumta Ia khot ban da pynlong da ka Dorbar 
bah kaba khraw ba kin ioh ban thung ban da suit da shor ia u 
kum u Khliehduh ia baroh. Dei ma u, uba la wanrah (Intro- 
duced) ia ka jinglong Syiem ia u Rubah lyngba kata ka rukorn 

lehniam ba la jer ka Khiatbylle, kaba la sdang da u Simphlang 
jait Puwein na Nongmawpun hadien ki hajar snem ba la kut 
katei ka jingjia. Kaba naduh ka por u Simphlang ba la mih ka 
jingsynshar Syiem ha ka Hima Nongstiin. Dei ka Tienkhong 
bad u Banoh ba la khot ia u ban sah ha une u maw ha kaba u la 
sah haduh mynta. Dei naduh kita ki por ba la suit la tang kyrteng 
ia une u Mawlong u Mawpein ba shong u Le- Mawpein, katkum 
kata ka jingpule na u Jatjyllu Pymu kumne harum : 

U Le - Mawpein u dei u khun jong ka Sylee-Ram-o, 
kaba shipara bad ka Syllai Kariah kiba dei ki khun jong u Lei 
Shyllong. La ai briew ia u ba yn leit shongkha ia ka lawkharpuifi 
Nongstiin, da ka jingksiang u Mawthengsohmen u Kpa jong ka 
Kong Shi ryngkat ka jingiakren arliang kur arliang kha, kaba 
i'atip lang u Kyllang, U Baiong, u Mawjut bad u Symper. Ha 
kaba la ioh ka jingmynjur na u Lei Shyllong. Ha kata ka jingia 
shongkha la pynsmai ba kin shongsah ha kyntang Khliehriat 
kaba marjan bad u Tongkhur, u Tongwiefi bad u Iartan. La ai ka 
iad saiteh saikhum shongkha da ka Iawlongbah lane ka lewlong. 
Kumta ynda la dep kata ka pynhiar synjat ki la iai neh ha katei 
ka jaka. Ynda dap katto katne por ka Iawlongbah ka la shna 
Ting Thymmai. Ynda la dep kata ka Ting, la pynlong ia kata ka 
jingpyndep ia kata ka Riti ka Dustur ba yn pyndep noh ia kata 
ka jinglehniam ba la suit ha ka kyrteng ka SHAD KYRSAN 
MASTIEH. Ha ka jingpynkhreh ia kane ka jinglehniam, ka 
Iawlongbah ka la khot lut ia ki bakhraw batri, ki khun ki hajar, 
ki duk ki suk ki thap ki dab ba ki dei ban ia poi khlem pep ban 
ia pyndep ia katei ka jinglehniam namar ka dei ka dustur kaba 
yn pyndep shuwa ia ka Shad Kyrsan ha shuwa ban leit kiew ban 
rung sha kata ka ling thymmai ba la shna. Kumta ynda la poi 
katei ka sngi ia wan poi naduh ki Basa, ki Lei Ryngkew, u 
Shangkmiang(Lei Khlaw) u Slap, Ka Lyer, ka Eriong, u Pyrthat 
bad kumta ter ter baroh khoit naduh u Iuk u lak kat kiba la khot. 
Haba la biang ki jingpynkhreh baroh, la sdang kata ka Shad 

kyrsan Mastieh. Mar ia sdang ka jingshad la wan buk u slap uba 
jur, nangta sdang ka Eriong kaba triem kaba 1 a sdang ban rat ia 
ki dieng ki siej. Nangta bur khynftiuh u juinai uba la pyntwa Ya 
ki maw ki kynroh ba la thaw ka mariang , kumta ter ter, uwei 
hadien uwei pat ki la sdang ban ia pyni ia la ka sap ba ki don. 
Hynrei ynda kham hadien, ki la ia poi haduh ka jingshong shit 
kaba kirn shym la pyni tang ia ka sap ba ki don ki la sdang da 
kaba ia pynpaw la ka bor kaba ki don. Kumta ka la thap poi sha 
ka jingkulmar kat haduh ban pynlong ia ka lawlongbah ban kern 
tieng ioh ba lada jia eiei kaba sniew ka burom ka shong ha ka. 
Kumta mar mar ka la leit khot ia u Mawpein ba un wan ban tem 
lane pynwai noh Ya kata ka jingiakulmar jong ki. U Mawpein u 
la iengjoit bad u la kyrdem kjat artat u da pynpaw ia ka borbah 
kaba da triem haduh katta katta bad ha kata hi ka khyllipinat 
baroh ki la ia sngap jak. Kumta u slap u la sangeh, u jumai ruh 
bad baroh ki la sangeh bad thanda jai. Mar kumta u Mawpein 
da ka bor u la pynsangeh ia kata ka jingiashad. Ynda la dap ka 
laimiet lai iong bad la Iait kata ka jinglehniam ling thymmai ka 
lawlongbah ka la don kawei pat ka jingpynkhreh ha kaba ka la 
dei ka por ban khot lut ia baroh ki jait jingthaw kiba don ha ka 
khyndew bad kumjuh la khot ia kita ki bakhraw batri ryngkat 
kito kiba don sha Nonglieh Nongiong, ba kin pynlong ia ka 
Dorbar bah Dorbar san ha phyllaw Ting ka lawlongbah. Ki kam 
ban ia juriap ha kane ka Dorbar ka long ban wad ban bishar ia 
ka daw kumno ban ia pynpaw ia ki bor ki buit ki sap ba ki don 
ym dei da kaba ia trei bor met hynrei nyngkong eh da kaba ia 
phylliewjingmut bad ia tainia ban ithuh ia ka bor jingshemphang 
ban long ki khlieh Nongsaifidur bad Nongbishar. Kumta ia kane 
ka Dorbar la jer kyrteng ka DORBAR KHADAR BUIT 
KHADAR BOR’\ kaba lah ban teh ban khum ia baroh ki jait 
jingthaw ha ka pyrthei ka mariang. Mar ia poi baroh ha ka Dorbar 
bad mar ia plie ia ka Dorbar da u RI-IAWAAN la buh jingthoh 
da u MUTKHAN u nong RNE-TIAR (Secretary) la ia pynpaw 

ia la ki buit ki bor ki sap ki phong kiba ki don da uwei pa uwei 
u jait jingthaw. La sdang nyngkong ka Eriong ka da ong, “Lah 
ma nga namar nga don ka bor ban pynkyllon ia ki diengbah bad 
nga da rong sha jngai ia ki”. U Jumai pat u la ong, “Lah ma nga 
namar ka bor jong nga ka long ban pynmadan ia ki lumbah 
lumsan. Nalorkata nga lah ban pynlong pung ia ki jaka bym don 
pung da kaba pynkynriah ia ki lumbah bad pyndap da ka um ia 
ki them.” U Slap pat u la ong, “Lah ka bor jong nga da kaba 
nga pyndap um ia ki wah, nga da rong ia ki dieng ki siej, ki ftuit 
ki fiier na kiwei ki jaka sha kiwei pat, nga da pyntngen bad 
pynlong sboh ia ka khyndew baroh kawei.” U Pyrthat pat u la 
kob, “Peit nga don ka bor ban pom pynpait pynpra ia ki maw ia 
ki dieng katba nga mon. Ka lawkhlam pat ka la ong, “Nga lah 
ban pynVap lut ia ki mrad ki mreng kat kiba don ha sla khyndew. 

Kumta halor kitei kiei kiei baroh, ka Dorbar da kawei ka 
jingmut ka la ia kut lang ban ai ka rai kumne - 

“Haba mar iaryngkat bor kumne kan sa mih kajia long ka 
mynsaw ka synnam (kajingialeh markynti) bad kan wan rah ia 
ka thma ka ban pynjot ia baroh ki liang kynhun nongialeh, lane 
ki kynhun ba ia kwah ban ia mad bor. Na kane ka lah ban mih 
ba kito kiba tlot kin shu iap ei khlem daw, nangta shuh shuh kan 
long pynban ka jingleh bein la u luk u lak, u kup shiliang uba 
duk baraitoi. Halor kane ka phang jingia duriap lang da kawei 
ka jingmut ka Dorbar ka la rai ba dci ban da jied noh da uwei u 
ban long u Nongsynshar ba hakhlieh duh, u ban peit bad khmih 
Ya ka lait ka let jongno jongno kiba leh palat bad ban ai ki 
jingpynshitom khnang ba baroh ki jingthaw kiba ia don lang ha 
kane ka sla pyrthei kin ioh imsuk imsain, kin da ia trei da ia 
ktah, kin iaid kin ieng, kin thaw shnong da kaba ia bat hok bat 
ryntih ia kane ka Jubanlak ba la ia khlei ha ka Dorbar kaba long 
ka soskular ne ka teh jutang ia baroh kynthup naduh uba rit u 
bakhraw kumjuh. Katkum kane ka rai Dorbar kito kiba donbor 
ruh kin teh kin khum ialade ban ri ban burom bad ban kohnguh 

Ya kane, naba baroh la teh la khum da kane ka rai. Lada uno/ 
kano ki pynkheifl ia kane ka teh jutang yn hap ban tiaft bishar 
halor kine ki rai ia baroh katkum ka jingleh palat ne pynkheifl 
dano dano ruh. La rai ba kano kano ka Hukum ne ka Rai ba la 
pynmih da uta u Nongbishar yn pvntreikam beit bad ba la teh ia 
u Nongbishar ba un ai ia ka rai kaba beit ban yn don ka jingshah 
shiliang iano iano ruh. Kumta ka Dorbar ka la rai ba naduh kata 
ka por shakhmat ia kino kino ki jingiakajia ne ki jingpynkheift 
aifl ne ki jingbeifi dorbar yn phah beit sha uta u Nongbishar u 
ban da svvar bad it bin pa bin ban ioh ka jingrai kaba khuid ba 
suba. Te ka rai jong u kan long kaba donbor tarn bad kaba kut 
kaba ym don shuh ka bor ha kane ka sla khyndew ban pynkheifl 
pat ia ka. Kumta ki la iamynjur lang ban jied noh shisyndon ia u 
Nongbishar Ynda la poi kata ka jingiajied, la ia pyrta da baroh 
ban iamynjur lang ia ka jingtyrwa ba uta u Nongbishar la ai ban 
thung noh ia u Le-Mawpein. la kane ka jingtyrwa la iamynjur 
lang khlem don ka jingkhflium ne jingpyrshah dano dano ruh, 
ba kumta shisyndon ki la thung 1a u Mawpein. Bud ka pynsmai 
bad pynskhem artad ki da suit da shor bad ka jingpynkupbor ba 
un long kum u blei badonbor tarn. Kumta la aibor laitluid ia u 
ba un long u Nongbishar naduh kata ka Dorbar bad haduh ki 
por ba dang sah ka pyrthei katba u dang im ei. Te ia ki jingjia ne 
jingiakajia yn phah beit sha u ba un peit bad bishar naduh kata 
ka por. Kumta naduh kata ka por haduh Iano Iano ruh katba 
dangsah ka pyrthei dei u Mawpein uba la pynlong kum u 
nongbishar bad u blei ba lah duh. Kumta ki la kyrkhu kyrdoh ba 
un im tymmen shongprah bad un da iohbuit iohbor bad ka 
jingstad ba un bishar ryntih ia ka lait ka let kaba la pynkheifl aifl 
dano dano. Ynda la dep ka jingpynsleh ia u, ki la tyrwa ia ka 
Syiemseng kaba u Mawpein un jied markhmat bad la mynjur 
bad u kdew ia ka law Pde-Khar. Ki la pynskhem ia ka ba kan 
long ka Nongseng nongdang ba la khot ka Syiem Seng. Hangta 
ki la thung ia u nongmih bujli ha ki por ba pang ba shitom ba la 

tip ia u kum u Syiem khynnah fa u Ram-Khar u khun jong ka 
law Pde-Khar. Ki ia thung ruh ia u Rne Tiar ia u Mawkhap ba 
ka kam jong u ka long ban pdiang ia ki jingujor na kino kino ki 
jingai ujor bad ban rah sha u Mawpein ba un bishar, bad hadien 
ba la dep bishar, dei une u Mawkhap u ban pynbna paidbah ia 
ka rai ba la dep bishar da u Mawpein. Kine baroh ki ia shong ha 
syndah khnang ba kin lah ban trei kam bha. Kumta ka Dorbar 
khnang ban im bam kine ki nongshimti kam ban trei bad pyniaid 
beit ia ka kam, ki la iakut ban siew tista i'a kata ka Bainguh 
Syiem kaba ki la khot kyrteng ka PYNSHOK. Na kane ka 
pynshok kine ki nongtrei baroh kin bam kin dih ba kin pynlut 
pynsep kat kaba ki mon ban pynbit pynbiang ia la ka Ting ka 
sem. Khnang ban iohlum ryntih ia ka pynshok, ia ka jaka la jied 
ba kan long ka 1ENGLONG (ka Office) ha syndah ling jong ka 
Pde-Khar kaba long ka Nongseng. Dei hangne ba lah ban 
pynlong Dorbar man man ka snem. Kumta man ka snem la pyn- 
sngew ia ka BYRTI (Report) ha ka Dorbar ban iohsngew lang 
ia ka jingiaid shaphrang ki kam baroh. Dei na katei ka Rai Dorbar 
ba la lah ban pynneh pynsah ia kane ka jaka haduh mynta. Hadien 
kane ki la pynlong ia kata ka jingkftia Hiarksan, khnang ba kin 
lah ban pynneh pynsah ia katei ka jubanlak ha ka Dorbar ba kin 
sah neh junom (bym ju iap) (Immortal) . Kitei ki nongtrei lyngba 
u Le Mawpein ki lah ban leit ai buit ai bor ia kito kiba khot ia ki 
lyngba kata ka KHIATB YLLE kaba lah ban pynlong mano mano 
ba shem jingeh jingshitom ha kino kino ki kam ne jingjia kiba 
lah ban don ha ki por ban wan. Kumta katkum kane ka rukom 
ka dustur la bthah ba u khun bynriew un lah ban nang pynbha 
hadien habud bad ha ki por ban wan baroh. 

Naduh katei ka sngi ba la pynkut Ya ka Dorbar U 
Mawpein U Ia kylla long u nongpeit nongbishar bad uba don ka 
bor kaba heh duh haduh mynta. Naduh kata ka por ki kam ki 
jam bad ka imlang ka sahlang ka la iaid beit iaid ryntih bad ki la 
imsuk imsaifi. 

Hynrei ka la don pat ka jingtam pud bad jingleh palat u 
khun bynriew kaba la poi haduh u pud ba la kiba har rukom ki 
ban pyntieng ne pynshitom ia u khun bynriew ha ki jaka jaka ba 
u Mawpein u la buh bad ai bor kyrpang kum:- 

1 . Kita ki ksuid lum kiba la tip kyrteng kum ki thapbulong, 
kiba lah ban pynshitom iano iano kiba leh tarn sneng ne palat 
pud, kum kaba iaid miet palat khlem kam da ka jingmut ban 
pynsniew iano re iano kiba long kiba shida. Ia kine ki thapbulong 
la aibor kyrpang ba kin treikam ban pynshitom ia ki briew kiba 
kum kita ki jinglong. 

2. Ka Iawfiiangriang, ka dei ka k suid um kaba ju shong ju 
sah ha ki wah bad ki kynja thliew um, ka ap dngong ban 
pynshitom ia kino kino kiba wan ban pynjot ne leh palat ia ki 
para jingthaw hapoh um bad kiba shu leh dusmon khlem lah 
pyndonkam shuh. 

3. U Basa kynja trai jaka ha ki khlaw kyntang, la aibor ia 
un ban pynshitom ia kino kino kiba shu pom kulmar ia ki dieng 
ki siej ne ki mar kiba don ha ki law kyntang khlem da panbor 
lane kiba shu tuh. 

4. U Suidtynjang ha ki khlaw khamtam ha ki por miet 
uba lah da kaba suk ban pynjah lynti da kaba u rah na kawei ka 
jaka sha kawei pat. 

5. Ki Rkot bam briew ia kita kiba la thoh ka nusib ban 
hap ha ka kti jong ki. 

6. Don ruh ki Puri Lieh kiba bha bad ki Puri long kiba 
sniew. Bad shapoh wah don kita ki Sangkhni kiba ring shapoh 
um ia ki briew kiba leh tamsneng. 

7. La aibor ruh ia u ksuid u ban pynwit ne pynjot ia ka 
mynsiem u riew iap ha ka jingleit lynti sha Dwar U Blei ha kaba 
la sin kyrteng ia uta u ksuid u RANGSHANGKAT. Kumta ban 

lait na u donkam ban bud ia ka jingbthah u Le-Mawpein kaba la 
ju tip ka dustur ba la ju pyndonkam. 

U Le Mawpein u don ka jaka kaba heh kaba Tar kaba la 
tip kaThaifi kaba heh bha. Kumta u don laki jongki nongsynshar 
kiba u la thung ban ia peit lem ha la ki jaka jaka. Ia kita ki 
Nongsynshar la jer kyrteng 1 a ki jong ki jong katkum ki jaka ba 
ki don. Kumta sa mih ka kyrteng Myntri, Lyngdoh, Sordar, 
Basan, Lyngskor bad kiwei. Dei na kane ka jingpynbeit ba ha ki 
thaifl San Lyngdoh naduh lai Lyngdoh, don u Lyngdoh Siarpa, 
don u Myntri Niangram, u Langkohkhlain, U Langpuifl-Langnar, 
u Kohtyllaw, u Langiieh, u Pyndeng shalang, u Diangngan, u 
Miangiong, u Ngunre. Nangta don u Kylle longsngun, u 
Ngundilang, u Thabah bad kiwei. Nangta ha ki thaifi Sepngi 
don u Sohhylleng, u Mawdar, u Thateja, u Nirang bad kiwei. 
Sha ki thaifl Kynriin, doi u Mawlong, u Mawbaiong, Mawkdep, 
Mawjut, u Rengko, u Mawkhang, Mawbuit, u Mawtirang, u 
Mawjiej, u Mawriat bad kiwei. Nangta don u Riangmaw, u 
Riangna, u Mawlong, u Mawlai, u Pyndenru bad u Langmar 
bad kiwei. Ha ki thaifl pdeng bad hajan, don u Mawpior, u 
Mawiangsngap, u Thaw Mawkhlam, u Jurmawre, u Diengthang, 
u Mawsmai, u Rngimawlieh, u Mawpun, u Mawsetlun, u 
Mawdongkiang, u Rathaw, u Kongkieh bad haduh u 
Mawliehbah. Kitei baroh ki la long ki nongsynshar ba la pynkup 
bor da u Le Mawpein bad ka jingai jinghikai kumno ban synshar 
da kita ki Ruble kiba la sin ki Maiji ki Maikan. Kitei ki para 
nongsynshar ki don la ki Dorbar dong ki ban ia pyrkhat lang ia 
ka jingbit jingbiang jong ka thaifl kaba kin ai ka Byrti ha ka 
Dorbar pyllun ha ka Iewlong kaba don ha ka ling ka Pde-Khar. 
Kitei ki Maiji ki Maikan kin peit sani bin pa bin ia ki kam shuwa 
ban pyntrei kam. Kine ki dei kiba don la ka dorbar, ki dei ruh ki 
dkhot jong kata ka Dorbar baheh tarn kaba la tip kum kata ka 
DORBAR DWAR SAINDUR. Dei kane kaba la thaw aifl bad 
kaba ai hukum ia ki nongsynshar ba kin pyntrei kam.Ia u 

Nongkren Dorbar ha kane ka Dorbar la khot kyrteng u Jalyeit 
bad ia uba pynap ha ka jaka jong u lada u pep na kino kino ki 
jingpang ne jingshitom yn shimti da uwei pat uba la pynkup bor 
ba la tip kyrteng u KYRWE1TLIA. Kitei Dahla (hyndai) ki bud 
ryntih bad burom ia kitei ki aifi ba ha lyndet ne hakhmat kuinjuh. 
Kane ka Dorbar ka la jer la suit kyrteng ia ki brieu kiba shong 
ha kine ki thaifi kiba dei ki trai muluk trai jaka.Kumne:- 

1. Ki Nongphlang kata kiba shong naduh ki thaifi Riangpoid, 
Mawpun, Sangriang, Nongkhlavv. Marskuifi, Laitphlang ter ter 
shaduh Khlieh-mawlieh, Mawrusyiar, Pyndengrei shadah 
Mawnar Mawliehbah Pathar-khnang. Kiba shong naduh Umthli 
haduh Nonglanglieh, Lamjew haduh Mawrynniaw ki jer 
Nongtre. Naduh Nongumwein shaduh Nongkulang ki thaifi 
Langam, kaba mut ba ha ka por hyndai haba khynfiiuh u Jumai 
ka khyndew ka ngam shapoh. la ki thaifi Umsohpiang haduh 
Mawjiej haduh ki thaifi Riangsieh ki jer Nongtre Kynreifi kaba 
poi haduh Nongjri bad shaduh Langdongdai bad Mawkuiu. Kito 
kiba don ha ki thaifi Nongshram shaduh Ngunra ki ong ki 
Mihngam namar ha ka por hyndai ki khyndew ym dei tang ba 
ka ngam hynrei ka mih bluit shalor ruh. 

Baroh kine ki jaka ki ju pyndep ia kata ka jingsiew 
pynshok bad kum ka thymmei ba la siew ia ka Pynshok ki ju leit 
tah da ka shun ia u Mawpein ha katei ka jaka ba u don ha u 
Mawkhap. Kane ka long kata kaba syriem ia ka Iarong ban ai 
Tongpo bad tah shun ha u Maw ki da ai ha ka Pde-Khar, Ia kita 
kiba la tah shun la ki long ki tymmen, ki samla ne khynnah u 
Mawpein un ri un sumar bad kirn ju jia kaei kaei kaba sniew. U 
iada naduh ka pang ka shitom bad wat kita ki ksuid ki khrei kirn 
donbor shuh ban pynshitom ia u khun bynriew. Lada don lei lei 
kiba nang ban ia kren u Mawpein un phah ha kata ka Skul bad 
ai ki jinghikai bad jingstad kiba ki briew kim lah ban peiphang. 

Katba lah ban buh jingthoh na kiba la lum kito kiba nang 
ban ia kren ha kitei ki thaifi ki dang don haduh ka snem 1972 
kata ka rukom iakren ka long kumne 

“Ko Thaw to iarap to iada ia kane ka kam jong nga. To 
kit to bah ma Me thaw ia baroh namar me dei u Le ba iada u Le 
ba iashan, uba iada ha ka jynjar ka shitom.” 

Da kane ka jingleit iakren bad ka jingleit ud, u Mawpein un 
wan kai sha ling da ka jingkhiatbylle, lane da kata ka jingkhot 
Le Hiarksan da kaba aiti bad pynkit pynbah ha u. Ynda u la wan 
ha Ting bad ha shuwa ba un leitnoh u ai ki kyntien kyrkhu kumne. 

“To yn sumar yn ri kyndong bad pyllait na ka jynjar ka 
shitom ia ka Shnong ka thaw kaba la khot sngewbha ha ka 
jingkhawai kaba sngewtynnad tarn." 

Ha ka por ba u leit sha kiba Khiatbylle, ha ka lynti ba u 
dei iaid lyngba, ka khyndew ka da khih bad win ding ding, u da 
khot kyrteng iano iano uba hajan ka lynti iaid kiba don ling 
hajan, u da pan tympew na kiba u sngewieit u da ong kumne “E 
TONGPO JOOH THAW KSU” U da kyrsiew man ka ling kaba 
don hajan ka lynti iaid jong u. Mar ia poi ha kata ka Ying kaba 
khot ia u ka ling ka khynwin bad khih, ynda ki la iohsngew ba 
ula shim ia ka Kiad shu iohsngew tang ia ka sur ba u dih hynrei 
la lap ba ka kiad ka sah kumjuh, tangba Iada dih ia ka kam don 
jingmad shuh, ka la long kum ka um. Kata ka sur kaba pynmih 
jingsawa ka long kumba riew ha ryndang krok krok. Tang dep 
dih u ju ong, “Ham ka man kane ka synne, nga sngoo di hunjai 
ha u nod” kaba mut ba ka bang kane ka synne nga sngew 
hunjai ha u Dohnud. Tang kren ma u, u Nongkhiatbylle u la shu 
iapler noh bad um tip briew shuh, ba kumta u Ksan Niangriang 
un iakren bad u. Hadien kane u da khot kyrteng ia kiba iadon 
lang hynrei ym lah ban iohi ia u hangno hangno u don, shu 
iohsngew tang ka sur . Nangta u batai ia kata ka kam kaba ki 
trai Ying ki donkam ba la phah khot ia u. U pyni lypa ba ki trai 

Ying kin leh kumta kumte ban lait ia ka ina ka shitom bad kiwei 
ki jingjia ha ki por ban wan. Hadien kane u aiiad ba kin sia kylli 
katba ki kwah bad u ju ai ka jubab. U ju batai ia kino kino ki 
jingkwah haba donkam bad ba i dei ban jubab. Hynrei ynda u 
lap ba “ki shu kylli khlem kam ne haba u tip ba kata ka kam 
kam lei lei u jubab “Engmere Ksu" kaba mut“Yrn lei lei ksiewT 
Ynda la kut ki jingbatai bad lada don kiba kylli kai u jubab 
kumne, “Sngoo ngiah ki khyndein kine, mahaw u thaw deh wan 
noh ma sah yangshong". Kaba iriut. “sngewngiah ia kinc ki 
khynnah, to ho u thaw un leit noh to nang ia shong”. Dei hangta 
ba uda rkhie artad ha ha u da ai artad ka jingkyrkhu da kaba shu 
ong "Khu Ma sah longbru manbnf kaba mut ka jingkyrkhu ba 
kiba don hangta kin sa longbnevv' manbriew. Mar ia lcit u Le- 
Mawpein uta u Nongkhiatbylle u sdang ban kvndit bynriew' pat. la 
kane ka jingkhot “Le-Hiarksan la sakhi ha Ying jong ka Kiaw' 
Tulashan Syiem ha Nongstiin ha ka 25.1 1963. Ha kane ka 
por la don lang u Thaw Raisingh, uba dei u Khiatbylle. u Kthaw' 
Yartat uba kylli jmgkylli la tip kum u Ksanfliangriang. Nangta 
don u Kthaw Isa uba ju siat ia ka Narlong bad u Bah Sop, nangta 
u Kthaw Saron Myntri, u Mabah Hinsingh Syiem, u Kthaw Roba 
Syiem, ka Kiaw Thiang u 1 haw' Rot Puvvein. Ma Bisingh Myntri 
lem bad ki jong ka Kong Blet, ka Kong Kwin jait Sohphoh bad 
kiwei. Namar ba nga dang khynnah ka jingbthei ka Narlong 
(Tiar pynbthei) nga la sngew triem bad sheptieng kumta 
ngamnud ban ap haduh ban da poi kata ka Khiatbylle ba un wan 
u Le-Mawpein. Nga la leit ap bad thiah noh ha skum kba bad u 
Bah Borensar (ba ju khot ieit u bah Pun). 

Kitei ki tymmen ki iathuh ba haduh ka snem 1920 dang 
lah ban iohsngew ia ka sur kaba khlaift jong u Le-Mawpein wat 
na sha-jngai ruh namar u dang lah ka jingkit jingbah ban 
pynkhlaifl ia ki briew kiba dang bun bah kiba wan tah shun. 
Katba dang mih ki snem kine kiei kiei baroh ki la sdang troifl na 
ka daw ki jinghikai ka niam khristan bad haba bun ki briew ki la 

kylla khristan. La kheifl muiot iut ia kitei kiei kiei kiba mynbarim 
kaba la kylla kyrtoh kylla ka long ha ka por ba long Syiem u Sib 
Singh. Dei na kata ka daw ba la mih ki jingjia kaba la wan kem 
ki shipai ia u bad ka jingma ka jingtieng ia ki khun samla ka 
Hima. Kane ka la poi haduh u pud ba u Syiem u la shah set ha 
Dak Bangla ha ki shipai Assam Rifles. Kumta ha ka snem 1963 
haba la khot ka Tulashan Syiem urn shym la wan rung shuh 
hapoh ling, u wan tang ha kper ha jan ka sla Tongkhong. La 
pynpaw ba u la tymmen bad ba u la khriat eh u da pynpaw ba 
ym don ba pynphong sopti shuh ia u. Ha ka snem 1964 la khot 
da ka Kiaw Thiangniew Marwein u sa wan ha ba la pynphong 
sopti. Hangta u sa pynpaw ba shen u Syiem un sa lait noh na ka 
pyrthei ba kumta u khun u hajar un sa sah khyllung ha kane ka 
Hima. Ka la jia shisha kumta bad u Pa’iem Sibsingh u la khlad 
noh ha ka 13th December 1964. Ha ka snem 1965, ka Tulashan 
ka la khot biang. Ha kane ka por u la wan da kaba kren bynfiiaw 
u da ong, “Nga shu wan sngewbha teng teng bad pha tangba 
pha la khot sngewbha hynrei ngam wan shuh namar kim burom 
shuh ia nga. Nga ruh nga la long khristan bad ki khun jong nga 
ki la kylla long Pastor. Kumta nga wan khublei khadduh ia pha 
ba pha dang khot sngewbha ia nga hynrei naduh mynta ko Tula 
to ia peit hi noh la ka jong kajong katba phi ia mon/’Um shym 
la kren bun kyntien shuh u la leit noh kumto khlem ai jingkyrkhu 
shuh. 


La jar katta ruh la ioh jingtip ba u Le-Mawpein u dang 
shong dang sah hadah mynta. Teng teng haba slapbah, ki briew 
kiba dang iawad dohjei najan ka Kshaid Wahriat, ki ju iohsngew 
ia ka sur jong u ba u dang kren bad la ki khun. Ha ki por mynmiet 
ki ju iohi ruh ia ka jingtbeh jingshai jong u kaba thaba kat ka 
Jingshai kali (Headlight) kaba pei lyngba kata ka jingshai naduh 
Mawpein haduh Lawbri Sahep. Don kiba iohsngew ba teng teng 
u shait mai ia u Rangtongwiefl u Mawlong uba don harum ha 
pyrshah u Mawpein. Ki tymmen ki iathuh ruh ba u Sepkuru un 

sa shah lehbeifi ha ki por ban wan. U Sepkuru u dei u Mawlong 
uba rit bad pyllon bha uba don hajan Ving jong i Kong Billora 
Byrsat bad ha syndah ba shong Ting u Bah Brik Kharlyngdoh 
mynta. Ka la long kaba shisha ba ha ka snem ba la plie ia ka 
surok PWD ha Nongstiin la siat pynpeit noh ia u Mawsepkuru. 
Haduh mynta u Mawpein u ju bthah la u Yartan ban rnebha (ri 
bha) bad peit ia ki khun ki kti ioh wan hiar thma ne wan iuhroit 
kiba nabar. 

U Thaw Yartan u la batai ba wat mynta ha kine ki sngi 
ba im u Le Mawpein u don la ka jingstad ba la buhrieh ban ai ha 
une uno u briew, uba nang ban pule, da kaba pyni da ki dak ki 
shin ban pynshai kumno ban leh ha ki por ka jingjynjar ne 
jingshitom. Khnang ban ioh ia kita ki dak donkam ban ioh ka 
jingtip kaba shai la ka sngi kaba un ai khubor. Ka khubor ka dci 
ban pule na ki Pyrnu Ki sngi ban pynpawjong u Mawpein ia 
kita ki Pyrnu ka ju long barobor aisjen shitaiew, bad kita ki sngi 
ki dei ha ka Sngi Rcmaw ne Khlodeh bad ha katei ka sngi un ai 
iakine ki jingtip na kine ki Pyrnu, Fang Pyrnu, Le Pyrnu, Kyrwat 
Pyrnu bad Longin P>rnu Ha ka sngi Theh Yoo lane Sngi yoo 
Kynrien ka jingpule kan long ia u Ksiang Pyrnu, Tangrong 
Pyrnu, Ram-0 Pyrnu, Nenglieh Nengiong Pyrnu, Kmiang Pymu, 
Wet ne Khoom Pyrnu bad Jatjyllu Pyrnu. Ba phin tip ia ki 
jingbatai ia kita ki Pyrnu yn ai ha kano ka por. donkam ban da 
tip lypa ia ka DABANG (Dabang ka mut ia ka programme) ka 
jingpynbeit ban pyndep ia ki kam. Kumta dei ruh ban bishar ha 
kata ka sngi ka long kumno? Kaba phyrnai ne ka dum lyoh, ka 
slap ne ka dum lyoh, ka shit ne ka khriat kumta ter ter katkum 
ka jinglong ka suifibneng ha kata ka sngi. Khnang ban nang bad 
ban sngewthuh ia ki dak kiba don ha u Pyrnu, donkam ban nang 
ban pule. Kumba la kdew hakhmat, ka don ka skul kaba hikai 
ban ithuh ia ki dak ha ki Pyrnu, ka skul u Thaw Mawpein ia 
kaba la tip kyrteng ka BYRKONGPHAR. Byrkongphar ka dei 
ka ktien Nongstiin kaba mut bad ka thew ia ka por dang phymgap 

kaba sdang kynjat shai ka bneng. Kumta byrkongphar ha ka 
jingbatai ki tymmen hangne ka mut ban ai jingshai ia ka kam 
Pule-Dangle bad kaba dang shu sdang A-B kum ha skul ba ju 
long mynta. Kane ka skul ka ju long man ka sngi lait noh haba 
lapbah lapsan, bad katto katne step ha ka por Pyr-em ba la sdang 
mih langlung, (Por ba jyrngam ki phlang ka mariang) . Kane ka 
skul ka sdang naduh dangshai byrngut bad kan kut shuwa ban 
IengNgilong (shuwa shiteng sngi). Kan sdang biang ha ka por 
Shanhmoot (Por janmiet). Ka ju long ha ka jaka ba juh khot 
Mawiang sngap. Hynrei la ong um ju hikai lymda siew ia bainguh 
Syiem lane kata ka Pynshok. Ka rukom siew la ka Pynshok ka 
long da kaba u Nongsiew un buh ka por kaba un lah ban siew 
dep, lane un khan bad buh por katno sngi un siew dep. Ynda Ia 
dep kular ban siew dep shu buh lai miet, ne 6 miet ne 9 miet un 
ai ka jingkular ha u Mawpein, kem bad pynioh ia u sim Reitlang 
(Simkyllai Dohdit), kyllan da ka snam uta u sim ha ka tnat 
sehble (u jait kseh ba don ha kine ki thaifl tangba um ju mih 
hynrei hap da wad shitom). Ynda la dep kyllan snam ha u sehble 
tylliat ia u Rulieh (u kynja riewhadem ha ronglieh ka snep jong 
u ba la ju khot ruh u Rusib) . Da kaba yn khleh lang bad kata ka 
snam ba la kyllan ha u tnat sehble, nangta song ha ka lado 
(lakait kaba ym ju soh) da buh ha kylle in (kyndong Ing) ka 
jaka ba kham dum. Peit thuh hapoh lai miet ne 6 meit ne 9 miet, 
lada wan bam ka khnai ia kata ka jingbam ba la khleh bad buh 
ha ka lado hapoh katei ka por, kata la thikna ban ioh ia ka 
jinghikai na u Mawpein ha kajuh ka sngi ba lap ba ka khnai ka 
la wan bam tangba leit ap ia ka jinghikai ha kata ka sngi kaba 
hadien shi taiew thik na kata ka sngi ba wan bam ka khnai. 
Ynda la ioh ia kane ka jingkhein dei ban leit dang step ha kano 
kano ka jaka kaba itynnad bad iaid kai ha kine ki jaka harum 

Ha Jan ba don u Mawpein (Iewlong) ,(2) 
Mawtongkhur, (3) Tdong Yartan, (4) Myndo langsyir, (5) 
Rangtongwien. Ynda leit sha kitei ki jaka dei ban da kynmaw 



37 


iano yn iakynduh, lada ia u briew uba naei ka Shnong? lada ia 
ki mrad, uba par ne uba her ne uba shu iaid ? Nangta hap peit 
bha don Iyer ne don slap ne don thah ne umjer ha kata ka step ba 
Vakynduh. Lada la dep leh Ta kine buh jingthoh katba !ah ban 
kymnaw hadien 12 sngi na kata ka sngi la lah ban iathuh ha 
kino kino kiba nang ban batai Dei ban da sngap bha ia ki 
jingbatai bad hangta yn ioh ka jingshai. Te lada kita ki jingbatai 
ki wan urlong bad ki jia hapoh shibnai, kata la lah ban pule ia 
ka jingstad ba ai u Thaw Mawpein lane kiba un pynpaw. Kito 
kiba la ioh ia ka jingstad na u. ki lah ban tip ban pule ia ka 
jinglong ka mariang. Kine ki tip bha ia ki kynbat dawai, ki tip 
wat ia kita ki maw kordor lada ki lap ia ka jaka ba ki don, ki da 
ithuh hangno ka mariang ka buh bad kumno yn leh ban ioh ia 
ki. Kane kan iai iarap ia uta uba thrang ban iai wad jingstad na 
ki Pyrnu. I In ioh ruh ia ka jingstad kumno ban trei ia ki kam ka 
mariang kiba bun bun kirn lah satia ban tip. 

U Mawpein u don la ki nonghikai ha ki skul. Ia kita ki 
nonghikai la ai nam ki Ruble ne bru jong u Ble kaba ki khot ki 
Mai ji ki Maikan Kine ki don nyngkong eh tang 12 ngut bad ki 
kyrtengjong ki ki long 

1. U Khynde Kharpliwang, (2) U Kyrwat Sangriang, (3) IJ 
Shangsngi Nongrtong, (4) U Plushoit Byrsat, (5) U Pior 
Jynrieng, (6) IJ Iangsngap Marshiliong, (7) U Lang Puwein, 
(8) U Siarpa Mawlieh, (9) U Ksan Syiem, (10) U Hmoot 
Marwein, ( 1 1 ) U Synyo Kharbani bad ( 1 2) U Kyrhai Mariangbri. 

Kine ki 12 ngut ki Mai ji ki Maikan ki dei ki Nonghikai 
bad ki dei ki Nongshna bad Nongthoh la kine ki Pyrnu. Namarba 
ki don 12 ngut kumta la pynmih ia ki 12 tylli ki Kitab ba la tip 
kyrteng ki Pyrnu kumba la jer kyrteng shakhmat kumne : 

1. Le Pyrnu la thoh da u Khynde Kharpliwang. 

2. Kyrwat Pyrnu - La thoh da u Kyrwat Sangriang 

3. Ksiang Pymu -la thoh da u Shangsngi Nongrtong 

4. Thangrong Pymu la thoh da u Plushoit Byrsat 

5. Phor Pyrnu la thoh da u Lang Puwein 

6. Longin Pymu la thoh da u Pior Jynriefl 

7. Tang Pymu la thoh da u Iangsngap Marshillong 

8. Ram-O-Pymu la thoh da u Siarpa Mawlieh 

9. Nenglieh-Nengiong Pyrnu la thoh da u Ksan Syiem 
10 Kmiang Pyrnu la thoh da u Hmoot Marwein. 

1 1 . Wet na Khoom Pyrnu la thoh da u Synyo Kharbani 

12. Jetjyllu Pyrnu la thoh da u Kyrhai Mariangbri. 

Dei nakitei ki Pyrnu ba la iohlum jingtip ba ka Tienkhong 
Syiem bad u Banoh Byrsat ki la pynlong bad sdang nyngkong 
eh ia kata ka jinglehniam kftia Tapshnong Shnoug Nongstiin. 
Ha kaba la sdang nyngkong eh naduh kata ka spah snem ba 
khyndai ha u bnai ba khadsaw. Ha kane ka Kftia Tapshnong ki 
ai ka Pynshok sha u Le Mawpein. Ha ka por ba lehniam Tap 
shnong, baroh kiba shong ha Shnong Nongstiin kim lah ban 
mih shabar shnong tad ynda la dep kata ka Tap shnong. Kumjuh 
ruh kiwei pat ki briew na kiwei ki Shnong kim lah ban kiew sha 
Nongstiin lymda ym pat dep ka lehniam Tap shnong. Kitei ki 
12 ngut ki Nonghikai ki la pyni'ar la u tnum u tyndai sha kiwai 
pat ki jaka, ha kaba ki seng ia ki skul, kum u Siarpa sha 
Lawlyngdoh Siarpa, U Iangsngap sha rudnong Nongstiin, u 
Plushoit sha thaift Kutraw, u Lang Puwein sha Nongbah lane 
Pyndeng Nongbah bad kumta ter ter. Hadien ba la pule ia kine u 
Raising u ong, “Lada me kan jong phah shre ka poinsa ka kren 
bruT Kaba mut lada ngi nang ban pyndonkam, ka pisa ka kren 
briew. Mar kumta u kyllaift noh ia u Pymu Jatjyllu ba ka la dei 
kaba kut ka bynta u Le Mawpein u da ong yn sa ioh pat ha kiwei 
ki por ynda la ioh khubor na u Mawpein. 

4. KA KONG SHI BA LA KYLLA LONG KA 
WAH BAD KABA LA PYNLONG IA KA KHNUM 
SOU (NONGKHNUM RIVER ISLAND) 


Mynta ngin poi sha kawei pat ka bynta, kaba iadei bad 
ka jingpynlong kaba phylla jong ka mariang, ha kaba baroh 
shikatta, la buhrieh ka jingtip jong kiba bun ki briew ha kane ka 
ri Hynniew-trep baieit jong ngi. Kata ka long ka jingpynlong 
bad ka jingsdang ka wah Kynshi kaba la pynlong ia ka 
Dewlynnong kaba kynthup bad khot kyllum ka Nongkhnum. 
Khnum ka dei ka ktien thaifi Nongstiin kaba mut ban khot ia 
kano kano ka jaka kaba la kerkut baroh sawdong da ka um. 
Kumta ngan ai hangne ia ka jingthoh ba la pule da u Kthaw 
Raisingh na u Pyrnu, kaba long kaba phylla, kaba maVan bad ka 
da iapher na kiwei pat ki rukom iathuh na ki riew tymmen jong 
kane ka thaft. U Kthaw Rai u shim na ka Ktang iS uwei na ki jait 
Pyrnu. Ka Ktang ka dei kaba shna da ka siej kaba la thaw khnang 
ban buh ia ki Pyrnu ba kin neh slem. Haba u la sei la uwei na ki 
Pyrnu u la pule bad batai bad la thoh thik kumba u batai ma u, 
kaba long kumne harum 

Ha ki por hyndai, la don kawei ka briew kaba la sah 
khunswet kaba kyrteng ka Shi. Kane ka la im la sah hangne ha 
Ri-Khasi jong ngi ha ka thain Mawmaram ba ngi khot mynta, ia 
ka Shnong ba la kha ia ka ym lah shuh ban tip kyrteng. Ka Shi 
ka dei ka khun marwei jong u Kthaw MAWTHENG SOHMEN 
bad ka kmie jong ka dei ka TYNRE-RAM-O. Ka ju don ka 
rukom ha kito ki thaifi myn dakla (mynhyndai) ba ia ka khun 
kynthei bym don ki hynmen ne para shynrang kim ju kheifl kor 
ha kitei ki jaka. Ba kumta ka la sah marwei khlem don ba phah 
kylli kurim. Nalorkata ki ju kheifi poh ia ka. Na kata ka daw la 
mih bum bun sien ki jingkren beifi ia ka. Nalor ba kam don jaka 
puta bad kawei pat kaba sngew sangsot ka long ba ki kmie ki 

kpa jong ka ki dei tang ki nongbylla jakpoh. Te ki para shnong 
ki, ju kren beifl ia ka ki da ong, “la rad ka khun kynthei bym don 
kflie ba synshar kan myntoi aiu, kam don kur don jait ka shu im 
poiei wei briew. Kine ki jingkren beifl ki la pynsngsih kthang ia 
ka Si. Na kata ka daw kam treh ban ia iaid lang badno badno 
napdeng ki para shnong jong ka. Te hateng hateng haba iakynduh 
sharum shaneng baroh baroh ki ju kren beifl. Ha ka jinglong 
kynthei ba shu im da ka bylla sngi kam sngewlah shah ia ka 
jingbeifl bym kut shuh. Haba ka la sngewdukha eh ka mynsiem, 
ka la bitar ka la shla bad ka la beift kylla ia kita ki briew ka da 
tim da tla bad kynshi ba kin shem ha ka jingim jong ki kumba la 
shem ma ka. Dei na kane ka daw ba la sin bad khot ruh ia ka ka 
KYNSHI. Dei ha ka por ba ka la samla pura bha ba ki kmie ki 
kpa jong ka ki la khlad noh bad ieh khunswet ia ka weibriew ha 
kane ka pyrthei. Ha ka jingsngewsih kthang, ka la raikut halade 
ba kan nym sah shuh ha shnong, hynrei kan iaid wir noh kylleng. 
Ha kawei na ki sngi iew, ba ka la iakynduh ia uwei u Nongkhia 
u ba na ki thaifl Sangriang uba la iarap ban ai khaw ia ka namar 
u la leit Yew bad sahmiet ha shnong jong ka. La iathuh ba une u 
Nongkflia u ithuh bha Ya ka bad ia u kpa jong ka ba kumta u la 
iashong kai bad ka bad la kum ialap ia ka jingtrei kam u Le- 
Mawpein. Yada la pynsngewthuh ia ka ba u lah ban iarap ia ki 
jingud jong kino kino ki briew ba shem lanot, ka la phla bad 
iathuh ha u ia kaba ka thmu baroh. Une u Rangbah u la pyrshang 
ban pyntngen ia kaba kan kun bad ym pynsngew ia kita kiei kiei 
baroh. Hynrei kan man sngap satia. Ba kumta ula ialam jingmut 
ia ka ba kan phah ka Pynshok sha u Le- Mawpein uba donbor 
ban iarap ia ka da kano kano ka lynti kaba ka sngewkwah ban 
iaid. Kumta khadduh ka la mynjur ba kumta ka la phah ia ka 
Pynshok bad ka byrti ha uta u Rangbah Nongkflia ba un rah ia 
ka sha u Le Mawpein sha Nongstiin. Te ynda la dap ka por uta 
u Rangbah u la leit rah sha ka ia ka jingpyntip na u Le Mawpein 
uba la pdiang ia ka jingpan bad jingkwah jong ka Shi. Ka 
jingkwah jong ka Kong Shi ka long ban ioh ia ka KNOHJA 

KSAW ba la aibor da u Le Mawpein kumba ka la dew siew ia 
ka Pynshok. Ka KNOHJA KSAW ka dei ka ktien Nongstiin 
kaba mut kumne ‘Knohja’ka mut ka siangja ba ju pyndonkam 
ha kaba khatja.’Ksaw' pat ka mut ia ka bok ka mgiew ne ka 
nusip. Ka Kong Shi ka kwah ba ia ka Knohja Ksaw jong ka yn 
pynkylla wahduid noh. Te lada ka lah ban kylla Wahduid kan 
tuid arsut sha basep ka sngi. Kumta ynda la khan ka bok jong ka 
ka shah bad u La Mawpein u la ai bor ba kan long noh kumta. 
Te mar ia ioh ia kata ka Knohja Ksaw na u Rangbah ba ka la 
phah rah, ka la kmen ym don pyrthei shuh. Kumta ka la khawai 
sngewbha ia u bad ia ki para kynthei ba ju leit bylla sngi bad ka, 
ka da pynpaw ba naduh kata ka miet kin nym lah shuh ban 
lakynduh ia ka namar kan sa leit bad iaid noh la ka jong ka lynti. 
Ynda la poi kata ka por jingkhawai baioh ki la ai khublci da 
kaba kyrkhu kyrdoh ba kata ka jingkwah jong ka ka la wan 
urlong ha ka jingim jong ka. Kumta haba ki Ia leit noh ka la ai 
sha u Le Mawpein da kaba ka ot ia u Syiar Krad Lynti bad tah 
da ka snam jong u ha kata ka Knohja Ksaw. Mar Ya tah kata ka 
snam ka la pynkylla ia ka kynsan kynsan sha ka Umpohliew 
bakyrsoi, bad tang mar ia dap shiteng synfiia ka la kylla wahduid, 
ka da tuid ter ter shaphang basep kasngi Kane ka dei kajingkheh 
(jingkha) ia ka wahduid Te ynda ka Ia long ka Wahduid ka la 
iaid beit shaphang sepngi khlem kylla dien kumba ka la kut 
jingmut. Ha kata ka jingiaid lynti jong ka, ka la iakynduh bad 
uwei u samla uba la iapmat ia ka bad ka ruh ka la iapmat lang. 
Hangta kumba la phah ki blei ki la ia khlei la ki Jubanlak ban 
iapoikha noh. Ynda ki la ia im lang ki la ia iaid lang ter ter sha 
sepngi. Ynda ki la iaid katto katne, ki la poi ha kawei ka jaka 
kaba itynnad bha bad hangta ki la shongthait shiphang. Ki da 
pynlong ia ka jingkhan khnang ban tip la ka jingiaid lynti jong 
ki shakhmat kan jia kumno. Te ki la khan da kaba shat ha u 
Maw, bad ia uta u Maw naduh kata ka por haduh mynta la khot 
Mawkhan. Une u don ha ka Shnong Mawkhan harum ka Shnong 
Pariong. Ha kata ka jingiaiaid jong ki ynda ki la dap katto katne 

por ki la ioh amgut ki khun kynthei kiba kyrteng ka Phanliang 
bad ka Niamlang. Kane ka la pynshngaifl Ya ka Vng jong ki. Ynda 
ki la laid shaphrang ki khun ruh ki la nangsan bad la samla. Ki 
long kiba tipsngi bha ki da kohnguh sneng run ia ki kmie ki 
kpa.Te hadien kane ki la shongthait ha kawei ka jaka, ki da ia 
pyrkhat kumno yn iaid shakhmat bad ha kajuh ka por ki la 
pyrkhat ia ka lawei jong ki khun khamtam ha ka kam shongkha 
shongman. Ha kane ka jingmutdur, bad ka jingiai puson jong ki 
shiYing shisem, ka la jur haduh katta katta, ki jingmut jingpyrkhat 
ki per shajngai man ka khyllipmat, bad ha kaba khadduh ki la 
kut jingmut ba dei ban iaid shaphrang. Ba kumta ki la kut jingmut 
ban iaid shaphrang naduh lashai ka sngi. Te ia kane ka jaka, ba 
ka jingmut jong ki ka iawan iawan bad ka iarah iarah bad ka par 
kylleng kylleng, la jer bad tang naduh kata ka por ka 
“RAHKAWAN.” Kane ka jaka ka don hajan Nonglwai bad ka 
dei kawei, na ki thwei kiba heh bha ha ka Wah Kynshi. Ka dei 
ruh ka thwei kaba jylliew kaba don ruh bun ki dohkha kiba heh. 
Kane ka thwei ka long kaba iar, kaba iajan eh ia ka Shnong 
Nongkynjang bad Nonglwai. 

Haba ki la kut jingmut ban iaid shaphrang, ki la sdang 
ban leh kumta. Katto katne por hadien kane, la don uwei u samla 
uba kyrteng u JYRHAP, uba la iapmat ia ka Phanliang, ka khun 
nyngkongjoug ki. Une u samla da kaba bud ia kaei ba ju leh ha 
kita ki thaifi, u la jied uwei u KS1ANG bad u la phah kylli ia ka 
Phanliang ha ka jingdon ryngkat ki kmie ki kpa bad baroh shiYing 
shisem. Uta u Ksiang yada u la tohkit Ia ka bit ka biang ne em 
ban iapoikha, la ka don ne em ka sang ka ma, u la shem ba kiei 
kiei baroh ki khuid ki suba ym don ka sang ka ma, u la ia kren 
markhmat la ka Phanliang ka mon ka mynjur ne em ban iapoikha 
bad u Jyrhap khnang ba yn lah ban iateh sai jingieit noh. Haba 
ka Phanliang ruh ka la pynpaw ba ka ruh da ka jingkhuid bad 
shisur mynsiem ka kloi bad mynjur ban long ka kurim jong u 
Jyrhap, ryngkat ka jingiahun lang kiba haYing, ki.la ia pynbeit 
lang ba dei ban pyndep ia ka sngi pynhiar synjat da kaba 
“KYNKAW.” 

Katkum ka Niam ka Rukom, ka riti ka dustur ban pyndep 
ia katei ka kam kaba kyntang bad kaba donburom, la dei ban 
wad ia u Lyngdoh. Y nda ki la wad ia u Lyngdoh, u Lyngdoh u la 
swar, u la kylli pyrthew bad u la khot lang ia u Shangsngi ban ia 
buh ia ka sngi ban pyndep ia ka jingpynhiar synjat jong ki. Ynda 
la buh ia ka sngi, u Shangsngi u la phah ia u Kyrwoh sha u Le 
Mawpein ba un aibor ia u ban pynrung ha ka Bui (Register) 
pynhiar synjat kaba la tip da ka kyrtang KSIANG PYRNU. U 
Le Mawpein u la ai ka bor ban pynrung ia katei ka jingpynhiar 
synjat bad la buh jingthoh ba ka dei ha kata ka sngi ka dei ha ka 
sngi Pyhnsoifl 2 (ar) tarik u bnai Rko. Ynda la mih katei ka 
sngi ba la buh, u Shangsngi u la thoh ha ka Ksiang Pyrnu ia kiei 
kiei baroh kiba u S1ARPA -LYHGDOH u pyndep Ya kata ka 
JINGPYN1APALANG (Pynhiar synjat). Pyniapalang - ka dei 
ka ktien thaifi Nongstiin, kaba mut pyniasoh lang. Ha ka por 
pynhiar synjat U Lyngdoh u dei u Nongpyndep Niam bad u 
Nongpynbna ia kaba la Yateh kular kaba la khlei ia ki jubanlak 
jong ki amgut ki nongiapoikha. 

Nalorkatadonkam ki MenJi-Markhmat bad ki Mensngew 
Markhmat. Ki Menji-Markhmat ka thew ia kiba ia don lang bad 
kiba iohi markhmat bad ki Mensngoo-Markhmat ka thew ia kito 
kiba ioh-sngew da la ki shkor ha kata ka por ban shu kren lyngkot 
ki dei ki sakhi jong kata ka kam ba 1 a Yateh jutang. la u Lyngdoh 
la khot S1ARPA kaba mut pyniapalang kaba mut pyniasnoh lang 
kumba la batai haneng. Y nda la pyndep Ya katei ka kam la pynbna 
da u Lyngdoh lyngba u Shangsngi ha u Ksiang Pyrnu ba ki tip 
lang da baroh, ba u Jyrhap bad ka Phanliang ki la long shi tnga. 
Ia kata ka jaka kaba la pyndep Ya ka jingpynhiar synjat jong u 
Jyrhap bad ka Phanliang, kaba la pyniasnohlang ne pyniapalang 
Ya ki la khot bad jer kyrteng ka Thwei SIARPA ne Thwei Ksiar 
Rupa haduh mynta, kane ka jaka ka don ha jan ka jaka ba sah u 
Lyngdoh Siarpa. 

Yn da la dep ka kam pynhiar synjat jong ka Phanliang 
kaba dei ka khun nyngkong, ka la don ka jingkmen ha ka liang 
jong ka, ba ka la don la u nongri nongsumar katba ha ka liang 
jong ka khun khadduh ka Niamlang pat ka la don hapdeng ka 
jingsngew tmang bad ka jingsngewsih namar kam pat ioh la u 
kurim ban ri ban sumar ia ka. Dei na kane ka daw ka la don ka 
jingbymhun ban ia iaid lang shiTing shisem kumba ju long ha ki 
por ba la leit. Ha kane ka por la mih ka jingbymsuk ha Ting jong 
ka Kong Shi. Ka Kong Shi bad la ka ling kim suk shuh, ba 
kumta ki la ia pyrkhat bad thaw lad ban pynsuk ia ka khun 
khadduh. Kumta ki la leit sha u Lyngdoh ba un ai jingmut kumno 
yn thaw lad thaw lynti ban pynsuk ia ka khun khadduh. U 
Lyngdoh haba u la iohsngew ia kane, u la sngewsynei ia ka 
Kong Shi, markumta haba u tip thikna ba u Le Mawpein u dei u 
ba donbor ban leh ia kiei kiei baroh, u la kular ia ka Kong Shi 
kan ap shitom 3 (lai) sngi khnang ba un pan jingmut na u Le- 
Mawpein kumno un ai jingmut ban leh. Hadien kane u la phah 
ka kyrwoh sha U Kyrwat ba un pan jingmut na u Le Mawpein ia 
ka jingjia kaba la wan hap ha ka ling ka Kong Shi kumno un 
thaw buit ban pynhun ia ki. Tang mar ia ioh ia ka kyrwoh kaba 
la phah u Kyrwat lyngba u Mawkhap, u la peit bad bishar bha 
bad u la phah ia kata ka WE-KDAR. We-Kdar ka dei kata ka 
aifl kaba we (kaba mut weng noh kdar) ia ka jingeh jongno 
jongno kiba wan ban kyrpad sha U Le Mawpein badonbor. Ka 
We-Kdar ha kane ka por ka long kumne:- u Kumba phi la wan 
iaid na ka jingkhang bah (lynti kaba dei) to iathuh ha ka Kong 
Shi, ba kan ai da ka Pynshok ha u Lyngdoh Siarpa hadien ba ka 
kam ban weng ia kata ka jingeh ha ’ring jong ka ka la urlong. Da 
bthah ruh ia u Myntri Niangram ban sakhi bad ia tip lem ia kane 
ka kam. Te lada ka sngewmon bad sngew iahap jingmut, ai kan 
khlei ia ka kular ba ka dei ban siew Ta ka Pynshok. Ynda ka la 
kular ba kan pyndep ban siew ia ka pynshok bthah ia ka ban leh 
kumne 

1 . “Wad uwei u Maw, bad buh dak ban iohi lai bynta, ha u juh u 
maw, uwei ia ka Kong Shi bad La u lok, uwei pat ia u Jyrhap 
bad ka Phanliang bad uwei pat ia ka Niamlang ka khun khadduh. 
Kynmaw ba une u maw un long tang uwei bad un don lai khlieh 
ka ban sakhi ia kane ka jingkwah jong ki, bad yn khot ‘Maw 
lathong namar yn Tathong la ka khun khadduh kan ioh ne em ia 
la u kurim? Kane kan trei kam noh shisyndon lada ka Kong Shi 
ka la pdiang ia ki jingi'ateh”. 

2. “Ka Shi bad la u Kurim kin sah ha thwei Siarpa, Ka Niamlang, 
Ka Phanliang bad la u Kurim kin ia iaid noh la kajong shi por, 
da kaba ailad ia ka khun khadduh ba kan iaid marwei khnang ba 
kan iakynduh bad u kurim u ban sumar ia ka”, 

3. “KynMaw baroh shiTing shisem ki dei ban ia him ia kane ka 
jingiakhlad shi por, da kaba thong bad ia hun lang rin rin baroh 
shiTing khlem ka jingthnum, ba dei ban iakynduh ha kawei pat 
ka jaka kham ha pajih. Hynrei shuwa ban iakynduh ka khadduh 
bad ka hynmen, ka hynmen kan iehnoh ia la u kurim bad ka dei 
ban iawer iwei ne arngut ki paralok ban ia iaid lang bad ka ba 
kin long ki sakhi ia kane ka jingpynbeit naduh ka ha ka ha 
shuwa ban iakynduh bad ka para khadduh ha ka jaka ba la ia 
thong. Ka khadduh pat kan iaid hi marwai la kajong ka lynti 
lymda kam pat iakynduh bad u briew uba ka iapmat ban long u 
Nongsumar jong ka, lada ka la ia shem bad u, bad lada ka la 
thikna ba u mon bad iapmat ia ka, kan iaid bad leit iakynduh 
bad la ka hynmen ha ka jaka ba la ia buh ban poi.” 

Tang lai sngi hadien, kane ka khubor ka la poi sha u 
Lyngdoh Siarpa kumba la phah U Le Mawpein ha kaba la ai 
jingtip ruh ia u Myntri Niangram, U Lyngdoh u la bthah ia ka 
Kong Shi ha khmat ba iadon lang markhmat baroh shiTing. Mar 
kumta hi, ka Kong Shi bad ka Ting ki la ai ka jubanlak ba ki kloi 
ban siew ia ka Pynshok tang mar Ta dep ka kam kaba hukum u 
Le Mawpein. 



46 



Namarkata kata ka jingpynbeit ka la biang lut. Kumta ki 
la khreh ban pyntrei kam ia kane ka jingpynbeit ki blei. Mar Ya 
sdang shuwa ban iakhlad ka Phanliang bad ka Niamlang. U 
Lyngdoh u la thung bad ka suit ka shor Ya u Mawlai khlieh ia 
uba la tip u Mawiathong. Dei na kane ka jingjia kaba la pynlong 
ia ka Wah Bah Kynshi ba kan kad arliang, kawei sha kamon 
bad kawei ka sha ka diang. Kumta ynda la poi ka ia ki la iakhlad 
da kaba ia pait arliang. Kumta la kdew shakhmat ha shuwa ban 
iakhlad la thung ia u Mawlai khlieh, ne u maw u don tang uwei 
bad don lai tylli ki khlieh u dei ruh hapdeng um hajan ka Law 
Lyngdoh Siarpa. Mar ia dep suit u Lyngdoh ia une u Mawiathong, 
u ban sakhi ia ka dak ka jingia mynjur ka Wah Kynshi ka la iaid 
shaphrang bad iakhlad noh artad ka hynmen bad la u kurim ki 
la iaid shaphang kadiang bad ka para khadduh ka la iaid wei 
briew shaphang ka mon (kata kheifi ia ka jingtuid jong ka Wah 
bad phai khmat shaphang sepngi). 

La thoh ia kane ka jingjia ha u Jatyllu Pymu, ba la pynpaw 
ba kane ka jingiakhlad jong ki, ka la jia ha ka por ba la kut ka 
DWAR IARAIT, ha u bnai Diengan ba pyllun bha u bnai. Kaba 
dei 14 bnai hadien na ka jingpom pyndkut ba la phah u Thaw 

Samthoo ia u KHANGKAWET-KHANGKAJANG ban pom ia 
u Se-SOHPETBNENG u ksai uba iathuh ia ki 12 ngut ki 
SYMBOH khlur kiba iathuh kiba bat la ka bok ka nusip ki brievv. 
Kumta mar ia poi ha ka jaka ba la khot ka KHNUM-SOIJ ka 
hynmen ka la iakhlad bad la ka para kumba la batai haneng. Ka 
Phanliang kaba long ka hynmen, mar iakhlad ka la sngew kynjah 
ym don pyrthei shuh, ba kumta ka iaid hajuh shi hajuh da kaba 
tyllun ha ka jaka ba la khot WEI PHANLIANG ka da peit ia la 
ka para kaba nang iaid haduh ba kam lah shuh ban iohi ia ka, te 
ka sa iaid noh bad noh ia ka riat ka da pynlong ia ka kshaid 
Shadthum bad iaid noh la ka lynti. Kane ka long ka jingpynsah 
jingkynmaw jong ka. Ka para pat mar iakhlad bad la ka hynmen, 
ka la iaid suki jai jai, ka da ieh don akor khnang ban ym pynjah 
burom Yalade bad ia ka ling ka sem. Ka da kyrmen skhem ban 
iakynduh bad u briew uba hok ba sotti u ban shimti ia ka kumba 
la bthah da u Lyngdoh. Hadien kato katne por ka la poi ha ka 
jaka ba long pynnoh bad riat, ka la sngewkyndch ka mynsiem, 
kumta ka noh ka da sangeh shipor, ka noh biang bad ka sangeh 
biang shipor bad ka leh kumne haduh laisien laiwat, kynsan 
kynsan ha ka sien noh kaba lai, ka la kyndit tyngeh. haba ka* 
iakynduh ngung bad uwei u samla uba bhabriew uba la wan 
mih kynsan na khlaw. Une u samla ruh u la kyndit thret haba u 
iakynduh kynsan ia ka ha ka jaka ha khlaw bah kaba um poi 
pyrkhat satia ba ka kynthei briew kan iaid wir marwei shata. 
Hynrei haba u la peit pat ia ka jinglong shida jong ka bad ka 
maift jong ka kaba ym idei satia ba ka long kumta kumba u 
tharai sniew. U la kylli ia ka, “Kaei kaba la jia ia phi ba phi wan 
iaid wei briew kat sha kane ka jaka?” Ka Khadduh ruh ha ka 
jingsngewthuh bad ka jingmaian kumba la pyniaid ki blei, ka la 
iathuh naduh sdang haduh kaba kut ia kaei kaba la jia ha ka Ting 
jong ka bad jong ka kmie jong ka ka Kong Shi. Ynda la dep 
Yathuh ia kane, uta u samla briew u la sngewiahap jiugmut bad u 
la sngewieit ia ka, ba kumta khlem jingsngew lehraifi u la kylli 
ia ka la ka mynjur ne em ban ia iaid lang noh bad u. Ka ruh ka la 
mynjur bad ica la pynkular ia u. Ynda ki la ia khlei la ka jutang 
ki la iamynjur ban ia iaid lang, kumta ki la poi haduh u pud jong 
ka jingiahap samla hi khlem da tip ki kmie ki kpa bad khlem pat 
tip uei u kyrteng bad ka jait ka kynja aiu? Kane ka jingjia ka la 

sted haduh katta katta ba ki hap ban iapoikha tang para ma ki ha 
ka jaka kynjah. Ia katei ka jaka kaba ka Khadduh ka noh laisien 
bad ka da pynlong lai tylli ki Kshaid ha kajuh ka jaka la khot 
kyrteng ka Kshaid RIAT SOHKHE haduh mynta. Ia ka kyrteng 
jong une u samla ka Khadduh kaba la iashongkha hi la khot u 
SYMBE, bad naduh kata ka por ia kata ka wahduid ha kane ka 
jaka la khot ka Por Synbe. Te hadien katto katne por haba ki la 
ia iaid lang la ia imlang ki la ioh khun bad ia kata ka jaka haduh 
mynta la khot ‘MAWKHAKHUN’. Hadien kane ki la iaid sted 
ki da poi ha kawei ka riat da ka jingkmen ki la ia kynthih shapoh 
riat mar jan bad marsyndah ki da pynlong ia kawei ka Kshaid 
kaba itynnad bha kaba la khot kyrteng ka Kshaid WIENYA. 
Kane ka Kshaid ka pynpaw ba don artylli ki tand um ba ia noh 
shapoh thwei marsyndah ha kajuh ka jaka bad hap lang ha kajuh 
ka thwei. Ka daw ba ki don arngut ki briew ka Khadduh bad u 
Symbe. Ynda ki la poi ha ka thwei, ka Khadduh ka la poi 
kymmaw ia ka hynmen ba ka la dei ka por ban iakynduh, kumta 
ki la rung ia ki krem ki kroh maw bad iaid sted ban iakynduh 
bad la ka hynmen ha ka jaka ba la buh ban iakynduh. 

Ka hynmen ruh kumba la bthah, hadien ba ka la pynlong 
ia ka Kshaid Shathum ka la march sted. ka da iavver ia ka Byrki 
bad ia ka Phod Porsohstap ki ban long kum kita ki sakhi ia kane 
ka jingpynbeit u Le Mawpein, ba kumta ka la iavvar ia ki. ki la ia 
iaid lang ryngkat ryngkat tad haduh ba ka la iohsngew ia ka sur 
pyrta ka para, hangta ka la mareh sted bad ngung ki la iakynduh 
ha ka jaka ba la ia thong ban ia shem. Ynda la iakynduh ki la ia 
kmen ym don pyrthei shuh, haba ka la tip ba ka khadduh ka la 
ioh la u Nongsumar, ki la ia kdup ieit bun bun sien da ka 
jingkmen ba ia kaei kaba ki blei ki la kular ka la urlong shisha. 
Te ia kata ka jaka ba ki ia shem pat Ia khot kyrteng ka 
THONGRIN namar ki la iathong bad iamynjur lang rin rin. 
Nangta ki la phah ka khubor sha la ling bad sha u Lyngdoh 
Siarpa ia kaba la jia. U Lyngdoh u la shu pynskhem ia kata ka 
jingshongkha ka Khadduh namar ki la pyndep hi. Te u Myntri 
Niangram u la phah ka Kaiphot sha u Le Mawpein. Te la pynrung 
ha ka Bui. Ka Kong Shi kum ban pyndep ia la ka kular, ka la 
siew ia ka Pynshok, ka da ai ha u Lyngdoh Siarpa bad ia kata ka 
Pynshok ba la ai da ka Kong Shi bad ka Ting jong ka la tip da ka 
Kyrteng ka “LAW LYHGDOH SIARPA. Naduh kata ka por u 
Lyngdoh Siarpa u la shong hangne haduh mynta. Kane ka law 
Lyngdoh Siarpa ka dang don haduh mynta, namarkata ka long 
ka basang ban kheit kynbat ne pom dieng na kane ka khlaw 
namar ka dei ka Law Kyntang ka dei kata ka bainguh syiem, 
kumta ym dei ban leh kulmar ha kane ka khlaw’. Lada don kiba 
palat hukum uta u Lyngdoh un trei la ka kam u lah ban pynVap 
ruh. Kumta dei ban da sumar ban ym kheit ne pom dieng ha 
kane ka khlaw. 

Kawei pat ka dei ban Takynmaw ban ia husiar, ka long ba 
katkum une u Pymu, khamtam ha ka por pyllun bnai ne jan 
pyllun bnai dei ban da husiar haba iaid kai ha kitei ki jaka ba 
Yakhlad ka Wah Kynshi. Kita kiba buaid tanglang ne kiba kyang 
buaid ha kitei ki jaka, ha ki por pyllun bnai ne kumba la kdew 

haneng, ka Wah Phanliang ka I ah ban rah lang shapoh thwei. Ki 
tymmen ki batai ba ka daw ba ka rah ka dei namar ka jingsngew 
tmang jong ka Phanliang Ta ka jingVakhlad shipor bad la ka para. 
Kumta kino kino kiba kham sniewbok ka lah ban rah lang. Ban 
lait na kane dei ban iaid tipbriew ban nym pynwit ia ka 
jingsngewsih jong ka ioh ka bitar. Lada ngeit ne ym ngeit, kane 
ka lah ban jia ia kita kiba leh khlem akor ha kine ki jaka. Hynrei 
ka para kaba tip kyrteng ka Niamlang kam long kaba bitar, namar 
ka bat ia kata ka burom ka ijot ha la ling la sem ba kumta ka 
kham jemnud jaijai. 

Ha shuwa ban pynkut u Thaw Iartat, u Thaw Rot bad u 
Nongbatai Pyrnu u Kthaw Rai u la pule suki bha da kaba ong 
kumne: 

Dei na kane ka jingjia ba ia pait ne kad arliangjong ka 
Wah Kynshi ba la ioh ruh kita ki jait shongkha ar tylli. 

1 . Ka Shongkha kaba da ‘KYNKAW’ ka mut hap pyrta shnong, 
ban da iatip lang ki kur ki jait, ki kha ki man, ki shnong ki thaw 
bad u Lyngdoh kum u nongpyniasoh.Ia kane ki ong ka 
jingshongkha da ka lynti kaba beit kaba biang, kum ka 
jingshongkurim jong ka Phanliang. 

2. Ka jingshongkha kaba shu iatip hi tang ki arngut ki ong ka 
‘SNAHRBELSnah ka dei ka ktien Nongstiin kaba mut rynsied, 
RBE ka dei ka ktien thaifl Nongstiin kaba mut shu tare ruma 
haba dum bym don jingtbeh ban pynshai kaba mut twad ruma 
khlem tip yn ioh ktah ia kaei? Kumta haba shongkha Snah Rbe 
ka thew ia ka jingshongkha kulmar khlem tip ia ka sang ka ma, 
ia ka kyrteng ka jait ka kynja. Ka jingshongkha ha khlaw ha 
btap kumba shongkha ka Khadduh. Ia kaba kum kane ki kmie 
ki kpa ne ki tymmen kin shu pynskhem lada kam dei ka ka sang 
ka ma. Hynrei lada ka dei ha ka sang ka ma te kin ym lah ban 
pynskhem ioh pom u pyrthat. Na kitei ki jingjia ba sa mih kine 
ki ar tylli ki jait shongkha ha kane ka thaifl jongngi naduh hyndai. 

Kumta naduh kata ka por ka hynmen bad la ka para lem 
la ki kurim ki la ia tuid lang ne iaidlang khlem lakhlad shuh 
haduh ban da iakynduh bad ka wah ba la kyrkhu ki blei kaba ki 
khot kyrteng ka Wah Blei ne Kmo-Bli. Nangne ruh ki ia laid 
lang ter ter shaduh ka ri Dkhar (Bangladesh ba ki khot mynta) . 
Hadien kane u Kthaw Raisingh u la pynkut da kaba u kyllaifi ia 
u Pymu. 



Wei - Tahblc 

5. KA YOO - NONGSTIIN 



Ka Too - Nongstiin 

s - - > 


Ka Yoo ka dei ka ktien Nongstiin, kaba mut ka lew. Katba 
lah ban ioh jingtip, la sdang ia kane ka lew naduh ki por hyndai, 
ha ka por ba la hiar ka Tap-Shnong ia u Le Mawpein. Namar la 
ai ka hukum ba dei ban don la ka jaka ban iapeift, kaba mut ban 
iabujii kylliang ia ki mar ki mata kiba kawei ka jaka ka pynmih 
bad shim bujli da kiwei pat ki mar na kawei ka jaka kaba kim 
don ha kata kawei pat ka jaka. Dei na ka lew ba la lah ban 
iasngewthuh Va ki ktien ki bapher bapher kiba ki nongwan iew 
ki iakren ha la kajong kajong ka ktien. Na kata ka daw la lap 
ruh ia ki jinglehniam ba iapher, ki rukom kheifl (Nio) kiba 
iapher na kawei ka jaka sha kawei pat. La thoh bniah ha u PHOR 
Pyrnu namar ia kane ka jingstad la khot Phor. La thoh ban 
pynkynmaw ia ki Longdien ia kine kiei kiei ha une u Phor Pyrnu 
bad katba nang batai la thoh kumne harum: 

Ka hukum pynbynta kam ha ka imlang sahlang u Le 
Mawpein ba la phah lyngba u Thaw Samthoo sha u khun 
bynriew, ka long : 

1 . U Thaw Samthoo u dei u nongtrei ba la ai bor khnang ban da 
sam da thoo, (kaba mut ba u Samthoo u dei u nongtrei uba la 
pynkhamti ban iasam ryntih bad ban pyniaryntih dei ban da thoo. 
Thoo ka dei ka ktien Nongstiin kaba mut da kaba pynthew 
marbiang ban ym lah shiliang. Te une u Samthoo u dei ruh u 
nongiasam ia ki jait ktien ba ki brieu kin kren ha la ki jaka jaka, 
bad ban pyniapher namar ba la pynmih ia ka DWAR-1APAIT. 
Dwar-Iapait ka dei ka jingiapait iapra ha ka por hyndai kulong 
kumah myndang long ka p\rthei, kaba la wan u nongpyniapait 
uba ialeh ban kynshoit ban pvniashrut 1 a ka jingialong shitylli u 
khun bynriew. Ia kane ka b\nta ngin sa loh ha kawei pat ka 
lynnong ba shadicn jong kane ka Bui. 

2. Kawei pat ka kam u Samthoo u ai la ka jong ka rukom kheifi 
sngi, khein bnai khein snem bad bun kivvei pat. Na kane la mih 
bunjait ki jingkheifl ha ka pyrthei la ki jong ki jong. Na kane ka 
tnat la mih ka Ktien Nongstiin. Ha ka sam ka thoo ula pynmih 
ha kane ka thaifi ba kawei na ki ktien ban kren dei ka ktien jong 
ka Kong Tien bad hadien la khot ka ktien Nongstiin. 

3. Ka jingai ia ka jingkhcin sngi : Dei ban Nio(kheift) ia ki 
sngi kumne (I) Sngi Nongstiin, (2) Sngi Rambre (3) Sngi 
Tynhiang, (4) Sngi Khlodeh (5) Sngi Shyllong (6) Sngi 
Phynsoifi (7) Sngi Langsteh (3) Sngi Theh Yoo (Sngi 
Kynrien). 

4. Ka rukom khein Bnai : (1) Ne-Deh (2) Ne-Teng(3) Ne 
Diangan (4) Ne-Tengdeifl (5) Ne Tengbah (6) Ne-Lar (7) 
Ne-Lur (8) Ne Rko (9) Ne-Rsaw (10) Shyriongrit (11) 
Shyriongbah (12) Ne-Mang. 

Hadien ba la sam da u Samthoo la thoh ia kine ha u Phor 
Pymu, da u Lang uba dei u Maiji u Kaikan u Le Mawpein. Naduh 
kata ka por la sdang ia ka Yoo Nongstiin ba la pynlong ha kata 
ka sngi Nongstiin. La batai ba ka Yoo mynshuwa ka don ha 
Nongrtong bad ha Yoo Kyllang khiew. Hadien ka la don ka 

jingkynriah jaka nawei shawei pat ha kaba ym lah shuh ban lum 
jingtip namar ba bun ki Ying ba sumar ia ki Pymu ki la ing (la 
pluh) . Kane ka long ka jingbatai ba la shim na U Pymu. 

Na kitei ki jingtip ngan pyrshang ban thoh khyndiat ia ki 
jingkynmaw ia ka Yoo kaba dang don ha Nongstiin khyndiat 
eh Kane kam dei shuh na kaba pule na u Pyrnu. Kane ka Yoo 
ka don ha Nongstiin halor u lum ba marsyndah bad u 
Namtongkhur. Ka dei haneng u Mawpein ha syndah ka Tieh 
K>llang. Ha kane ka por la don ki Dieng Sehbilat ba la ker 
savvdong ia ka, nangta don ruh u Dienglieng uba heh bha uba la 
kah syrngiew ban pyntngen Ta ki nongwan Yew haba ki jahthait 
ha ka por ba shit ka sngi. Une u Dieng u la kyllon noh ha ka 8th 
April 1983. Haneng jong une u Dienglieng la don u Maw uba 
la khot kyrteng u Mawsepkuru. Une u Maw ruh la pynpait ha ka 
por ba shna ia ka surok P.W.D. kaba leit sha Nongstiift. 

la kane ka Yoo lah ban iathuh haduh mynta, namar ki 
Seh Bilat ba ngi khot ha kane ka thaifl ki dang don bad ker 
pyllun ia katei ka jaka haduh mynta. Hapoh kane ka Yew don 
kumba 8 tylli ki Mawbah ba la shna pynitynnad kiba ki nongwan 
Yew ki shong die jingdie. La iathuh ba ia kine ki Mawsiang ki 
tymmen mynshuwa eh, ki la leit ban ring na kiwei ki jaka da 
kaba ki kflia bad tan da ki jait jyrmi kiba ki khot ki Jyrmi 
Sohmawiangnar bad Mo Kynso bad kiwei. la kane ka Yew la 
pyniaid da u Syiem Nongstoifl, bad ka Office ha kata ka por ka 
dang don ha Nongstiin Dei naduh ka 4 tarik u April 1960 ba la 
wan poi nyngkong eh ka surok na Shillong sha Nongstiin bad 
kane ka Yew ka la sdang heh. Ha ka 4 tarik April 1960 la wan 
poi nyngkong eh ka kali (Jeep) hajan ka Ting kulai (kaba don 
mynta hajan LB. PWD bad la thaw skul hajan Porniang-khong 
(Umsaitmluh) . Kata ka Jeep kaba wan poi nyngkong eh ka dei 
ba la wan u Bah Samuel uba trei kum u S D.O. ba na Shillong. 
La fliah ia ka da u Driver Khar panjabi uba la tip kyrteng u 
Nathasingh. Ia ka kyrteng kata ka Jeep la khot ka Land Rober. 
Hadien kane la wan poi sa ki Jeep jong u Bah Rupshong Wahlang 
Pahsyntiew uba ngi khot ieit u Bah Mynja. I lok jong u i dei i 
Kong K Kharkrang na ka Shnong Mawshut Nongkhlaw 
Syiemship. Nangta ka Jeep jong 1 Bah Juti ba na Shillong ... 
(Jaiaw) iba i lok jong i, i dei na Mawkyrwat. Ha kata ka por, 
kaba kham sngewphylla ka long ba ka surok na Markasa sha 
Nongstiin kam pat dep bha ban shna, katba ka surok na Nongstiin 
sha Umkyllaifl ka la dep shaid shaid. Ka daw ka long ba ka 
surok Nongstiin-Umkyllaifl ka dei kaba la ioh na kata ka Cen- 
tral Scheme kaba ai da ka Central Government, namar ha kito 
ki por ka sorkar ka trei hok ryngkat ruh bad ka bor u Syiem 
Nongstoift. Dei ha kine ki snem ba ka jingkitkhia kat uta u Chief 
Minister na Assam u Bimola Prasad Chaliha, u la wan peit dalade 
ban pynroi ia kane ka thaifl. Une u da iaid da ka kjat haduh 
Nongstiin ban leit peit ia ka Skul M.E. School ryngkat ki 
bakhraw batri ka Hima bad u Syiem Sibsingh uba la long u 

Syiem uba trei shitom ban pynroi ia la ka Hima bad ia la ki 
briew. Dei une u Myntri Rangbah ka Jylla Assam uba la bthah 
bad iarap ban iai pynroi ia kane ka thaifi lyngba ka lew Nongstiin, 
da kaba u bthah ia ki nongkhaii ban leit thied ia ki mar naduh 
Byrhat bad naduh Boko khnang ba kan nang roi ha kiba bun ki 
Hang. U la bthah ruh ia u Ma Niandar Syiem, U Ma Drensly 
Syiem bad ia u Kthaw Bor na Nongtynniaw ban leit survey ia 
ka Kshaid Shadthum Riat Sohkhe bad Weinya, khnang ban ioh 
pynmih noh ha ka Kot Geography. La Talam ia ngi ha kata ka 
por da u Babu Oswel Roy Puweift bad u Thaw Ephren Lyngdoh 
na Nongsangriang, ha kaba la pyrshang ban draw ia ka sketch 
map ki kshaid bad jaka nongkhnum. Dei une u Myntri uba la 
ai ki jingiarap ha kiba bun ki liang. Ha kito ki por, kiba wan few 
sha Nongstiin ne kiba wan sha Shnong Nongstiin ki ju leit ban 
tah shun ia u Mawpein namar ka dei ka iynti ban poi sha Shnong 
bad sha iew. Don ki tymmen na ki thaifi Nongtrai bad thaifi 
Langam kiba nang bha ban iakren ia u Thaw Mawpein, ki kyntien 
ia kren khublei bad ki kyntien iakren ia kata ka shiphew hukum. 
Ki long kiba sngewtynnad bha bad kiba eh ban sngewthuh, namar 
ki ia bteng ter ter naduh u Kutraw Mawleng haduh Ngunree. 
Ngam lah ban sngewthuh ne peiphang namar ka jingiasnoh ka 
dei shaduh u Mawleng, bad dei tang kito ki Riew tymmen kiba 
ka rukom tah shun ruh ka pher, bad haba la kylli ruh ki jubab ba 
kam dei ka por ban batai hynrei ka dei ka ban pyntreikam ia 
kata ka shiphew hukum. Katkum ka jingiathuh jong u Kthaw 
Jangwat Basan bad u Kthaw Rangma Sordar Nongjri, ki ong 
ba ki iakren ban pan ia kata ka jingiarap na u Le Mawpein ban 
iada ia ki jingpang jingshitom tad haduh ban da ym lah shuh 
ban poi Nongstiin ynda la noh ka met ne la tymmen. 

Ha kito ki por ka iew Nongstiin ka long tang shisien 
shitaiew. Ki dukan kiba khampaw khmat ki long kine : 

Ki dukan bajudiejhur dei ki jong i Kong Brijait Wahlang 
Pahsyntiew iba na Mairang, ki jong I kong Bon na Kynshi, Kong 

Kwir na Bynther, bad kiwei. Kiba die ia kiwei ki tiar ba khampaw 
nam dei ki jong I Bah Nolin iba na Sangshong, iba la die lut ki 
jait tiar bad lada ym don shuh ha ka dukan jong i ka mut satang 
na Shillong. Nangta 1 Bah Klew na Bynther, 1 Bah Kiren na 
Umiap ba die dawai, nangta bun kiwei kiwei ki Mahajon Khasi. 
Katba lah ban kynmaw don tang amgut ki dkhar, kiba la ioh 
jingbit na u Syiem bad na ki Shnong ban wan khaYi, uwei uba 
shna jingdeng ksiar ba la khot kyrteng u Monendro bad uwei 
pat uba die ia ki khiew Mawshynrut ba la tip kyrteng u Mono. 
Kine la ong ba ki dei ki Khar Shilot. Kawei pat kaba kham 
sngewthamula, ka dei ia ka jingbuh bad jingkynshew pisa u 
Kthaw Nolin, u shait buh ha u skum ha ka Tongshang Syiar 
(Tongshang ka dei ka ktien jong ngi shane sha Nongstiin kaba 
ngi khot ia ka jaka ne ka ruh ba la pyndonkam ban phah kha 
pylleng ia ka syiar). Ha kata ka ruh la buh ia u skum, bad halor 
uta u skum ka kha pylleng ka syiar. U Bah Nolin u buh ia ka 
pisa hapoh u skum bad ka syiar ka kha pylleng hajrong, ka pdem 
ruhh ia ki pylleng haduh ban da kylla khun syiar, ynda la puhkhun 
ka syiar u leit sei ia ka pisa bad khot lang ia ngi ki khynnah, ha 
ka por sei pisa. Ngi pat ha ka jinglong khynnah ngi tip beit ba 
ka Syiar u Kthaw Nolin ka dei kaba kha pylleng bad ynda la 
pdem ki kylla khun syiar bad kylla pisa artad kumta ngi ju khot 
ka ‘Syiarpdem Pisa.’ 

Ki dor Yew dor hat jong ki tiar ha kita ki por ki long : (1) 
Dohkha: 6 (hynriew) anna shiser. (2) Dohmasi shu die kyllaifl 
ne kyndang shi kyndang: 3 (lai) anna (3) Pylleng 64 tylli ne 16 
hali : shi tyngka. (4) Ka khi, shiteng tin kaba don 4(saw) ser 
shiteng, 16 tyngka. (5) Ka Umphniang Petrol l(shi) gallon 
: 14 ana. Ka Phankaro ne phanthiang la ju die shisuh shisuh ha 
u kynja thri kaba don 12 tylli la die 4(saw) suh shi ana. 



58 


Ka rukom kheift pisa : 

(1) 3 shi Dabol ka mut 3 tylli ki ar pisa , (2) 3 ar 

shyieng ka mut 3 ana ar pisa (3) 6 ar shyieng ka mut 6 ana ar 
pisa (4) Shi damli i pisa saw barit (5) Shi pisa dei i pisa ba 
kham heh (6) Ar ana ka dei ka pisa kaba lieh bad kham heh (7) 
Ka ar pisa ka dei ka mong (8) Pisa kot lut 5/- lut 10/- lut 100/ 
- bad lut 1000/- (kane ka lut shihajar tyngka ka jrong kumba shi 
phut bad ka jingheh kumba 5 inchi). 

Ha kato ka por u nongpeit bad sumar ban pynkhuid ia ka 
Yoo dei u Kthaw Don u lok jong ka Kiaw Siar. Hajan Yew (Yoo) 
la sah ki jong u Kthaw Suoa Syiem, ka Kiaw Brin Marshlllong 
bad u khun jong ka ba la khot ieit u Raw. 

Ki jingjia ba khamphylla ha kito ki por dei kine 

1. Ka jinghap ka Eroplane ha Nongpeift ha kaba la khot ia ka 
jaka ka Thwei hap Eroplane. Ia kane ka jaka ngi la Ieit peit dang 
shen ryngkat u Bah Nian Dkhar na Nongpeift, u Pakhynnah W. 
Nongbri bad U Bah Janai uba la khlad noh. Ka la don ruh ka 
jaka ba la hap ka Eroplane ha thaifi Nongkhlaw Mairang ha ki 
snem 1954, ha kaba la wan peit ki Sahep na America bad la 
iathuh ba ki la lap ia ki metiap ki nongshong Eroplane. Ka la 
don ruh ka jihgjah jong u Captain Shipai ha ki thaifi Rwiang ha 
ka por ba ki Ieit sikar (beh mrad) por janmiet ki da ia iaid uwei 
na neng khlaw, uwei napdeng khlaw bad uwei najan Wah Rwiang 
knap khlaw. U Captain Shipai uba iaid napdeng u la jah. La 
iathuh ia ngi ba u la jah da kaba la rah u Suid tynjang bad ba la 
buhrieh hajan wah Rwiang hi. Kumta ynda la phah peit ha ki 
Nongkhiat Bylle na Nongmawkhlam ki la batai ba u briew u 
dang im bad u don hajan ka Wei Seitlun. Ka jingiathuh ka long 
kaba shisha, namar tang mar ia Ieit peit ha kata ka jaka la lap 
shaneng Wei Seitlun ha ka jaka thwei kaba don u Mawlong 
hapdeng thwei, la lap ia u Captain Shipai ba u shong weibriew 
hangta. Te ki la wallam ia u sha Nongstoift. Kum ka 



59 


jingsngewkmen ba la lap ia une u Captain shipai, ki shipai ki la 
sam ia ki dud tin sha ki shnong ba la ia leit wad lang. Ia ki 
khynnah pat la pynthied da u PUTHIANG uba ha kata ka por 
lah ban thied na Yew ha ka dor 6 tylli shi ana. Nangta ia ki 
Rangbah kum ki Myntri ki Syiem ne ki nong Survey surok la 
sam da u Sikret uba la khot kyrteng u LALMAHAL bad kumjah 
da uta u Sikret Nebikot uba don ha ka tin shipaw'a kum ka tin 
khaw ba shait tongkhaw mynta. U Nong Survey surok bapaw 
nam jong kane ka thaifl ha kito ki por dei u Kthaw kha Beswel 
Dkhar u khun jong u Kthawkha Wollington Wahlang 
Nongpyndeng. Une u la ioh nam bha ia ka jingstad bad ka jingtrei 
shitom jong u. Ia ka surok na Nongstoift sha Umkyllaift la jurip 
(survey) ma u. Ki nongtrei surok bapawnam ha kito ki por na 
kane ka thaift jong ngi dei ki jong u Kthaw Eben Marwein, ki 
jong u Kthaw Rup Marwein, bad ki jong u Bah Sabut na ki 
thaift Mairang. Dei ma ki ba Ia shna ia ka jingkieng nar ha 
Nanbah, Nondeift bad wah Rwiang kiba dang don haduh mynta. 
Kine ki Rangbah ki don u duma ban ia dih Sikret kata u Nebikot 
ba la kdew haneng bad ka kot lyllaift sikret kaba bha kaba la tip 
kyrteng ka Zigzag kaba la shna na Ri France. 

Dei na kane ka jingjia ba la rah Suid Tynjang ia u Cap- 
tain shipai ba la iathuh da ki tymmen ia ka jingiathuh khana, 
ngam tip la ka dei ka jingpyntieng kohtympan ia ngi ki khynnah 
ne ka dei kaba shisha, naba ym lah ban pynshisha. Ki la batai ba 
ha Yew Nongstiin ruh ha ki por mynmiet, don kita ki nongpeit 
pyrman kiba ym lah ban iohi da ki briew kiba ehrngiew ki long 
ki kynja ksuid, kiba ju rah ia ki briew ki ba buaid, ba la tip 
kyrteng ki Bangkar kso, ki thapbalong, nangta ki rah ruh sha ki 
jaka khlaw bad shisien ba la buh ma ki yn ym lap, tad ynda ki la 
pyllait, dei tang hangta ki sa lah ban lap pat ia uba shah rah. La 
iathuh ba uba shah rah urn tip briew bad u long kumba ruma. 
Na kata ka daw ym don banud ban shang miet ne leit tuh na ki 
dukan Yew kumba long mynta. Don ruh kita kiba la tip kyrteng 
ki Pharwa ki Boit, bad kiwei, kiba trei bad leh ban pyniap ia 

kito ki briew kiba thmu ban leit pyniap ia la ki para briew ba 
luilui. La Law rudnong Nongstiin dang don kita ki Aifl Tongmah 
kiba dei ki kynja Riewkhlaw (Kharsohlah ne khyndaikhup) . Ki 
don kata ka jaka sah ba la khot ka SAMKATAK. Don bun kiba 
lap ia ka dienjat jong ki kiba ia ryngkat kat ka dienjat khyllung, 
hynrei ki lap pat ha ki jaka khlaw kaba dei ka riat ka ram ne 
phud-um. La batai ba kine ki bam da ki tham, dohthli, ki kynja 
thri kiba lung bad Pe-sheh. Dei na kine kiei kiei ba ka Yew 
Nongstiin ha kito ki por ba tang mar ia sepsngi ka la khang noh 
bad ym don briew shuh. Ym ju don koit ki ban shang makia 
kum mynta shimiet shimiet. Nalorkata ki shnong ki iaid beit 
iaid ryntih, ym ju don ba ia shah Hang ia kaba sniew hynrei 
baroh ki ia pynrem markhmat khlem jingtieng ia uno uno uba la 
leh ki kam sniew. Ki briew ki kamai hok ym ju don kata ka 
khleh um ia ka dud, ki jingbam kiba shngiam, kim ju die shuh ia 
kaba la sah hynrei ki bret noh. Nangta kaba kham sngewkhia ka 
long ha ka bat jutang ba ki tang ia biang ha ka jingiakren ka 
ktien ka thylliej kim ju donkam jingthoh. Ki shaniah bad ka 
long ruh kumta bad ym ju don kiba nud ban shukor ne kylla 
jutang. Na ka liang u Syiem ruh u don la ki nongsynshar lang 
kum ki Myntri, ki Sordar, ki Lyngdoh, ki Basan, ki Lyngskor 
kiba bat beit ia la ka ktien ne ka jutang Dorbar kumba la ia rai. 
Te ka synshar ka khadar ka suk ka saifl kam don kano kano ka 
huri hura, ka beit ka biang bha bad kata ka long kaba 
sngewtynnad. Nangta na ka liang ki Pulit ruh, ki trei shitom 
bha, ki wad ki tohkit haduh ban da lap ia ka jingshisha, kim ju 
leh kulmar. Ki phong da ki patlun lyngkot bad ka tupia ba saw 
ki da long ki thied ba kyrshan ia ki shnong ki thaw bad ym ju 
don ka kam sniew kaba kim lap bad ki iohkem beit ia kita ki 
nongkam sniew. Uta u Pulit Rangbah uba la trei shitom uba la 
iarap ia kane ka thaifi la tip kyrteng u Bah Rol u dei uba bat ia 
kata ka kyrdan ba la khot Daroka. Ki briew ki burom bha ia u 
bad ia ka kynhun jong u namar kim ju shah liang iano iano ruh 
bad kida bishar hok. 

Kumta ka jingbuh jingkynmaw ia ka Yoo Nongstiin, ka 
la long ruh ka jingpynkynmaw ia ki kam kiba kynsai kiba beit 
bad kiba don ka jingiatip lem para briew jong kito ki por. Kiba 
ki tymmen ki la trei bad buh ka nuksa ia ngi ki longdien ba ngi 
dei ban bud nuksa khnang ban pynim pat ia ka Ri bad ka 
jaidbynriew jong ngi. 

6. “SHI SPAH MLAH - SHI SPAH TONGKOH” 

Kawei na ki jingjia naduh hyndai kulong kumah, kaba u 
Kthaw Rai u la pule na u Jatjyllu Pymu, kaba iadei ia kita ki 
Rangbah Saiflkur jong ka jait Puweifi kaba la ainam bad khot 
“Shi Spah Mlah shi spah Tongkoh”. Une u Nongbatai Pymu u 
da shim ia u Pymu bad katba u nangbatai la ap ban thoh kumne 
harum : 

Hyndai ha kane ka thaifi Nongstiin jong ngi, la don kawei 
ka Shnong kaba la rim tam kaba long ruh ka Shnong kaba heh 
bad ka Nongbah bad namar ba ka don halor lum shajrong kaba 
long madan artad ka long kaba pynngngad bha bad la khot 
kyrteng ia ka ka shnong“PYNDENG NONGBAH” . La ker ia 
kane ka Shnong da ki Law Lyngdoh, ki Madan pynthor, ki khlaw 
kiba don ki umpohliew kiba don kham ha pajih na ka Shnong. 
Kine ki urn kim ju mgad la ha ka por lyiur ne tlang. Ha ka 
jingshisha kine ki dei tang ki Por praw (wahduid rit) hynrei ki 
bsa urn ia kane ka jaka baroh kawei. Ki briew kiba shong ha 
kane ka jaka ki long kiba khiah krat bha bad kiba jrong bad 
khlaifl bor bha. La batai ba u Thaw Lang, u Yartan ki don ka 
rynieng haduh khyndai pruh la ka jingheh ka met lai pruh. Kine 
ki briew ki ju sah ha ki krem Mawlong, ki ju bam im ia ki mrad. 
Dei na kata ka daw ki briew jong kane ka thaifi ki ju khot ia ki 
briew ha kane ka Shnong ki RKOT kaba mut ki Ramhah. 

Katba la ioh lum jingtip, la seng ia kane ka Shnong da ki 
jong ka law longbe (ki dei na ka jait Ramhah ba heh) . Nangta 
ki jong u Lang Tyndoh uwei na ki Radbah, kine kim dei shiing 
shisem hynrei ki dei kiba wan shong ne thaw shnong nyngkong 
eh. Nalor kine don lang ki jong u Yartan, ka Roin ka Doin bad 
kiwei pat. Kine ki briew kiba heh, kiba khlaifl bad kiba lah ban 
bam bun bun shah ban ia kiwei pat ki para briew na kiwei ki 
shnong ha kita ki por. Ka por kaba ki la im ka long ba ka pyrthei 
ka dangshit, ki maw ki dang jem ba kumta haba kitei ki Radbah 

ki snah (rynsied) na kawei ka jaka sha kawei pat, haba ki kum 
kam ia ki mawlong, ki dienjat jong ki ki pawdien tyngkreift. 
Kawei na kita ki dienjat ka dei ka dienjat jong u Yartan, kaba 
dang don haduh mynta ha u Mawlong hajan Tdong Yartan kaba 
marjan bad u Maw Tongkhur jong ka Shnong Nongstiin. Kane 
ka dienjat ka la pynsah dak ia ka jingialeit iawan jong u Na 
Pyndeng-Nongbah sha Nongrtong Namarba ki briew ki dang 
1m ka jingim shisur, ka shnong Pyndeng-Nongbah ka la pynmih 
bun ki jait ki kur ki sker, ki bapher bapher. Kawei na ki jait kiba 
pawkhmat bad kaba long trai ha kane ka shnong dei ka jait 
Puweifi. Ka long kaba phylla ba kine ki jait Puweifi khamtam ki 
shynrang briew ki ju lah ban shong samla bha bad ki kham ini 
slem ban ia kivvei pat kiba ia im lang ha kita ki por. llynrei 
namar ba ki iateh jutang (iateh kur) bad kala ka briew ka 
lawkhlam, bun bun na ki jait Puweifi ki kylla matlah no ki kyila 
tongkoh (dkoh) .Kane ka jingkylla matlah bad dkoh jong ki 
kam da dei eh na ki jingpang hynrei ki lakynduh la ki jingjia ba 
laiphewjait kum kaba ur ne tyngkhuh ne hap shapoh riat ne kino 
kino ki jingjia ba har rukom Kumta katba nang iaid ki por bad 
na kane ka jait haba ki ju im slem la bun satang kiba matlah bad 
kiba dkoh. Kine ki matlah ki dkoh ki la long ki Rangbah ba la 
san la tymmen kiba dei ruh ki Nongsaiflkur Nongpyniaid kur 
kiba la bat ia ki kam ba kham hell kyrdan ha ka kur ka jait 
Puwein. Kajingpvmaid ia ka Kur Puweifi ka shong ha ka jinglah 
jong ki. Ki don ruh ka jinglong kaba kine ki anna ki trei kam 
harieh harieh shuwa para matlah para dkoh bad ynda ki la thaw 
buit ki wanrah ha ka Dorbar Kur Puweifi ba kan mynjur beit. 
Ka Kur Puweifi kam lah ban pyrshah 1a ki namar ki don ka 
kynhun kaba kham bun ban ia kiwei kiba khlem matlah ne dkoh. 

Ha kawei ka sngi, kaba dei ka sngi Phynsoin (sngi 
pamtiah) ki la pynlong ia ka Dorbar Kur Puweifi ba la mih lut 
baroh bad shynrang bad kynthei, ha kaba la iakut ba kan long 
ka Dorbar bah baroh shisngi. Ha kane ka Dorbar la mih ka. 

jingiatainia ba dei ban ia jied noh ia u Nongkhiat bylle. Namarba 
la tyrvva arngut ki Rangbah ki ban la aireng ban long u 
Nongkhiatbylle, la don ruh ar kynhun ki hang ba ia kyrshan la 
ujong ujong u nongiaaireng. Kata kiba kyrshan bad kiba pyrshah. 
Ynda poi ha kane ka pud u Ri-iawsan uba long u Nongpyniaid 
Dorbar, u la ai hukum ba ki dei ban shu ia ftiew khlieh mano ba 
tam khlieh Markumta la sdang ka jingianiew khlieh briew bad 
ha kaba khadduh, la tam shispah ngut ka kynhun jong ki matlah 
ki dkoh kiba iasnoh lang ia kiwei pat bad la jop u Nongkhiatbylle 
na ka kynhun jong ki. Te naduh kata ka por la ai nam bad la 
knot kyrteng ia kane ka kynhun * k SHI SPAH MLAH SHI SPAH 
TONGKOI r La aibor kyrpang ruh ia ki ba ki lah ban rai kyrkieh 
ia kano kano ka kam kaba ki sngewdei ba ka ia bit ia biang lang 
ia ka Kur Puweifl baroh kavvei lada don ki kam kiba mih kyrkieh. 

Mar ia ioh ia u Nongkhiatbylle, kine ki kynhun kila 
sngewdei ban wad ia ka daw balei ba ka jait ka kynja jong ki 
Puweifl la mih bun ki matlah ki dkoh, ki la aibor ia u Nongkhiat- 
bylle ban wad ia ka daw da kaba kylh na ki blei. Te haba u 
Khiatby lie u la khot ia u Ble (blei) da kaba bret ia u Be-khan 
(sbai) , u la kyanjar (iapler) haba la wan u Le Mawpein. U Ksan 
Niangriang pat u la kylli la ka daw; balei ka jia kumta ia ka jait 
Puweifl ? Ha shuvva ban iathuh ne kren u Le Mawpein ki la ai 
ka Pynshok da u Syiar bad pynbiang ia ki jingdonkam ha kaba 
leh-niam. Ynda la biang hit la batai kumne : 

1 . Ka daw banyngkong ka batai ba ki k> 1 1 a matlah bad dkoh 
dei ka ka jingiateh kur bad ka lawkhlam. 

2. Ka Iawkhlem ka don ka bor leh jadu kum ka Shwar tangba 
kam lah ban pyniap duh naba ym shym la aibor ia ka. Ka don ka 
bor tyllep jabieng ia ki jait Puweifl khnang ba kin ur ne hap kin 
dkoh ne matlah. la kane la lah ban leh da kata kaba la khot 
kyrteng ka “TYRKO-WOH" kaba don hapoh ka Shiphew 
Hukum kaba hap ban iaid na ka SWEH SURNIAM. (Tyrko- 

Woh ka mut ban ap woh nia ne wad daw khnang ban loh nam 
ne ioh khylliap nia ban pynkylla ia ka Knohja Ksaw jong u ne 
ka briew' ba la ioh kem daw (Sweh Surniam - kaba mut ba la 
pynap shrip ne khangkdong ha ka lvnti iatd ba ka rngiew jong 
u/ka nongiaid ban rung khlem tip ha uta u Khwe-Thlen) (Khwe- 
Thlen ka dei ka bor shoh jadu ka ba tan bad khring ia uno uno 
u ban leit tur hi ha ka jaka ba la p\ nap ia ka jingiiam ba un ngat 
khlem lait khih shuh). 

3 Ka- Iawkhlam ka bishm la ka jingim khiah krat ki jait 
Puweifi, katba ki jong ka pat bun ki la dub nng dull kpoh ba la 
nang iap man ka por. Kumta da ki buit sliukor ka ia thong syiar 
ia u Rangshangkat ba un thaw lad ban iarap ia ka ban pynshitom 
ia ki jait Puweifi lyngba kata ka RHAH - BYRNGUN (Rliah 
Bymgun ka mut ka jingibishni i ihah la ka jingshem bha kiwei, 
ka dei kata ka “Jl - PETIONG (Ji-Petiong ka mut shu ibishni 
khlem daw lano iano). 

4. Dei na kane ka daw ka jinglong ka Iawkhlam ba ki blei 
ki pynshitom ia ka bad kiba haiing long ka ki iap man ka por 
bad ki jait Puweifi ki hap leit thang rong la ki. 

Ki jait Puweifi ki hap leit thangrong namar ka don ka 
jingiateh kular ban ia teh kur. Kumta ki hap leit rah la ka jait 
masi kaba la tip kyrteng ka Siatbut. fang mar ia tip ia ka duh 
ka dang, ki jait Puw'eifi, khamtam kinc ki kynhun Shi Spah 
Mlah shi spah Tongkoh, ki Ja sngewbitar, ba kumta la mih ka 
mynsiem rhah byrngun ha kine ki Nongialam ne kynhun jait 
Puweifi pyrshah ia ka Iawkhlam. Ki la shemphang mynta ba ki 
la lut tang na ka liang jong ki katba ka Iawkhlam ka shu ap 
suk. Ka kynhun Shi spah Mlah Shi spah Tongkoh ki la iakut 
tang ba dei ban pynhiar kput ia ka Iawkhlam. Kumta tang mar 
ia dep ka Khiatbylle bad mar ia leit noh u Le Mawpein, ki la 
thaw buit ban siew kylliang ia ka Iawkhlam da kaba sniew ha 
kajaka ban siew da kaba bha. Ha ka jingshisha ki la dei ban da 

lei t iakynduh markhmat ia ka lawkhlam, hynrei ha ka 
jingshongshit, ki la thaw buit kumne : 

1. Ban pynlong Dorbar jar jar tang ki Rangsaiftkur kata ka 
kynhun ki Shi Spah Mlah Shi Spah Tongkoh, khnang ban ioh 
pynhiar kput ia ka lawkhlam. 

2. Ki la rai ha kata ka Dorbar jar jar ba ki katto katne ki jait 
Puweifl kin leit kern da ka Niamsheh (ka dei ka kynja Ramkhar 
ne Niangbshiah ba heh ba ju don ha ki lawbniap) ki pymap ia 
ka ha lum bad leit rah sha la ling. 

3. Ki da lehniam kumba iap briew, ki da pynthiah ha ka jaka 
buh riewiap bad ki da pynbna ba la iap ka khun ka kti ki jait 
Puweifl. 

4. Ki tap da ka jain Sangkhwar (ka jain ba ju tap ia u 
nongiap. Ka dei ka jait jain sala ne langklad) Kumta ym don 
jingiohi shuh wat ia ka khmat ruh. Nalor kane ki da pyniap la u 
Pahja, u Masi uba ki kur ne hynmen ne para u nongiap ki ju 
pyniap ban aijyntah ia ki Nongwan iasngewlem na ka shnong 
ka thaw ne marjan marpa. 

Ka lawkhlam ruh tang mar ia tip ba la phah ktien ki 
nongsaifl kur ka jait Puweifl ka la rah kawei ka Masi kumba la 
iateh kur, kata ka masi kaba la tip kyrteng ka S1ATBUD, 
kaba mut ka masi ban iarap pynbud lem ban ia bam jyntah ia 
ki nongwan thang briew haba duna ne bymdap shuh u Pahja. 
Kumta ynda la dep lut ki jingiehniam baroh, ka la dei ka por 
ban leit rah sha Thymang (Ka jaka thangbriew) Ka ju long ka 
rukom ka dustur ba ha shuwa ban leit rah sha Thyrnang, baroh 
ki kur ki jait kiba ia dei briew kat kiba sngewmon kin tah kata 
ka Kiad Thoh Thylliej (Ka Kiad Thoh Thylliej ka dei kata 
kaba la pynkhreh khnang ban pynjaw ha u thylliej jong u/ka 
nongiap ha shuwa ban leit rah sha jaka thangbriew. Kadei 
ban da tong ia kane ka kiad ha u skaw ba la khreh lypa. 

Nangta tah ha u kti dew bad pyndep ha u thvlliej u nongiap). 
Ka Iawkhlam ruh kumba la iateh kur, ka la shim ia u Skaw 
ka la tong ia kata ka Kiad Thoh thyllicj, bad ka la leit sha 
jaka ba buh ia u nongiap ban pyndep ia ka kam thoh thylliej, 
kum ban peit khadduh artad ia u. Te ynda ka la poi ha kata ka 
jaka, ka la plied ia kata ka jam Sangkhvvar, hangta kala 
kyndit thret bad lyngohngaih hab a ka la lap ba urn dei u briew, 
bad ka la shah shukor ha ki jait PuwenY Hangta ka la bitar 
tyngeh bad kjnsan ka la mih noh na kata ka ling ka da lum la 
ki tiar ki tar kiba Ia wallam, kum ki ksing, ki mrang, ka 
Mongor, kiba dci ki tiar tem tiar put haba lchniam nongiap. 
Nalor kata ka da shim ia u diengduh jong ka ka da kavvut ia 
kata ka snich jong ka masi siatbud kaba la otdoh bad la dep ia 
bam doh. Kaba phv 11a ka long ba ka la mih ka jingsawa na 
kata ka snieh kaba pah kynsan Boo' Nangta ka la march noh 
sha la Ting Ka da rahlang ia kita ki tiar baroh 

Mar ia poi ha la i mg, katba ka jmgbitar ka dangjur, ka 
khrch iauTYRNEM SHOH BRU” IJ Iyrnem shoh bru ka 
mut ia ka bor ba la ai ha ka ban pynhap ia ka jingpang ha ki 
briew kiba ka la loll nia ban leh kumta Ka dei ka bor ban 
shoh pyniap jong kakhlarn Ynda kala dep ka laong vveibricw 
kumne, "Namar ba ki jait Puweifi ki da pan kwah ban iap, ngan 
da shoh pyniap bad pynduh jait syndon ia baroh." Kumta tang 
maria tip la kane ka jingpynkhreh jong ka Iawkhlam, ki jait 
Puwen ki la khreh ban phet shnong jar jar. Dei nangne ki la 
phet sha Sangriang, sha Mawpun, sha Nongtrai bad shawei 
ha la ki jong ki jong ki kynhun. Hynrei ka Iawkhlam ruh ka 
la buddien bad kat kiba ka lap ka la shoh pyniap ia ki. Kumta 
ha ka jingsheptieng palat jong ka kur Puweifi baroh kawei, ka 
kynhun ki shi spah Mlah Shi Spah Tongkoh ka la khot kyfkieh 
ia ka Dorbar bah jong ka Kur Puweifi pyllun baroh lang. Ha 
kata ka Dorbar bah, ka kynhun Mlah bad Tongkoh ka la phla 
paidbah ia kata kajingleh baroh. Ka Dorbar ka la ai karaiba 

ki dei ban khot kyrpad ia u Le Mawpein bad ban panmap ia 
kaba la ieh baroh lymkumta kin iap duh jait syndon. Te ki la 
pynlong ka jingkhiatbylle ban khot pat ia u Le Mawpein uba 
la ai ia ka jubab kuinne : 

1 . Lah ban map ia phi, hynrei phin hap ban kheit ia u Soh 
ka jingshukor jongphi, namar phi la bet da kaba sniew ha ka ja 
ka ban siewdor da kaba bha. Kumta phin hap ha kane ka 
jingpynshitom. 

(a) "Ia ki Rangsaihkur kiba la tip ki Shi Spah Mlah Spah 
Tongkoh bad kiba ha Ting ha sem, kata ka lok, ki khun ki kti, 
kim lah shuh ban dang shong ha ki shnong brievv. Ngan sa pyni 
ia phi ha kano ka jaka phin shong bad ba yn pynkylla ia ka 
Knohja Ksaw jongphi ynda phi la poi ha ka jaka ba ngan buh ia 
phi. Nalorkata phin hap ban rieh ia ka Iawkhlam ha ki Krohmaw 
shapoh urn ne thliew um ne sha krem ryngkew ka ban pyllait ia 
phi na kti ka Iawkhlam. 

(b) "Ia kito ki jait Puw'eift ki bym tip ei ei ia kane kajingthaw 
buit jong phi kin phet shnong shuwa shipor ban lait na u tyrnem 
ka Iawkhlam bad yn sa wanphai pat ynda la biang ka por. 

(k) "la kito ki jait Puweifi kiba leit pyniap bad rah ia ka 
Niamshieh na lum bad rah sha Ting, yn pynshitom ia phi, ba 
phin phet katba ka Iawkhlam kan nang beh nadien, phin ialeh 
katba lah ban pynbakla ia ka Iawkhlam khnang ba kan ym lah 
shuh ban lap dien ia kiwei pat ki kynhun. 

(d) " Ka kynhun ki Shi Spah Mlah Shi Spah Tongkoh kan 

hap ban noh shapoh umbah na ka jaka kaba ngan pyni kaba hap 
kynsan ka um bad kan bret ne pynhap shuwa da u Sla 
KYNCHIANG shapoh um ha shuwa ban noh, (Kynchiang u 
dei u jait sla ba sma iewkhong bha uba ju mih ha ki ranab lum 
jong kane ka thaifl Nongstiin) Da kaba pynhap ia u sla kynchiang 
shuw'a ban noh shapoh um ka jingsma une u sla kan ia da na ka 

jingpynsniew ki mrad um. Kane ka kvnhun kan rah lang ia uwei 
u khun samla u bym don kti ei ei ha ka jingthaw buit sniew 
pyrshah ia ka lavvkhlam khnang ba un long u Nongkhiatbvilc ia 
ka pateng ba dangsah ha shnong lashai ynda la biang ka por. 
Da hikai bha ia u nadong shadong ba un lah ban pyndep ia ka 
kam khot ble." 

(e) “Ka kynhun ki Mlah bad Tongkoh kan kvnmau ba phin 
bud ter ter ia ka Wah tad haduh ban da iak\nduh bad kawei pat 
ka wah ba ngan tang kyrteng bad ngan sa batai kaei ba phin 
leh.” 


Kumta mar ladep ia kane ka jingkrYia, u Lang uba dei u 
Khi Rangbah bad Nongkhiatbylle, u la pvnbna. la kaba la bthah 
da u blei ha baroh ki kur Puweifi Kumta ki la jied uwei u khun 
samla uba lui lui bad u b\m don jingtip ei ei ia kaba la leh baroh 
ban long u nongshah hikai kunino ban khiatbvlle ia ka pateng 
ka ban wan. Haba la khan da ki sbai la kup ha uwei u khun 
samla uba la khot kyrteng u SIMPHLANG ba un long u 
Nongkhiatbylle hadien habud bad u ban leit shah hikai. Hadicn 
kane ki la bynta lai kynhun : 

1 Ka kynhun ki Shispah Mlah Shispah longkoh ba la 
lamkhmat da u Lang. 

2. Ka kynhun kaba la lamkhmat Patan kaba dei ban shah 
beh thong ha ka Iawkhlam khnang ban ailad la kivvei pat ki 
kynhun ban lait na kane ka kynhun ka dei kaba leit pyniap ia ka 
Niamshieh na lum bad rah sha jaka buh riewiap Kumta ka long 
kum ka k>nhun ban pha la ka jingim na ka bynta kiwei pat. 

3. Ka kynhun jong kita ki jait Puweifi ki bymtip eiei ia ka 
jingthaw buit jong kiwei pat kaba la ialam da u Lamdoin, kiba 
pynkhreh ban phet shnong shipor. 

Mynta ngin ia peit ia kawei pa kawei na kitei ki kynhun 
kumne harum : 

1. Kynhun Shispah Mlah Shispah Tongkoh : la kane ka 
kynhun ba la ialam da U Lang, la bthah ban sumar bha ia u 
Simphlang, nalor ba ka la pynkhreh kumba la hukum ki blei. 
Kane ka kynhun ka la bynta biang ar kynhun, ( 1 ) Kito kiba leit 
kheit sla Kynchiang na lum (2) Kito ki ban leit wad ia ka jaka 
ban noh shapoh um da kaba wad bad buddien ia ki wah hangno 
ka don. 

Kumta shuwa ban iakhlad, kane ka kynhun ki la iakut 
ban iakynduh mynmiet mynmiet khnang ba u Lang un ioh ban 
batai bniah ia ki . Ki la iakut ruh ba dei ban pyndep hapoh 
7(hynfSiew) sngi ia ka kam khnang ba ha ka sngi kaba phra dei 
ban noh shapoh um. 

Ka kynhun kaba leit wad jaka shapoh um kam da nud 
ban mih mynsngi. Ka shu rieh khop hapoh khlaw bad mih pyrthei 
ynda la janmiet kaba ki tharai ba ka Iawkhlam ka la wan na 
Lyngkha, dei ha kata ka por ba ki sdang ia ka kam wad jaka. 

Ka kynhun kaba leit kheit sla ruh la batai ba ka hap ban 
husiar bha namar ki hap ban leit kheit sla na ranab lum. Kumta 
da ka jingiai sumar ki la ioh lum ia ki sla bad ki la tehsong bha 
bun bun song. Hadien katto katne sngi ki la ioh bun bun song, 
bad ki la dap artad ia kata kaba la mang ban kheit. Ha kata ka 
sngi ki la poi ha kawei ka jaka bad katba ki dang teh ia kita ki 
sla la wan mih artylli ki HULEW, kiba kynkaw kumba ki ju leh 
(Hulew ka dei ka ktien thaifi jong ngi kaba mut ki Huleng). Da 
kane ka jingjia kaba ki iohi ia ki, ka la pynklet ia kata ka kam 
kheit sla jong ki. Hangta baba ki la sngew shongshit ki la iabeh 
ia kita ki Hulew. Ha kata ka por ki da bull noh ia kita ki sla ba 
la tehsong ha kata ka jaka sha ba kham kyndong, ki da iabeh ia 
kita ki Hulew bad ynda ki la beh katto katne ki la lap shuh sa shi 
kynhun ki RNGI, bad hangta lei lei ki la sngewkmen eh shiteng 
ki la beh ia ki Huleng bad shiteng ki la beh ia kita ki Rngi. 
(Rngi ka dei ka ktien Nongstiin jong ngi kaba mut ia ki Iartung 
kiba ju don sha khlaw bniap). Ha kane kajingbeh thong jong ki 

kim lap ba iohsngew ka sngi ka la sep noh bad suki suki la kem 
dum. Haba ki la iehnoh ia kata ka jingbeh thong, ki la leit ban 
wad ia kita ki songsla hvnrei kim lap shuh haba la dum kim iohi 
shuh shano ki buh. Kumta ki 1a leit noh bad ki la iathuh ia u 
Lang ia kaba la jia baroh. U Thawlang haba u la khan bad haba 
urn lap ei ei kaba pher, u la shu bthah ia ki kumne, “Kynmaw 
lashai mynstep phi dei ban leit wad bad pvnioh ia kita ki sla ioh 
lap dien ka Iawkhlam. ba kumta ym dei shuh ia phi ban 
pynslemT Kumta mar ia shai byrngut byrnget ki la mih ban leit 
wad ia kita ki sla bad ym shvrn la slem por hadien kata ki la lap 
ia ki sla ba la song, bad ki la leit rah pynkloi sha la ling ha kaba 
ki la poi kham kloi ha kata ka sngi. Ynda la poi, u Thawlang u 
la kylli ia ki, na ei phi la ioh pat ia kita ki song sla f) Ki ruh kim 
nang ban iathuh ia kata ka jaka kaei ka kyrteng, kumta ki la shu 
jubab beit ba ki la ioh na ka jaka ba ki iakvnduh ia ki Rngi bad 
Hulew Markumta u Lang u la kftia biang, naba u la kum tharai 
ba la lap ksai ka Iawkhlam Hvnrei ynda la pyndep ia kata ka 
jingkflia u la thikna ba ym pat don eici kaba pher hynrai u ioh 
pynban ia ka hukum ki blei kaba la bthah la u ba ia kata ka jaka 
ba la ioh ia kita ki sla yn suit kyrteng noh da ka RNGI-H1 1 LEW, 
ba kumta naduh kata ka por la khot ia kata ka jaka ka Rngi 
Hulew haduh mynta. 

Hadien ba la wan ki kynhun ba leit wad jaka ban noh 
shapoh urn, ki la iathuh artad, ba ki la lap ia ka jaka kaba bit 
bha, bad ha kajuh ka por kata ka Hynfiiew Sngi ba ki la thong 
ruh ka la poi bad ba ki jingpynkhreh ki la biang lut. Ki la iakut 
ban leit ban noh kum lashai ka sngi ioh lap ba dier ka por. Ha 
ka sngi kaba kum lashai ki “la poi dangstep phyrngap ha shnong 
Sangriang bad ki la lap ia kata ka jaka ba kin noh shapoh urn, 
ha shuwa ban ia noh ki la bret ia kita ki sla Kynchiang ba la 
kheit bun bun song bad kawei hadien kawei ka song haduh ba 
la sma Kynchiang ka um baroh, ka sla ruh ka la pait bad pynmih 
ka jingsma ha kaba ki mrad um ki la her krad lut, kumta kumba 
la hukum u Lang u la ai dak ba ka la dei ka por ban noh shapoh 

um bad u la bthah ba kin ia bud nadien jong u. Markumta u la 
noh nyngkong ma u bad kiwei ki la noh bud ia u ter ter haduh 
ban da lut kita ki kynhun jong u baroh khoit. Ynda ki la ngam 
shapoh um ym don mano mano ba pynwit ia ki namar la sma sla 
Kynchiang lut ka um. Kumta ki la bud ter ter ia ka lynti ba iaid 
ka wah bad bun bun sngi ki la poi haduh ka jaka ba iakynduh 
bad kawei ka wah bah ha kaba ki la sngewthait kumba la bthah 
ki blei. Naduh kata ka por ia kane ka jaka ba la noh u Lang 
shapoh thwei na ka jaka ba longriat la suit kyrteng-ka 
LANGCHIANG namar ba la noh u Lang bad bret shuwa da ki 
sla kynchiang. Kumjuh ruh namar ba ka la don ka kshaid ha 
kane ka jaka la tip ia ka ka Kshaid Langchiang Hooid shisha 
don ruh kiwei kiwei ki khana ba la iathuh balei ba la khot kyrteng 
kumta tangba ki ai la ki jinglap ha ki por hyndai. Naduh kane 
kaporkitrai shnong jong kane ka thaifi ia kane ka wah kirn ju 
ong ka Wah Kynshi hynrei ki khot ka Wah Kynchiang. Kumta 
kane ka kynhun ka la iaid na krem bad na kroh maw bad na ki 
riatbah riatsan bad ki ki la lait im na ka Iawkhlam. Ynda la 
iakynduh bad kawei ka Wah bah ki la shongthait shipor kumba 
la bthah ki blei ban ai jinghikai ia u Simphlang kumno ban long 
u Nongkhiatbylle ia ka pateng ba dang sah. Haba ki la pyllong 
ia kata ka khiat by lie, u Simphlang u briew uba stad bad ba 
shemphang bad um shym la bakla hynrei u la long uba tbit bha 
bad u la lah da kaba suk ban long u Nongkhiat bylle. Kumta ki 
la iai ap ia ka Hukum ki blei kaei ba ki dei ban leh ha kane ka 
jaka. Hadien kane ki la iohpdiang ia ka Hukum, kata ka hukum 
ka bthah bad ka ong kumne: "Ha kane ka Khotble, la pdiang 
hun kumba phi la kohnguh, la bthah ruh ba ia kata ka Wah bah 
ba ki iakynduh yn Jer kyrteng ka Wahblei. Nangta kirn dei shuh 
ban hiar arsut ne ban bud ia ka jingtuid ka wah namar ka 
Iawkhlam kam lap shuh, hynrei ki la dei ban kiew ia ka jingtuid 
ka Wahblei shatei shanang, Nalorkata ki dei ban pyllalt noh ia 
u Simphlang ba un wanphai sha shnong namar ba u la ioh 
jinghikai lut ia ka Khiatbylle. 

Ha shuwa ba kin kiew ia ka wahblei ki la pyllait ia u 
Simphlang ba um dei shuh ban iaid napoh um kumba ki la wan 
hynrei un leit phai pat na ryngkew lyngba u Kutraw, da kaba 
wad ia ka jingiarap jong u, namar u dei u Nongsumar ba la 
aibor ki blei ban pynpoi suk ia u Simphlang sha ki jait Puweifi 
kiba dangsah ha sla pyrthei ne ha Shnong briew. Kumta u 
Simphlang u la iaid kumba la bthah bad da ka jingsumar u 
Kutraw u la poi suk sha shnong sha ki jait Puweifi kumba la 
bthah. Kata ka Kynhun ki Shispah Mlah Shispah Tongkoh pat 
ka la kiew arted ia ka Wanblei kumba la hukum bad ki la poi 
haduh jan iakynduh ka Wahblei bad ka Wahbtit, hangta la aidak 
ia ki ban sangeh. Ynda la shat la kheifi, ki blei ki la shah ia ki 
ban shna i'ing shapoh fiiamra harud ka Wahblei, kaba ki hap 
samthliew shapoh khyndew, bad ban shna shnong. Kumta ki 
la tih ia ka thliew shapoh Ram-ew kaba jyllicw bha kaba la 
pyndap ruh da ka um ban lait na ka jingiohi ka lawkhlam. Na 
kane ka jaka Ia aibor ba ki lah ruh ban iaid sha kiwei pat ki jaka 
tangba napoh thliew um ne kroh maw ha ki wah lane na ki 
thliew ba shapoh Ram-ew. Wat lada la shah ia ki ban iaid kat 
shaba ki leit ruh, ki hap ban da shah ban pynkylla ia ka Knohja 
Ksaw kumba la hukum ki blei. Te ia kane ka jaka kaba ki la 
tih thliew pyllun bad ki da shong shnong kaba la tap da ka um 
la ithuh bha ba ka dei kaba Ia shna khnang bad naduh kata ka 
por la tang kyrteng ka “SHI SPAH MLAH SHI SPAH 
TONGKOH” haduh mynta. Namar ba yn hap pynkylla ia ka 
Knohja Ksaw jong ki ia ki ym shah shuh ban kylla briew, hynrei 
la pynkylla dur noh ha ka jingjrong kum ki Bseifi Heh kiba don 
ki shkor kum ki Mattah, kiba lah ban im AR KYN-F kata 
hapoh um bad ha krem lum sha ry ngkew. Kane ka jingpynkylla 
ia ki ka long na ka daw ba lada kin mihpaw pyrthei teng teng ka 
lawkhlam kam lah shuh ban ithuh. Hynrei ban pyniapher ia ki 
na ki bseifi la thaw dur kyrpang bad ban sah ka jingpynshitom 
ia ki shkor jong ki la thaw dur kum u Miaw ne ka Mattah nangta 
ka Met jong ki ka long kum u diengpyut ha kaba la aibor ba ki 
lah ban pun jingkieng ia ki wah rit na shiliang sha shiliang. la 



74 


kane la leh ba kin nym mlien shuh ban bishni ia kiwei hynrei 
ban iarap ia u khun bynriew ba un iaid lait ia ki wah ha ki por 
heh um ne umsaw. Hynrei la ai jingmaham ia ki khun bynriew 
ruh ba haba ki iaid nalor ka met une u mrad kim dei ban rah 
wait ne pyndei ia ki da ka wait ne kynja nar ioh ki phet bad 
ngam shapoh um ioh hap ei shapoh um. La batai ruh ba ki 
tieng ia ka wait ne kynja nar namar ki pyrkhat ba dei u tymem 
shohbruka lawkhlam. Ki blei ki la suit kyrteng ia ki ym shuh 
da u briew hynrei da kata kaba la khot ki “SANGKHNP, kaba 
mut ba ki la lehsang ban pyniap ia ka Niamshieh tang namar 
ka jingbishni ia ka jingleh ka lawkhlam. Kane ka long ka 
jingshah pynshitom lem ia kito ki jait Puweifi kiba ym tip eiei 
ruh hynrei kiba lui lui. Kumta khnang ba kin kynmaw, la ki la 
jer kyrteng ki Sangkhni kiba ky 11a na ki briew kiba la map bad 
pynshitom ki blei ba kin thngad ia ka jingleh bymman kaba ki 
la leh ne la thawbuit khlem da ioh bor na ki blei. Ia kito ki khun 
kiba dangrit ki bym pat tip eiei ki ban dei ki khun jong ki.la 
pynkylla ki Puri, kita ki thei bha-briew ba ju don ha wah. Ia 
kito ki lok kiba iasuh buit lang pat la pynkylla ki puri iong ne 
kita ki Niangriang. Naduh kata ka por kim lah shuh ban kylla 
briew. Hynrei kumba ki ju long Dorbar ha ka por ba ki dang 
don sha Shnong briew, kine l i sangkhni ki ju don la ka Dorbar 
ban da rai shuwa ban leh ne treikam eiei. Namar ba ki don ka 
Dorbar ki don la ki ling Bishar, kumba ki blei ki la bthah ia ki 
ba kim dei shuh ban leh kulmar ne rai khlem pyrkhat ia kano 
kano ka kam. Na kata ka daw la thaw ia ka ling Bishar kumne 

1 . Ka dei ban don ka jaka long Dorbar ba baroh kaba ki lah 
ban khot ha kano kano ka jaka ba iamon lang. 

2. Ia ka rai jong kata ka Dorbar la pyntreikam da ki Nongtrei 
ba la pynkhamti kiba la khot ki kynhun juriap bad sule kam. 

3. Nangta ka dei ban don ka ling Bishar, hangne la bynta 
lai jait ne lai tylli ki bor ban bishar. 

(a) Ka In Jngor Deifi - ka i'ing bishar ba kham rit. 

(b) Ka In Jngor Bah - kaba mut ka ling Bishar ba 
kham heh. 

(k) Ka In Jngor Dell - kaba mut ka ling Bishar ba 
heh duh. 

Ha kitei ki ling Bishar la don ki Nongbishar ba suit 
kyrteng kumne * 

1 . la u Nongbishar ha ka In-Jngor Deifi la khot u ‘THRAT 
JUTANG" (kaba mut ia u Nongbishar ba khamrit) 

2. Ha ka In-Jngor Bah la don u Nongbishar ba kham heh 
ba la khot u “NGOO-JUTANG" bad ha 

3. Ka In-Jngor deh, la don u Nongbishar baheh duh ia uba 
la khot u “WAID-JUTANG' 1 kaba mut u Nongbishar baradbah 
ne heh duh. 

Kine ki ling Bishar ki don bun jaka hynrei la buh 
nyngkong eh ia ka ling Bishar barit. ne ka In-Jngor Deifi ha 
wei Tahble, ka jaka ha kaba iakynduh ka wah Nonbah bad Wah 
Nondeifi. Nangta ka In-Jngorbah ha Sapsynkiang ka thwei jong 
ka Wah Rwiang kaba don harum jingkieng nar. Nangta ia ka 
In-Jhgor Deh, kaba don ha Wahblei kata ka thwei ba kyrteng ka 
WEI LUSTEIN harum ka shnong Sdad-Dkhar. 

Ha kitei ki ling Bishar baroh iaijait la don kita ki Nong- 
iasaid aifi ia kaba la tip kyrteng kumne - Kita ki Nongiasaid aifi 
ki ju khot kyrteng kumne u TYRBIAT-RYMBO. Tyrbiat ka 
dei ka ktien thaifi Nongstiin kaba mut u ban ap khniot ne ap 
kynrup ia kano kano kaba wan mih. Rympo ka thew ia ka thliew 
kaba ka khnai ka la shna, namar ka thliew khnai ka don ka jaka 
ba ka rung shapoh khyndew, hynrei ban pyllait ialade na kino 
kino ki jingma ka thaw sa kawei ne bun tylli ki thliew kita lada 
shah set kut na kawei ka thliew kan ioh mih shabar ban phet 

na kawei pat ka thliew. la kine ki thliew kiba ka khnai ka la 
thaw bunlad ngi khot ki Rympo. Kumta Tyrbiat-Rympo ka thew 
ia u briew uba nang ban ia ai nia ne uba ap khlong nia ban 
pynduh ne pyniap ia ka nia jong kita kiba iasaid, uba don ki 
Rympo kaba mut uba tip lut ne tip bun ki aifi ki lynti ban 
pynduhlad ia ka jong kiwei. Na kata ka daw ia u Nongiasaid nia 
la sin kyrteng u Tyrbiat Rympo. Namar ba u nang ban pynduh 
nia ia kiwei kiba iapyrshah. Lane uba nang ban pyllait ialade 
na kaba shah kuna ne shah tian bishar ha ka aifi. Kumjuh ruh 
kine ki Sangkhni ki don la ki nongiakren ban pynwansur ne 
ban iamir jingmut kat ban pynhun lang ia u paidbah. Ia une ki 
khot u Simpah ne u Jalyeit. Nalor jong u lada u shitom ne 
pang ne jia ba u pep Dorbar don uta u Nongmih bujli uba nang 
kumjuh tangba u kham khynnah ia uba la khot u KYRWIETL1A. 
LJne u dei u ban shim bujli ha ka jaka u Jalyeit lada urn don. 

Te ia kitei kiei kiei baroh la bthah ha u Simphlang ba un 
aiti pateng ha kito kiba dangsah ha shnong briew ba kin bud 
ryntih bad kohnguh kumba la bthah ki blei. Dei hangne ba u 
Simphlang u la wan poi suk sha ki jaka ba la shong ki jait Puweifi 
kiba la lait na ka kti ka Iawkhlam kiba shong ha ki shnong briew. 
Dei ka jingwanphai pat jong u ba la ioh pat ia kita ki jingtip 
bakordor kaba ki blei ki la ai jinghikai ia u. Naduh kata ka por 
u la long u Nongkhiatbyhe ia ka pateng kaba dangsah ha sla 
pyrthei. 

2. KA KYNHUN KA BA-AR : Kane ka kynthup ia kito 
ki jait Puweifi kiba la don kti ha kaba leit pyniap ia ka Niamshieh 
sha lum bad wanrah sha ka jaka buh ia u nongiap. Dei kane ka 
kynhun kaba la pha la ka jingim ban pyllait ia kiwei pat ki 
kynhun. Kane ka kynhun ka khambun bad ka la phet rieh 
nakhmat ka Iawkhlam. Ka Iawkhlam ka la bud nadien jong ki 
bad kat kiba ka lap ka la shoh pyniap da u Tymem shoh bru 
jong ka. Na kine don kiba la shah pyniap ha Kutraw, ha 
Nongmianglah, ha Nongkthong bad shawei ruh. Kumta ter ter 

ki la nang iap man ka sngi Hynrei kaba kham sngewsynei ka 
la long ia ka kynhun kaba kham bun briew kaba la iakynduh 
ngung markhmat ia ka Iawkhlam. Ka Iawkhlam mar ia iohi ia 
ki ka labehthongnadien jongki, ki ruhki la phet iap katba lah, 
hynrei kumba la ong ki blei kim lah ban lait 1 m, ba kumta ha 
kaba khadduh kane ka kynhun ka la poi ha tinier ka riatbah, 
kaba hap ka um kaba long ka v\ah rit, kaba long kshaid artad 
Mar ia poi ha kane ka jaka kim don lad shuh phat shawei pat 
tang ba ki la iakut ban shu nohiap shapoh kata ka riat. Ba 
kumta mar la poi ka Iawkhlam, shuwa ba kan shoh iap ia ki, 
namarba ka jingshoh ka jingpvnshitom slem slem shuwa ba kin 
iap, kumta ban ia kaba shah shitom ki la iakut baroh ban shu 
noh shapoh kata ka riat ba don kshaid. Ki la tyllun lang shapoh 
ka riat bah bad ki la iap lut hangta. Dei ka jingkyllang 
(jingtyllun) kine ki jait Puweifi ha kane ka jaka ba la ai kyrteng 
ia kane ka Kshaid, ka Kshaid KYLLANG PUWEIN. Naduh 
kata ka por haduh mynta ia kane ka jaka la khot Kshaid Kyllang 
Puwein. Kane ka don shaphang shathie na ka Shnong 
Riangpoid, kaba don kumba 30 kilometre na ka Shnong 
Nongstoifi. Kane ka Kshaid Kyllang Puwein ka long kaba riat 
bha bym lah ban leit tur shajan namar ka riat ha baroh arliang 
kamon bad kadiang. Ka dei ka jaka bajrong ka riat ba kumta ka 
don ka bor ban tan shapoh. Kino kino kiba kwah leit peit kin 
da iaid tipbriew bad antad ialade ioh hap shapoh. Ka bha ban 
leit ha ki por bym hap slap shuh ban lait na ka jingbtuid. 
Tangba ka um ka la duna bad kam da itynnad shuh kum ha ka 
por slap bah haba dang heh bha ka um. Ka dei ruh kawei ba ki 
Kshaid bajrong bha ha kane ka thaifi. Na kane ka Kshaid kaba 
long kynja wah rit, ka leit lasnoh bad ka Wah Kynchiang 
(Kynshi) hajan ka sdad Mynraw, kaba don mar pyrshah bad u 
Lum Langkynfliaw. Lah ban iohi nangne ia kawei pat ka Kshaid 
kabajrong bha kaba kyrteng ka Kshaid UMTOHG- NONGRYN 
NIANG shaphang mihngi kaba long ka kshaid kaba itynnad 

bha haduh katta katta. Kumta kiba kwah ban leit peit ia kane 
ka Kshaid Kyllang Puweifi ki lah ban leit ha u bnai November, 
khnang ba lah ban poi ka kali shaduh Nongriangpoid. Kumta 
lada kiba kwah ban leit kin iaid na Nongstoifi sha Nongpyndeng 
poi ha shnong Rsiang khlad sha surok khlaw kaba leit sha 
Riangpoid. Na Riangpoid iaid kumba shiteng kynta tarn ban 
poi ha kane ka jaka. 



Kyllang - Pnwcin Palls 


3. KA KYNHUN KABA LAI : Kane ka kynhun ka 
kynthup ia kito ki jait Puweifi kiba >m don bynta eiei bad ki 
bymtip eiei ia ka jingthaw buit ban pyniap ia ka Niamshieh ne 
kaba thawbuit ban pynlut ksan ia ka lavvkhlam. Hynrei kum ka 
jingshah pynshitom lang ba la ai hukum da ki blei ki hap ban 
phet shnong shipor. Kumta ki la mih na kata ka Shnong Pyndeng 
Nongbah, bad ha kaba ka jingiaid lynti jong ki ki long kiba 
husiar bha, bad ki da kheit da u shiah soh-aid ban pynap ha ki 
lynti jam jong ki. Nangta ki khreh da u POO SEH, ban buh da 
ki dienjat ne tap ia ki dienjat jong ki kiba pawdur ha ki dewjem 

ne shyiap khnang ba ka bor jadu jong ka Iawkhlam kam lah 
treikam shun. (POO SEH ka mut u Dpei-Khluid uba don ka 
bor ban pynduh ia ka jingsma dien ia ki dienjat). Kumta kane ka 
kynhun ka la lait na ki tyrsim ka Iawkhlam. Ka Iawkhlam 
ruh haba ka la kmen ba ka la ioh pyniap bun bun ngut ha Kyllang 
Puweifl kam poi pyrkhat shuh ba ki dang don ki kynhun ba 
dang kynriah shnong. Kumta ynda ka la wan sha shnong kam 
iohi symgiew ei ei shuh ka la rai ban sa peit thuh ha step 
babud ia kino kino kiba ka lah ban lap ksai. Kumta kane ka 
kynhun ka la iohlad ban iaid khlem kano kanokajingjia. Kane 
ka kynhun kam don nongialam namar ka la sah khynnah khlem 
ki Nongsaifikur namar ki la phet lut ha kitei ki ar kynhun ba la 
kdew haneng. Hynrei ynda ki la poi ha ka jaka ba la bthah ia ki 
ban shongthait, la wan poi u Simphlang uba la ialam da u Kutraw, 
uba la batai ia ki kumno u la iaid naduh ba ki la iakhlad haduh 
ba un da iakynduh pat badki. Nangtaki ladapdakajingkmen 
haba ki la ioh jingtip ba u Simphlang un long u Nongialam jong 
ki bad uba lah ban pynduh noh ia ka jingbehthong ka Iawkhlam. 
Kumta ki la ia hun bad mynjur lang baroh ba u Simphlang un 
long u Rangbah Nongsaifikur jong ki naduh kata ka por.U 
Nongkhiatbylie u la long ruh uba beit ba shida bad u Ri Iawsan 
ba leh hok ia kane ka pateng ba dangsah hangne ha sla khyndew. 

Wat la katta ruh ka jait Puweifi kam pat lah ban lait na ka 
jingma na ka jingbuddien ka Iawkhlam. U Simphlang namarkata 
u la pynlong ia kata ka Kflia “KSAN-RNGU” kaba mut ka 
jinglehniam ban khanglad ia ka Iawkhlam ba kan duh bor noh 
ha ka ban thap pyniap ne beh thong ia ki jait Puweifl ba dangsah 
ha sla khyndew. Kumta mar ia dep ia kata ka jingkfiia Ksan 
mgu, u la ioh ka Hukum na ki blei kaba la kular ban iada ia ki 
kumne harum : 

1 . “Ba phim dei ban iateh kur shuh bad ka IawkhlairT 

2 “Ba ka dei iaphi ban iaid beit ban ryntih bad ban kamai 
kajih ban ym ibishni ia kiwei.” 

3. “Khnang ba ka Iawkhlam kan duh bor ngan phah ia 
kawei ka jait khniang ban iakynduh ia ka ha lynti. " 

4. “Kumta phin ai ka jingnguh man ka por ba phin ym jah 
lynti ha kino kino ki kam kiba phi iakynduh ha sia pyrthei.” 



Naduh kata hi ka por, ka jait Puweifi ka la shongsuk bad 
ka la pynkut ia kata ka jingiateh kur bad ka Iawkhlam. Da 
kumta ki la pyndep ruh ia ka kflia waid kur. Bad ki la kham 
lait na ka matlah ka dkoh kumba ju long mynshuwa. Lait tang 
lada la thaw jia kumta. Ha kaba ia dei bad ka Iawkhlam pat, 
mariapoi katakasngi, ka la pyrshang ban buddien biang ia ki 
jait Puwein, hynrei kumba la kular ki blei ha lynti ka la iashem 
bad kawei ka khniang kaba la tip kyrteng ka Niang-Tyrkhang, 
kane ka khniang ka la kylli ia ka “Ko Iawkhlam shano phan 
leit ?” Ka Iawkhlam ka la jubab, “Nga la mut ban leit shoh 
iap ia ki jait Puweifi kiba la pan kwah ban iap, te mynta haba ki 
la iap lut, ngan leit wad ia u khun bynriew baroh ban pynduh 

jait khnang ba ngan ioh synshar marwei bad ban ym don ba 
pynwit shuh ia nga. “ Hangta ka Niangtyrkhang ka la jubab ka 
da beifi ia ka Iawkhlam, da kaba ka la ong, “Sa kum mapha, 
lada pha dei hok ban ieh kumta, to pha pyrshang ban fiiew ia ki 
kjat jongnga pha lah ne em 7 ' Ka Iawkhlam ha kajingsngew 
sarong ka la jubab, “To pha lada ngam lah kata ka bor jong 
nga kan sepei bad kan dull noh”. Te ka la sdang ban fiiew ia ki 
kjat ka Niangtyrkhang, ka da khein suk eh naba ka don ki 
khmatkiba shai bha, hynrei katba ka nang fiiew kumta ha ka 
ban salahartad, ka Niangtyrkhang ka la khih niur, hangta ka 
la klet katno ka la poi kata ka jingkhcifi ba ka fiiew. Kumta ka 
la sdang biang ban fiiew, bad ki la sdang kumta shi kumta 
haduh ba la sep ka sngi, kat haduh ban ym iohi shuh ia ki kjat 
jong ka. Hangta ka bor jong ka Iawkhlam ka la duh noh bad ka 
la shu phet iamrem noh. Naduh kata ka pngjia ka Iawkhlam 
kam donbor shuh ban p>niap ne shoh tap ia ki bnew da uta u 
Tyrnem shoh bru jong ka bad ym ju iohsngevv shuh la ka naduh 
kata ka por. 



Nonjjkhnjim Jaka Ia-Khlad Ka Wah - Pbanliang 
Bad Wah - Niamlang 

7. Kl DAK KTOON - NONGSTIIN 


Ka Ktoon ka mut ka Ktien, ki Dak Ktoon Nongstiin ka 
mut ki dak ka ktien Nongstiin. Mynta ngan iathuh kumno la 
ioh ia kine ki ktien ki bapher bapher katkum ka jingbatai kaba 
la pule na u Pymu ba la ap thoh kumne : 

Hyndai haba la mih kata ka Dwar-Iapait, la pynbna ba 
katkum ka jingsynshar u Le Mawpein nyngkong eh u la 
pynbynta ne pynpait ia ki jait ktien ha ki 12 (khad-ar) tylli ki 
jait ktien. Kawei na kitei ki jait ktien ka dei ka ktien Nongstiin 
ne Ktoon Nongstiin. Namar ia ka jingkfiia tap shnong ia u Le 
Mawpein ha Nongstiin la pyndep da ka Tiinkhong ia kane ka 
ktien la khot Ktoon Nongstiin. Kane ka ktien kam da long 
kaba eh ia ki trai shnong ne ki para thaift ban ia kren hynrei ka 
kham eh ha ka sur bad ka rukom kynnoh. Ia ka Ktoon Nongstiin 
lahban thoh da ki dak (Alphabet) Khasi kum ka ktien Sohra 
kumba la saifldur da ki phareng. Hynrei khnang ban wanrah ia 
ka rukom kynnoh kaba biang dang donkam sa kumba 15 tylli 
kiwei pat ki dak bathymmai khnang ban ioh ka jingkynnoh 
bad jingbatai kaba biang. Te khnang ban pynneh pynsah ia ka 
Ktoon Nongstiin ngan ai ki nuksa ba yn lah ban thoh da ka 
ktien Nongstiin. Ka daw ba la kwah ban pynmih hangne ia 
kane ka ktien ka long : 

1 . Ba kane ka ktien ba la kren kan nym jah hynrei kan sah 
bad kan nang roi katba nangmih ki sngi. 

2. Ban dup ioh ia ka jingmut tynrai haba batai bad ba yn 
ym lah ban leh kumta lada batai da kiwei pat ki jait ktien. 

3. Ban pynpaw ba ha kane kathaifi ruhkadon lakajong 
ka ktien naduh kulong kuma. 

4. Ban ialam ia ki longdien ia ka nongrim ba dei ban 
pyndonkam ia la ka jong ka ktien ka thylliej kaba ngi la 
iohpateng naduh hyndai ioh ba kan jah noh ha ki por ban wan. 

5. Ba yn ioh pynpaw kum ka sakhi ba ngi don la ka rukom 
shnong ha ka jingialong ryntih, ha ka synshar khadar, ha ka 
longiing longsem, longkur longkha kat haduh ba ngi la iohpateng 
ia ki khyndew ki shyiap ki jaka puta ki mar ki matta na ki 
longshuwa man shuwa kiba dei ki longkpa longkfli kiba la dep 
saifldur na ka bynta jong ngi ki longdien. Namarkata ngim dei 
ban shu die duh ne lilam noh shawei hynrei ngi dei ban don 
ka mynsiem ban pynneh ia ki. 

Mynta to ngin ia pyrshang ban thoh ne pule ia ka Ktoon 
Nongstiin ha kane ka dur ba la pyrshang bad pruid dak kumne 
harum: Nalor ki dak ne Alphabet kiba ngi iatip langkumAB 
KDEG NG HllJKLMNNOPRSTUWY dang donkam 
sakine, Q OH OT QM QOM PIT EM EH 

EN NN ON OR El ETT EP Nuksa : 

Ktien Sohra 

Nongstiin 

1 . 

Ko Mei 

Ei Moi 

2. 

Ka dei shisha 

Ka do hnan 

3. 

Ka kpoh 

ka kpoh 

4. 

Shaphang shatei 

Shah shi to 

5. 

La jhieh lut 

La jboh langmai 

6. 

Leitwad 

Deh thot 

7. 

U ia leit lang 

U deh bot_ lem 

8. 

Mynstep 

Men syntep 

9. 

To shim 

Ma Thoom 

10 . 

Ka Dngiem 

Ka Dngoom 

11 . 

U Sum 

U Som 

12. 

U Dohnud 

U Thom 

13. 

Kein noh 

Koid lah 

14. 

Ki puid Masi 

Ki poit Msi 

15. 

Ka doh 

Ka Mem 

16. 

Ka ktem 

Ka ktem 

17. 

Ka ktieh 

Ka ka kteh 

18. 

Ka Khlieh 

Ka khleh 

19. 

Ngam tip 

Ngan kan re 

20. 

Kam lei lei 

Eng Me re 

21. 

Ki shah thngan 

Ki shah yn shen 

22. U tymmen 

23. Ka Nongstoifl 

24. U Sying 

25. U khun 

26. laid mian mian 

27. Ka Wahduid 

28. Nga thain ruh 

Ki Katto katne ki sentence 

1 . I Mei i leit sha iew 

2. Ia leit wad masi 

3. Ka jain ka la jhieh 

4. Shim une u ksai 

5. Nga pang ka dohnud 

6. I Nia i shah puid 

7. U Pulit u kem briew 

8. Ngam kynmaw shuh 

9. Ngam tip ei ei 

10. Phi nang ban kren? 

11. Ka kmie bad u khun 

12. Ka kit da u star 


u tynmen 
Ka Nongstiin 
U jiin 
U Khon 
Deh_ mon mon 
Ka Por urn 
Nga sor khnam. 

Ka Mo ka deh_ heh_ yoo 
Hai deh thot msi 
Ka jain ka lah jboh 
Thom une u kse. 

Nga wett boh thorn 
Ka Nia ka shah poit 
U Pulit u kem bru 
Nga bylhn lah 
Nga kan mee_ ree 
Phi kan a jong krenn_? 
Ka kmo lem u khon 
Ka wet boh syntar 

Kitei baroh ki long tang kum ki nuksa ban sdang, ynsa 
pynbha lang hadien. Nga kyrmen bad pdiang ba kiwei pat kiba 
kham don jingmut kin sngewbha ban iarap lem. Lah lar ba por 
lah phar boh Mne, Hai pyrshang bot Hyndong ka do ka bor 
nadeh tynre, Hai krenn hai ongja ktoon. 

Sohra La poi ka por ba shai u bnai, ia ngin pyrshang 
buddien, Ka dei ka bor naduh tynrai, Ban kren ia la ka ktien. 

Da I Bah E.P. Syiem, Nongstoifl, 


la kiwei pat yn ai ha ka 

bynta kaba ar jong kane ka Kot 
SKUD U PAKOH. 

KASKUDUPAKOH 
MJINGFYNBHT 
(Correction slip) 

1. Page 10 lain ba ar 

Ha ka jaka na pynbeit bad pule - ne 
Ha ka jaka Ram pynbeit bad pule Ram - O 

2. Page 11 Paragraph ba ar lain ba 6 
Ha jaka Shyn er pule noh Sbyn-or. 

3. Page-12 lain ba khyndai 

Ha jaka Thiew pule noh Thliew. 

4. Page 25 lain khadduh 

Ha jaka Ri iawaan pule noh Ri lawsan. 

5. Page 39 

Ha ka jaka Dakla pule noh Dahla. 

6. Page 41 lain nyngkong 

Ha ka jaka Dewsiew pule Depsiew. 

7. Page 43 

Ha ka jaka Kyrtang pule Kyrtcng. 

Ha ka jaka Siorpa Lyngdoh pule Siarpa Lyngdoh. 

8. Page 45 lain 7 

Ha ka jaka Ha pule Ja. 

9. Page 46 

Ha jaka Dwanarait pule Dwanapait. 

Ha jaka Namtongkhur pule Mawtongkhur. 

1 0. Page 55 lain ba nyngkong 
Ha ka jaka Iathuh pule lthun. 

Ha ka jaka Bah Rupshong pule Bah Rupshon. 

11. Page 67 lain No.l 

Ha ka jaka Pyndep pule noh Pyndei. 

12. Page80hakadur 

Ha ka jaka Pengshang pyndap Pengshang sngi. 

13. Page 84 No. 19 

Ha ka jaka Ngan pule Nga 

Khublei 


Bah E.P. Syiem 



